
“সব নারীই স্ুুন্দর+, প্রখ্যাত ডিজাইনার ডিয়র এক সাক্ষাৎকার 
অনুষ্ঠানে বলেছিলেন, “কেউ বেশি কেউ কম।, তার মতে, “সাজ- 
পোশাকের কাজ হল দেহের যা স্থন্দর তাকে প্রকট করা। ষে 
সৌন্দর্য থাকা উচিত ছিল তার আভাস দেওয়া, আর, যা দৃষ্টিনন্দন 
নয় তাকে চোখের আড়ালে রাখা । ভারতের বিভিন্ন রাজ্যের 
নারীদের বনুবিচিত্র সাজসজ্জার দিকে তাকালে ডিয়র সাহেবের 
কথার যাথার্ঘ্য ধরা পড়ে। নতুন করে বুঝতে পারি, প্রা্টীনকাল 
থেকেই এদেশের নারীরা আপন আপন রূপরচনার ক্ষেত্রে নান্দনিক 
দৃষ্টিভঙ্গির অসামান্য নজির স্থাপন করে গিয়েছেন। কোন একটি 
ব1 ছুটি ক্ষেত্রে নয়, সর্বত্রই । যখন্‌ যে সাজটি তাদের ভাল লেগেছে 
তখনই তার! সেটিকে গ্রহণ করেছেন নিজেদের অঙ্গশোভা বৃদ্ধি 
করবার জন্তে । বিদেশে রূপসীর অনাবৃত বরতন্থু তই আকর্ষণীয় 
মনে হোক না কেন ভারতীয় সংস্কৃতি সুসজ্জিত নারীকেই সুন্দরীর 
মর্যাদা দিয়েছে। 

মানুষ নিজেকে সুন্দর করে সাজাতে ভালবাসে । অপরের চোখে 
অপরূপ হয়ে ওঠার বাসন। তার জন্মগত। বিশেষ করে নারীর মনে 
এ বাসনা আরও তীব্র । তবে ঠিক কবে এবং কেমন করে যে মানুষ 
নিজেকে সাজাতে শিখল, বল সম্ভব নয়। বিশেষজ্ঞরা অনুমান 
করেছেন, মানুষ সাজতে শিখেছিল প্রকৃতিকে দেখেই ৷ সে দেখেছিল 
তার চারপাশে অজজ্র রঙ, সবুজ পাতার ফাঁকে ফাকে নানা রঙের 
ফুল, সকাল-সন্ধ্যার নীলাকাশে লাল-সোনালি রঙের আলপনা, 
বাঘের হলুদ পিঠে কালো ডোরা, হরিণের বাদামী গায়ে সাদ 

ফোটা, চোখের কোলে অগ্রনরেখা, ময়ূরের পেখমে বিচিত্র বাহার। 
অপার বিস্ময়ে রূপময়ী পৃথিবীর রূপান্তর দেখেছিল খতুতে খতুতে। 
কখনও কালে! মেঘে বিহ্যতের পাড়, কখনও সাদা মেঘের ঢেউ, 
কিংবা! নীল জমির বুকে সাদ! বকের পাঁতি। দেখতে দেখতে সেও 
সেদিন ধারণা করে নিয়েছিল এই সুন্দর পৃথিবীর ত্রষ্টা একজন 
আছেন, তিনি সুন্দরকে ভালবাসেন। তাকে খুশি করবার জঙ্চে 
তাকেও সুন্দর হতে হবে, সুসজ্জিত হতে হবে। সেই শুরু । ক্রমে 
একদিন সে তাকাতে শিখল পরস্পরের দ্রিকে। প্রেয়কে দেখতে 
চাইল ভালবাসার প্রদীপ জ্বেলে। প্রেম যে সুন্দর । তখন থেকেই 
চলেছে মানুষের সুন্দরের সাধনা । সভ্যতার অগ্রগতির সঙ্গে তাল 
রেখে আজও সে ধারা অব্যাহত গতিতে এগিয়ে চলেছে ভবিষ্যতেৰ 
দিকে। 

প্রাচীন ভারতে নারী-পুরুষ নিধিশেষে সকলেই সাজসজ্জা 
ভালবাসতেন। ভারতীয় নারীর অন্তরে ছিল আরো একটি গোপন 
আকাঙ্্ষা। সে শুধু রূপসীরূপে অপরের মনে উদ্দীপন! সার করতে 
চায়নি, চেয়েছে মধুররূপে বিশেষ একজনের মনের কোণে শ্রদ্ধায় 
ভালবাসায় অনুরাগে আপ্রুত হয়ে একটি স্থান করে নিতে। বহিশিখা 
হয়ে জ্বলে ওঠার চেয়েও ঘরের কোণে মাটির প্রদীপ হয়ে স্নিগ্ধ আলো 
দিয়ে চোখ জুড়োবার সাধ তার কম নয়। তাই নিজেকে অতস্ত 
উগ্র রূপসজ্জায় শুধুমাত্র যৌন আবেদনময়ী করে তোলায় তার অনীহা, 
বরং লজ্জা তার অঙ্গে সঞ্চার করেছে অতিরিক্ত লাবণ্য । আমাদের 
পুরাণ বা মহাকাব্যে নারীর যে রূপচর্চার খগ্ডচিত্র পাই, সে অত্যন্ত 
মনোরম । নুসজ্জিতা নারীও মনোরমা। এদেশে নারী ও পুরুষের 
সাজ ষে এক সময় প্রায় একই রকমের ছিল তার বহু নিদর্শন পাওয়া 

ঘায়। উভয়েই নানীরকম রঙের পোশাক পরতেন, নানা ধরনের 
গয়না! পরতেন, চুল বাধতেন, টিপ পরতেন, কাজল পরতেন, এমনকি 
হাতে বড় বড় নখ রাখতেন ও তাতে রঙ লাগাতেন। পরে পুরুষের 
(রূপচর্চায় আমূল পরিবর্তন ঘটে। তার কারণ অনুসন্ধান করে মনে 
হয়, সাজসজ্জা ও বূপচার জন্তে যে পর্যাপ্ত সময় ব্যয় করতে হত 
কর্মব্যস্ত পুরুষের হাতে সেই সময় ছিল না, ফলে ধীরে ধীরে সাজ- 
সজ্জার অনুশীলন শুধু ধনী ও নারীদের মধ্যেই সীমাবদ্ধ থাকে। 
ভারতীয় চিত্র এবং ভাক্কর্ষের দিকে তাঁকালেও আমরা একথার 
সমর্থন পাই। 

ভারতীয় মেয়েদের সাজে যত বৈচিত্র্য আছে তত বৈচিত্র্য আর 
কোন দেশের মেয়েদের সাজপোশাকে নেই। স্থানভেদে এই বৈশিশ্ট্য 
চোখে পড়ে । যেখানে একই বস্ত্র মেয়েরা পরছেন সেখানেও বৈচিত্র্য 
এসেছে পোশাক পরবার কেতা৷ বা! ঢডে। একই শাড়ি কেউ পরছেন 
কুচি দিয়ে, কেউ পরছেন কাছ! দিয়ে, কেউ টানছেন সামনে আচল, 
কেউব। ছড়াচ্ছেন পিঠের ওপর। একই শাড়ি পরার গুণে প্রতিটি 
নারীকে স্বাতন্ত্র্য দিয়েছে । এই স্বাতন্ত্য ভারতীয় নারীকে দিয়েছে 
ব্ক্তিত্ব। অজন্তার গুহাচিত্রে লক্ষ্য করলে দেখা যাবে সুবেশা 
নারীদের মিছিল, অধিকাংশেরই বসন-ভূষণ এক নয়। তাদের 
সাজসজ্জার বৈচিত্র্য মনে দাগ কাটে বেশি। 

প্রাগৈতিহাসিক যুগে অথবা হরপ্লার সমসাময়িক যুগেও যে 
মেয়ের সাজতেন না, তা নয়। বরং দেখা গেছে ভারতীয় নারীর 
অলঙ্কারপ্রিয়তা! আবহমান কাল থেকে চলে আসছে । মহেপ্তোদাড়োর 
ধ্বংসভ্ভূপ থেকে পাওয়া গেছে বিভিন্ন ধাতুর তৈরি হার, কানবালা, 
আংটি, পায়ের মল ইত্যাদি। সোনা-রুপো ব্যবহার করতেন ধনীরা, 

গরীবেরা পরতেন তামার গয়না _ আংটি, মল. কানবাল৷ ও কোমরে 
পরবার মেখল] বা চন্দ্রহার । শাখা, হাড়, ব্রোঞ্জ এবং পোড়ামাটি 
দিয়েও গয়না তৈরি হত। নর্তকীর হাতভর। চুড়ি দেখে এ যুগের 
রাজস্থানী পল্লীবধূর কথা মনে পড়া অস্বাভাবিক নয়। মাতৃকা মুণ্তির 
গলাতেও রয়েছে পাঁচনরী হার। সাজ বললে পোশাকের কথাও 
বলতে হয় কিন্তু তখনকার কোন বস্ত্র কালের হাত থেকে রক্ষা 
পায়নি। স্মুক্ম সিনদোন বস্ত্রের নাম মেসোপটেমিয়ায় শোনা যায়। 
সে হয়ত এই সিন্ধু উপত্যকাতেই তৈরি হত। পুরোহিতের গায়ে 
নকশা-কাট]1 চাদর দেখে বোঝা যায় এ যুগের মেয়েরাও নকশা 
আকা কাপড় পরতেন। 

মানুষ কবে থেকে নিজের সাদাসিধে পরবার কাপড়খানিকে 
রঙিন ও চিত্রময় করে ভূললে তাও জানার উপায় নেই। ধরে নেওয়া 
যেতে পারে, চিত্রময়ী প্রকৃতিকে দেখেই মানুষ অলঙ্করণের প্রেরণ! 
পেয়েছিল। পোশাকের নকশ! নির্বাচন খুব বড় জিনিস। একটি 
সুন্দর মেয়ের সমস্ত সাজকে নষ্ট করে দিতে পারে একট অসুন্দর 
নকশা। ভারতীয় নারীরা প্রথম থেকেই এ ব্যাপারে সচেতন ছিলেন 
মনে হয়। তাদের সাজবার সরপ্রামের মধ্যে আরশির স্থান খুব 
বড়। প্রাচীন মন্দিরের গায়ে কিংবা আক] ছবিতে দেখা যাবে 
নায়িকার হাতে একখানি আয়না, এই আয়না দিয়েই তারা খুঁটিয়ে 
দেখে নিতেন তাদের সাজ নিখুঁত হচ্ছে কিনা । মহেঞ্জোদাড়োর 

ংসতৃপ থেকেও পাওয়া গেছে মেয়েদের হাত-আরশি । 

প্রথম নকশা! কি করে হল তা নিয়ে অনেক গল্প আছে। 
অনেকেই বলেন, প্রথম নকশ! হল বেলপাতার মত ত্রিপত্র, তারপর 
তার একটা পাতা থেকে তৈরি হল কলকা, আম, প্রদীপশিখা। 

নাগার! বলে, আগে মানুষ সাদাসিধে একরকম কাপড় বুনত। 
একটা মেয়ে পুষেছিল একটা অজগর সাপ, সেই সাপটা সব সময় 
তার কোলে বসে থাকত, তাকে দেখে-দেখেই সে বুনে ফেলেছিল 
বিচিত্র নকশা । এসব গল্পে যাই থাকুক না কেন, আসলে মানুষকে 
অনেক ভেবেচিস্তেই তার পোশাক তৈরি করতে হয়েছিল। তার 
ক্রমবিবর্তনের ইতিহাসটি কলম্বাসের আমেরিকা আবিষ্কারের মতো 
রহস্যময় কিন্তু সে ভিন্ন প্রসঙ্গ । 

বেদে ভারতীয় নারীর সাজসজ্জা প্রসঙ্গে কিছু কিছু মস্তব্য করা 
হয়েছে। বন্ত্রকে বলা হয়েছে “বাস? । অধোবাস এবং অধিবাঁস ছুটোই 
ছিল। এছাড়া ছিল অন্তর্বাস বা নীবি এবং ধটি বা! খাটো ধুতি _ 
কোমর থেকে হাটু পর্যস্ত এর ঝুল। ফ্যাব্রি সাহেবের মতে এইরকম 
একখানি ছোট ধটিই জড়ানো ছিল দ্রৌপদীর সুকুমার অঙ্গে। 
কুরু রাজসভায় এই ক্ষুদ্র ধটি উন্মোচনের আদেশ দিয়েই ছুর্ধোধন 
কুরুক্ষেত্র যুদ্ধের সুচনা করেছিলেন । তার বিশ্বাস, 41679 19 006 
07০ 19210069906 9০09106 679 10219010901 ০7০ ৪, 911901 
[01906 01 01061) ০91190. 8৪,/1, 19070900010. 1.9 আ9130 
01015, 800. 00 9009 09710091067 800. 1197) 6109 99 
79,3 91129,001)90. 77010) 1)97 11103, 1৮ 728, 1770990১ 8, 91)91709- 
10] 80 ০0৫ 11919 1071681165, 0096 1000 ০0? ৪৪41 ০০910 
[09717909 10996 199 0৪1190. ৪ 0100. 

চার্লস ফ্যাত্রির সঙ্গে সবসময় একমত না! হলেও স্বীকার করতেই 
হবে ভারতীয় নারীর সাজপোশাক নিয়ে তিনি বহুভাবে চিন্তা করে- 
ছিলেন এবং ভারত-ভাক্ষর্যই ছিল তার প্রধান সহায়। 

অনেকেই মনে করেন ধটি শব্দটি এ যুগেও চলে এসেছে ধুতি নামে। 

শাড়ির পুরনো! নাম ছিল শাটি কিংবা! সারঙ। এই শাটির সঙ্গে ধটির 
নুস্পষ্ট প্রভেদ কি এবং কার! কোন সময় পরতেন তা এখনও জানতে 
পারিনি। মনে হয়, ধটির চেয়ে শাটি পরবর্তীকালের এবং পাড়হীন 
বস্ত্র ধটি আর পাড়মমেত বস্ত্র শাটি নাম পেয়েছিল, তবে এ সম্বন্ধে 
স্থনিশ্চিতভাবে কিছুই বলা চলে না। আর আমাদের শাড়ি তে! 
এসেছে এই সেদিন। যাক, সে কথায় পরে আসা যাবে । এখন 
বৈদিক যুগের নারীদের কথায় ফিরে যাওয়া যাক। 

বৈদিক যুগে নববধূর মাথায় থাকত অধিবাস বা উত্তরীয়। আর্ধ- 
শাস্ত্রের নিয়ম অনুযায়ী কুলবধূদের গুল্ফ পর্যন্ত লম্বা বস্ত্র পরা উচিত 
এবং নাভি ও স্তনদ্ধয় থাকবে সংবৃত- 

“ন নাভিং দর্শয়েৎ কুলবধূরা গুল্ফাভ্যাং বাঁসঃ পরিদধ্যাৎ 
ন স্তনৌ বিবৃতৌকুর্ষাৎ।, 

ধরে নিতে পারি, বৈদিক নিয়মও ছিল কতকটা এরকমই । এসময় 
মেয়েরা চুল বাঁধতেন, তার মধ্যে ছুটি খোপার নাম কুরীর ও কুম্ব। 
আ'র অলঙ্কার ? তাও ছিল বইকি ! বেদে নি নামে একরকম হারের 
উল্লেখ আছে। আছে শ্ম্কা” নামে হারজাতীয় আভরণের কথ]। 
অন্যান্য অলঙ্কারও যে ছিল না তা নয়, তাদের সিথিময়ুর ও পায়ের 
অলঙ্কার খাদি পরতেও দেখেছেন কেউ কেউ। কিন্তু সুসজ্জিত নারী 
বলতে আমরা যা বুঝি সেরকম একটি পুর্ণাঙ্গ নারীমূত্তির বর্ণনা বৈদিক 
সাহিত্য থেকে আমরা পাইনি । পেয়েছি পরবতাঁকলের সাহিত্যে । 

হিন্দু রাজাদের আমলে ভারতীয় নারীদের সাজসজ্জায় বহু 
বৈচিত্র্য চোখে পড়ে। এ ব্যাপারে এতিহাসিক প্রমাণ পাওয়া 
কঠিন। প্রধানত সাহিত্য এবং ভাক্ষর্ষের ওপরেই আমাদের নির্ভর 
করতে হয় এবং তার ফলে মাঝে মাঁঝে ভূলভ্রাস্তিও ঘটে । যেমন ধরা 

যাক, নারীর বক্ষাবরণের প্রসঙ্গ । ফ্যাত্রি সাহেব আরো অনেকের 
সঙ্গে একমত হয়ে সিদ্ধান্ত করেছেন প্রাচীন ভারতীয় নারীর। সাজ- 
সঙ্জায় উদাসীন ন। হলেও তাদের দেহের উধ্বরণংশ অনাবৃত থাকত। 
অনেক সময় কাপড়ের প্রাস্ত পায়ের গোড়ালি স্পর্শ করেছে কিন্তু 
আচল হয়ে বক্ষ আবৃত করেনি। দেড়শ থেকে একশ শ্রীস্টপূর্বাব্দে 
আক] অজস্ত। চিত্রে যে নারীকে চোখে পড়ে তার বুকে কোন জাচল 
নেই, নেই অন্ত কোন পোশাকের আভাস । এবং বিভিন্ন ভারতীয় 
মুন্তিতেও এর পুনরাবৃত্তি চোখে পড়ার মতো । কিন্তু ভারতীয় 
সাহিত্যে আমর! এর বিপরীত চিত্র পাই। কবি কালিদাস উর্বশীর 
স্তনাংশুকের কথা বলেছেন। প্রাচীনকালে মেয়েরা বুকে বাধতেন 
একফালি বন্ত্রথণ্ড বা স্তনপট্ট। উর্ধশীর স্তনাংশুক শুকপাখির বুকের 
মতো] নরম ছিল, অরণ্যচারিণী শকুস্তলার স্তনবাস ছিল কঠিন বন্ধলের। 
আসলে বক্ষ-সৌন্দর্য বজায় রাখবার জন্তে ভারতীয় নারীর] বন্ুদিন 
আগে থেকেই বক্ষাঁবরণ ব্যবহার করে আসছেন আধুনিক ব্রেসিয়ার 
অর্থেই। কালিদাসের 'অভিজ্ঞানশকুস্তলমে”ই তার উদাহরণ আছে। 
শকুস্তলা : সহি অনমস্থুঞ, অদিপিণদ্ধেণ বকলেণ পিঅংবদাএ 
ণিঅস্তিদমহি। সিটিলেহি দাব ণং ( সখি অনন্ুয়ে, খুব 
আট করে বন্ধল বেঁধে প্রিয়ংবদা আমাকে আড়ষ্ট করে 
রেখেছে । একটু শিথিল করে দে )। 
প্রিয়ংবদা : (সহাস্তে উত্তর দিলেন ) এখ দাব পয়োহরবিখারইওঅং 
অওণো জোববণং উবালহ (এর জন্য তুমি তোমার 
যৌবনকেই দোষ দাঁও,যে যৌবন স্তনবিস্তারের জন্য দায়ী )। 
বন্ধল বা পট্ট যাই হোক, কিছু ব্যবহারের চল না থাকলে কালিদাস 
নিশ্চয় তার বর্ণনা করতেন না। 

পাণিনির মতে, পোশাক হচ্ছে তিনরকম। ১, অন্তরীয়--যা 
গায়ের সঙ্গে লেগে থাকে । ২, প্রাবার বা উত্তরীয়--যাকে চাদর 
বা ওড়না বলা হয় এবং ৩. বুহতিক -যা কাধ থেকে হাঁটু পর্যস্ত 
ঝুলিয়ে দেওয়া হয়। মেয়েরা ব্যবহার করতেন নীবি, স্তনপ্ট এবং 
উত্তরীয়। ভারতবর্ষে বিভিন্ন দেশের মানুষের আসা-যাওয়া লেগে 
ছিল। ভিন্ন ভিন্ন দেশের মানুষের সঙ্গে সঙ্গে আসতেন বিভিন্ন দেশের 
শিল্পী-_গায়িক!, নর্তকী, দাসী। কখনও রানী হয়ে আসতেন 
বিদেশিনী রাজকন্যা, নিয়ে আসতেন ভিনদেশী সাজসজ্জা -তাই 
ভারতে নানারকম সাজসজ্জার সংমিশ্রণ চোখে পড়বে, যা অন্ত 
দেশের সাজপোশাকে ততটা চোখে পড়বে না। তাছাড়া ভারতের 
বিভিন্ন অঞ্চলেও ছিল সাজসজ্জার নিজন্ব বৈশিষ্ট্য : দ্রাবিড় কন্যারা 
যেমন করে সাজতেন, মৈথিলী কন্তার। নিশ্চয় সেভাবে সাজতেন না, 
তারপর যেদিন তাদের দেখা হল সেদিন থেকেই শুরু হল একের 
অপরের অনুকরণ, একে ঠিক অনুকরণ বলা চলে না পরের সুন্দর 
সাজটি আত্মসাৎ করার প্রবণতা কম-বেশি সকলেরই থাকে, কারণ 
সবার মনেই আছে নিজেকে সুন্দর করে তোলার প্রবণতা । ভারতীয় 
নারীর সৌন্দর্য ও তাদের সাজসজ্জার শিল্পসম্মত রূপ ছড়িয়ে আছে 
ভারত-ভাক্কর্ষে, অগণিত নারীমুত্তির মধ্যে । এই মুন্তিগুলি দেবীমৃত্তি 
নয়, ভারতীয় শিল্পীদের দেবীমু্তি নির্মাণের সময় খুব বেশি স্বাধীনতা 
ছিল না, নিজের ইচ্ছানুযায়ী দেবমূত্তির রূপকল্পনা করার অধিকার 
তাদের ছিল না, শান্ত্রকে অনুসরণ করতে হত। কিন্তু ভারতীয় 
শিল্পীর নান্দনিক দৃষ্টিতে ধরা পড়েছিল সুবেশ! সুদর্শনাদের আশ্চর্য 
রূপ। দেবমূত্তির আশেপাশেই গড় হত অসংখ্য যক্ষী, অগ্ররা, 
প্রেক্ষণিকা, মদনিকা, দীপলক্ষ্মী, বৃক্ষকা, নুরনুন্দরী, অলসকন্তা, রতি 

ও নায়িক1- সবাই অতি সুন্দরী, যৌবনের দৃপ্ত লাবণ্যে গরীয়সী ও 
আবরণে-আভরণে সুসজ্জিতা । এর! নাকি পৃথিবীর কেউ নয়, কিন্ত 
পাখিব লাবণ্য জড়িয়ে আছে এদের সর্বাঙ্গে, শুধু তাই নয়, আমাদের 
কাছে এরাই এখন প্রাচীন ও মধ্যযুগের নারীসমাজের প্রতিনিধি । 
এদের অনুনরণ করেই আমরা জানতে পারি সে যুগের আধুনিকা 
নাগরিকারা কেমন করে চুল বাঁধতেন, কি কাজল পরতেন, কি ধরনের 
গয়না পরতেন কিংবা কিভাবে অঙ্গে জড়াতেন সুঙ্ষ্ম ও সুন্দর কারু- 
কাজ করা বন্ত্রখানি। আবার প্রশ্ন উঠবে, তবে কি ভারতীয়রা অর্ধ- 
অনারতাই থাকতেন ? 

এ প্রসঙ্গে মনে রাখা দরকার, আমাদের মনে যে শালীনতার প্রশ্ন 
ওঠে সেটি সবসময়ই সমাজভাবন1 থেকে উদ্ভৃত। সমাজতত্ববিদ বেলা 
দত্তগুপ্ত একবার এক সাক্ষাৎকারে বলেছিলেন, “আমরা ইউরোপের 
মেয়েদের আবক্ষ-উন্ুক্ত পোশাক পরতে দেখি, যার নাম “দেকলেতে? । 
ইউরোপের মেয়ের এ পোশাকে একটুও লজ্জিত নন। তাদের লজ্জা 
পায়ের উন্মোচনে । এদিকে চীনা মেয়েদের উচু কলারওয়াল৷ এবং 
বক্ষ আবৃত কিন্তু বা পায়ের উরু পর্যন্ত একটি দিক খোলা পোশাক 
গ্রাহ্য ছিল। তাহলে দেখা যাচ্ছে, চীনা মেয়েদের বুক থেকে গলা 
পর্ধস্তই সবচেয়ে সঙ্কোচের কারণ। তাহলেই দেখি যে, ছুটি উন্নত 
মহাদেশের মেয়েদের পোশাক ও তাদের শোভনীয়তা সম্বন্ধে দৃষ্টিভঙ্গি 
কত বিপরীত ।, এভাবেই আমাদের মনে রাখতে হবে প্রাচীন 
ভারতীয় যুগের রীতিনীতির কথা । আজ যদি দিদারগঞ্জের যক্ষিণীকে 
দেখে আমর! তাকে নির্লজ্জ ভাবি তাহলে ভুল হবে। দেশ-কাঁল এবং 
পারিপাণ্িক বিচার না করে কোন মন্তব্য করা যায় না। 

হিন্দুযুগের নারীদের সাজসজ্জার আরো উদ্দাহরণ আছে সংস্কত 

সাহিত্যে । হর্ষবর্ধনের সভাকবি ছিলেন বাণভট্ট। তার রচনায়, 
যেমন “হর্ষচরিতে'র মালতীর কথাই ধরা যাক না। তার বেশবিস্যাস 
অতি মনোরম । 

“তনুলতাটিকে তিরোহিত করে দিয়ে পা পর্যস্ত ছড়িয়ে পড়েছিল 
নির্মোক-লঘু একখানি কঞ্চুক, ধৌত শুভ্র নেতবন্ত্রে তৈরি। সেই 
সুক্ষ কঞ্চুকের অন্তরালে মালতীর চন্দন-চচিত অঙ্গটিকে দেখা যাচ্ছিল 
অস্পষ্টমোহন ।-.. 

'রত্ুরচ। স্কটিকের মতো তার অন্তর্বাসে আত্তৃত ছিল কুনুস্তবর্ণের 
পুলকের চূর্ণ। শুভ্র কঞ্চুকের উপর আমলকী ফলের মতো স্থল মুক্তা 
সংগ্রহের হার $-.. 

“তার পুর্স্তনের শিখরে ছিল রত্বের একখানি প্রালম্বমাল্য ; 
সৌভাগ্যবান অতিথিকে স্বাগত নিবেদন করে হৃদয়ছুয়ারে ছুলছে যেন 
বন্দনার মালিক । হাতে ছিল পান্নার মকরবসানো সোনার একখানি 
কঙ্কণ; ...মালতীর অধরপুটটি অন্ধকার, চিত তান্থুলের কৃষিকায় ; 
যেন চাদের গায়ে লেগেছে সন্ধ্যার রাগরক্ত তিমির। আধখানি মুখের 
উপর নেমে এসেছিল নীল রঙের জালিক1। কানবালার ঝুরি নেমে- 
ছিল-নীলী গাছের নীল রঙ দিয়ে তৈরি, ময়ূরের কের মতো 
নীলিম।'."তার কান থেকে আরো ছুলছিল বকুল ফুলের মতো বড় 
বড় তিনটি মুক্তার দান! ; ললাটের মাঝখানে তমাল-শ্যামল তিলক- 
বিন্দুর কম্তুরীবাসিত কল্পনা ; কে যেন শীলমোহর পরিয়ে দিয়ে গেছে 
মালতীর মনোভব-সর্বন্ব মুখে। সিঁখির সীমন্তটিকে চুম্বন করে 
ছুলছিল অরুণবরন পদ্মরাগমণির ধুকধুকি ॥ 

[ অনুবাদ : প্রবোধেন্দুনাথ ঠাকুর ] 
মালতীর সাজটি খুঁটিয়ে দেখলে আমর! বুঝতে পারব প্রাচীন 

ভারতে নারীদের সাজসজ্জায় ছিল সূক্ষ্ম শিল্পরুচি এবং রঙ। কঞ্চুক 
ছিল একধরনের জামা,যাকে পাণিনি বৃহতিকের পর্যায়ভুক্ত করেছেন। 
এখনকার দিনের কামিজ বা কুর্তার সঙ্গে এর যেমন খানিকট। মিল 
আছে, তেমনি পেশওয়াজ ও শেমিজের সঙ্গেও এর সাদৃশ্য রয়েছে। 
তবে অন্যান্ত পোশাকের সঙ্গে এর তফাত এই, কঞ্চুক পর! হত সব 
পোশাকের ওপরে এবং তার স্ুক্ম আবরণ ভেদ করে শরীরের রেখা 
ফুটে উঠত, দেখা যেত অন্তর্বাসের কারুকাজ । মুঘল চিত্রকলায় 
আমরা এরকম স্বচ্ছ পোশাক দেখতে পাই, মনে হয়, এটি তার! 
তাদের স্বদেশ থেকে আনেননি, ভারতীয় নারীদের পোশাক থেকেই 
গ্রহণ করেছিলেন। 
বাণের অপর গ্রন্থ “কাদম্বরী'তে আছে চণ্ডালকন্তার সাজের কথা ॥ 
সেও মন্দ নয়। “.স্থুলমুক্তার একখানি হার বেষ্টন করে আছে তার 
ক_গঙ্গাআ্োত কি জড়িয়ে ধরেছে নীল যমুনাকে, কানে ছুলছে 
চন্দনের পল্লব; ***অঙ্গে আগুল্ফলম্িত নীলক্চুক, গুগনখানি 
রক্তবরন,...চরণের নখরগুলি আরক্তিম,''জঘনে চন্দ্রহার, পায়ে 
ত্বর্ণনৃপুর-.-ললাটে গোরোচনার তিলক আক. 
[ অনুবাদ : প্রবোধেন্দ্ুনাথ ঠাকুর ] 
এখানেও নারীর রূপসজ্জায় সেই একই রীতি রঙের প্রাবল্য। 
তবে চগ্ডালকন্য1 দরিদ্র বলেই বোধহয় তার নীল কঞ্চুকটি স্বচ্ছ নয়। 
রূপরচনায় চণ্ডালীও শিল্পবোধের পরিচয় দিয়েছে । তার কালো মুখে 
গোরোচনার তিলক, ফর্সা মালতীর কপালে ছিল কন্তুরীর টিপ। 
আসলে ভারতীয় নারীর! সকলেই ছিলেন বূপ-সচেতন। সৌন্দর্য বোধ 
ছিল তাদের সহজাত। যে কোন পোশাকই হোক না, সুষম বস্ত্রই 
তারা ভালবাসতেন। ভারতের জলহাওয়ার উপযোগীও ছিল হালক। 

ম্থৃতি বস্ত্র, যা পরে মসলিন নামে জগৎবিখ্যাত হয়েছিল। ভারতীয় 
শিল্পীরা পাথরের বুকে নারীমূ্তি গড়বার সময় তাদের পোশাকের 
এই সুলতা ও স্বচ্ছতার কথা মনে রাখতেন। 

রামায়ণ-মহাভারতে নারীর আভরণের বনু প্রসঙ্গ আছে। বনে 
যাবার সময় সীতা খষিপত্বীকে দান করেছিলেন তার অঙ্গের 
যাবতীয় অলঙ্কার, “--.রাম কৃতাঞ্জলিপুটে সীতার সহিত গাত্রোখান- 
পূর্বক তাহার অভ্যর্থনা করিলেন এবং তাহাকে উৎকৃষ্ট অঙগদ, 
কুণডল, ব্বর্ণসুত্রগ্রথিত মুক্তাহার, কেয়ুর, বলয় ও নানাবিধ রত্ব প্রদান 
করিয়া সীতার অভিপ্রায়ক্রমে কহিলেন, সখে! তুমি তোমার 
ভার্যাকে গিয়া এই হার ও ক্চমালা দেও; আমার অরণ্যসহচরী 
জানকী তোমায় এই রশনা দিতেছেন, বিচিত্র অঙ্গদ ও কেযুব 
দিতেছেন।” 

[ বাল্সীকি রামায়ণ : হেমচন্দ্র ভট্টাচার্য, অন্থু ] 

একটু লক্ষ্য করলে দেখা যাবে, বালীকির যুগের এসব গয়ন৷ 
এখনও আমাদের দেশের মেয়েদের অঙ্গে শোভা পাচ্ছে । মহাভারতেও 
যে নানারকম অলঙ্কারের কথা নেই, তা নয়। সেখানে আছে মণি- 
চীরের কথা, অনেকে মনে করেন মণিচীর হচ্ছে মুক্তোবসানে সুক্ষ 
বস্ত্র, দক্ষিণ ভারতে মসলিনে মুক্তো বসানোর চল ছিল। পৌরাণিক 
সাজসজ্জার প্রতিফলন ঘটেছিল আমাদের ভাস্কর্ষে । 

আগেই বলেছি, ভারতের শিল্পী ও ভাক্করেরা কঠিন পাথরের বুকে 
অজস্র অনুপম! সুন্দরীর মৃত্তি নির্মাণ করেছিলেন। রূপলাবণ্যময়ী 
এই দেবাঙ্গনারা আজও দর্শকদের মুগ্ধ ও অভিভূত করে। গবেষকদের 
অনুমান, এই নারীরা দেবদাসীদের অনুকরণে নিমিত হয়েছিল। 
অসম্ভব নয়, মন্দিরস্রষ্ঠা ও শিল্পীর সঙ্গে মন্দিরের দেবদাসীদের 

যোগ থাকার খুবই সম্ভাবনা । রূপদক্ষ দেবদীনের সঙ্গে স্থৃতনুকা! 
দেবদাসীর প্রণয়ের কথা আছে যোগীমারা পর্বতের গুহালিপিতে । 
তা সে যাই হোক, এই মৃত্তিগুলি আমাদের জানতে সাহায্য করে 
তাদের উদ্ভবের সমসাময়িক সময়ে সাজপোশাকের রীতি কেমন 
ছিল। নারীর কেমন করে চুল বাঁধতেন, কেমন করে টিপ পরতেন, 
কেমন করে ঠোট রাডাতেন, কেমন করে প্রসাধন করতেন সবই ধরা 
আছে শিল্পীদের নিপুণ হাতের কাজে । দিদারগঞ্জের চামরধারিণী 
যক্ষী, সাচীর শালভগ্জিকা কিংবা মথুরার সখীকে আমরা যদি ভাল 
কবে লক্ষ্য করি তাহলে দেখতে পাব এদের অলঙ্কারের সঙ্গে সেই 
মহেঞ্জোদাড়োর একহাত চুড়ি পর! নর্তকীর সাদৃশ্য আছে। এদের 
হাতেও মোট মোটা চুড়ির গোছ। _কবজি থেকে কনুই পর্যস্ত হাত 
সেই চুড়িতে ঢাকা ৷ এদের পায়েও রয়েছে বেশ মোটা মল। কারল৷ 
গুহামন্দিরেও যে মানবীমৃত্তিগুলি এখনও দাড়িয়ে রয়েছে, তাদের 
অঙ্গেও প্রায় একই ধরনের গয়না দেখে আমরা অনুমান করে নিতে 
পারি, শিল্প-ভাক্কর্ষের যে নিদর্শন গোড়ার দিকে আমর পাচ্ছি সেখানে 
সুম্মুতার অভাব ছিল। যত দিন গেছে নারীদের অলঙ্কারে এসেছে 
সুন্মতা। পায়ে মলের বদলে নুপুর, হাতে একহাত মোটা চুড়ির 
বদলে কারুকাজ কর! কঙ্কণ বলয়, গলায় মোট হারের বদলে একাধিক 
সরু হার, কষ্টি, যুক্তোর মালা, কানে বড় বড় ছুলের বদলে কুগুল, 
সাদা সাপটা মেখল।র বদলে কারুকাজ কর] কাধ্ধী_এ সবই চোঁখে 
পড়বে খাজুরাহোর স্ুুরন্ুন্দরী, ভূবনেশ্বরের অলসকন্যা, কোণারকের 
অগ্দর! কিংবা বেলুর-হালেবিদের মদনিকাদের সাজসজ্জায়। এদের 
হাতে আছে আর্মলেট, গলায় লম্বা! মালা, টিকলি বা অন্য শিরোভূষণ, 
আংটি সব কিছু । এক-একজনের গয়নার সৃক্ম নকশ! একালের 

সুন্দরীদেরও ঈর্ষা! উৎপন্ন করে, করতে পারে কারণ একসময় ভারতের 
অলঙ্কার শিল্প চরম উৎকর্ষ লাভ করেছিল। 

এইসব মূত্তি থেকে কোন সিদ্ধান্তে আসার পক্ষে প্রধান বাধা 
হচ্ছে, এই মৃত্তিগুলি অত্যন্ত স্বল্পবাসা। অজস্তার গুহাচিত্র সম্বন্ধে 
একই কথা বল। চলে । রঙে রেখায় স্থষমায় যাদের দিক থেকে চোখ 
ফেরানো যায় না,ছু হাজার বছর পরেও রাজমহিষীর মুক্তোর মালার 
বিদ্যুৎ ঝিলিক যখন চোখ ধাধিয়ে দেয় তখনও লক্ষ্য করি সুন্দরীদের 
সকলেই স্বল্পবাসা, সকলেরই উধ্বণঙ্গ প্রায় অনাবৃত। এদের পাশে- 
পাশেই রয়েছে চিত্রিত ব্লাউজ পরা অজন্তার নর্তকী, কুষাণ স্থাপত্যের 
নারীমৃত্তিগুলির অঙ্গেও রয়েছে সেলাই করা জামা । তক্ষশিলার 
হারিতির সর্াঙ্গে শাড়ির মতো। আবরণ রয়েছে আর গোয়ালিয়রের 
সুন্দরী সেই রাজকন্যা ? না, অসামান্যা রূপসী সেই কাঠের পরীর 
কথা বলছি না। পরীর কোমরে নকশা-কাটা ও পাড় দেওয়। বস্ত্র- 
খণ্ড থাকলেও উধ্বণঙ্গে কোন দৃশ্যমান পোশাক নেই, আছে সপ্তম 
শতাব্দীর সেই মূততিটিতে। বাঁ দিকের কাধের কাছ থেকে নেমে 
এসেছে কারুকাজ কর! বোতাম ঘর, যা! এখনও লক্ষ্ৌ অঞ্চলের 
কামিজ বা পাঞ্জাবিতে দুর্লভ নয়। এই মুত্তিটি আরো প্রমাণ করে 
নারীদের সুক্ষ বসনকে শিল্পীর! কিভাবে অদৃশ্য করে তুলে ধরে তার 
নান্দনিক সৌন্দর্য নিয়ে এসেছিলেন। ইউরোপের শিল্পীদের আকা 
ভেনাসকে দেখে আমর যেমন ধরে নিতে পারি না সেখানকার সব 
নারীই নগ্ন থাকতেন, ভারতীয় মূত্তিগুলি সন্বদ্ধেও একথা বল! চলে । 
শালীনতার প্রশ্ন অবশ্য এখানে নেই, রয়েছে সৌন্দর্যের প্রশ্ন এবং সে 
প্রশ্থের উত্তরে এটুকুই বল! যায় যে ভারত-সুন্দরীর আবরণের 
মোহময় আড়ালটিকে কখনই অন্বীকার করেননি, তার] কখনই নগ্ন- 

ভাবে নিজেদের প্রকট করতেন না। পোশাক পরার চল এদের 
মধ্যে ছিল। আর্ধরা আসার আগে এদেশে ছিলেন দ্রাবিড় কন্যারা, 
তার! চুল বাধতেন নান! ছাদে, কাচুলির ব্যবহারও তার! জানতেন। 
আর্নারীরা এলেন এক বস্ত্র পরার রীতি নিয়ে, বুকে ছিল রোমান 
সেনেটরদের মতে। চাদর বা আচলের আবরণ। ছুটি ধারার খন মিলন 
হুল তখন বড়রকমের বিরোধ দেখ! দিল বলে মনে হয় না। উভয় 
সমাজের নারীর! ছুটিকেই গ্রহণ করলেন । এই গ্রহণ করার প্রবণতাই 
ভারতীয় নারীর সাজকে বিচিত্র করে তুলেছে । সব দেশের এবং সব 
যুগের পরিচ্ছদই রূপবদল করে ভারতীয় নারীদের অঙ্গে উঠেছে, তবু 
ভারত-সুন্দরীর! তাদের স্বকীয়তা হারাননি । এটাই তাদের বৈশিষ্ট্য । 

সাধারণত দেখ! গেছে নারীর সাজসজ্জায় রঙ ও নকশ। ছুটি 
প্রধান বস্ত। এখনকার দিনের সাজের অনেকটাই জুড়ে থাকে 
ম্যাচিং কালার কম্বিনেশন । কখনও এক রঙের সাজে, কখনও বর্ণ- 
বৈপরীত্যে, আবার কখনও ছুটি রঙের বর্ণম্ুষমায় আজকের পোশাক 
অনন্ত হয়ে ওঠে । এর ওপর আছে নানারকম নকশ। ব। ডিজাইন । 
হর্ষচরিতের মালতীর সাজেও রঙের বাহার ছিল। সাদা কঞ্চুক, 
লাল অন্তর্বাস, নীল ঘোমটা । আর “কাদন্বরী”র চণ্ডালকন্যার পরনে 
ছিল নীল কঞ্চুক, সঙ্গে লাল ঘোমটা | ফর্সা মেয়ের মুখে কন্তুরীর টিপ, 
কালে মেয়ের কপালে গোরোচনার তিলক । এই বর্ণনা থেকে বেশ 
বোঝ! যাচ্ছে ভারতীয় নারীর! প্রথম থেকে কনট্রাস্ট বা বিপরীতধমী 
রঙের একত্র সমাবেশ যেমন পছন্দ করতেন তেমনি এই বর্ণ বৈচিত্র্য 
তাদের সাজকেও প্রকট করে তুলত। 

হর্ষচরিতে” বাণ কাপড় রঙ করবার একটি মনোজ্ঞ বিবরণ 
দিয়েছেন। তাকে অনুসরণ করে আমরাও দেখতে পাই _ 

ধার কাপড় ছাপার কাজে বিশেষ প্রশংসা অর্জন করেছিলেন _ 
দেখা গেল তারা সহত্র সহস্র বস্ত্র চিত্রিত করে ফেলে রেখেছেন'". 
আনন্দিত রজকসঙ্ব সহস্র সহস্র বস্ত্র রাঙিয়ে আবার রাঙাচ্ছে। সেই- 
সব রঙডছাপ। কাপড়ের ছুটি পাড় ধরে সহস্র সহস্র পরিজনের সে কি 
ছায়া-কাপড় শুকানোর নৃত্য ! সেইসব শুক বসনের উপর, বাঁকা- 
আকা পংক্তির সারিটান। যে সব আশ্চর্য সুন্দর বাহার আকা জিনিস 
ছিল-সে একটি দেখবার মতো! জিনিস ! কুস্কুমের স্থাসক ! এত 
দ্রুত, এত ভ্রুত, এত ঘট]! [ অনুবাদ : প্রবোধেন্দুনাথ ঠাকুর ] 

এক এক সময় মনে হয়, সত্যিই কি প্রাচীনকালে, প্রাচীন বলতে 
বৈদিকযুগই যে শুধু বোঝায় তা নয়, হর্ষবর্ধনের সময়কেও বোঝায়, 
এত রঙ ছিল এবং সেই রঙের ব্যবহার বন্ত্রশিক্পীর1 জানতেন ? কেমি- 
ক্যাল রঙের ব্যবহার শুরু হবার আগে উদ্ভিদজাত রঙই ছিল আমাদের 
শিল্পীদের হাতে । তারা অবশ্ঠ নানারকম মিশ্রণ ঘটিয়ে বু রঙ, 
তৈরি করতে পারতেন। মূল রঙ ছিল তিনটি _লাল, নীল ও হলুদ । 
এগুলির নানারকমের মিশ্রণে তৈরি হত-_খয়েরি, কমলা, সবুজ, 
কালো প্রভৃতি রঙও। এছাড়া ভারতীয়রা শামুকের খোল পুড়িয়ে 
দুশ্রাপ্য বেগনে রঙ তৈরি করতে পারতেন। এই রঙটি যেমন দামী 
তেমনি টেকসই । এখনও আমর! মিউজিয়ামে রাখা পুরনো! বেনারসী 
শাড়িতে এই লালচে-বেগনে রঙের প্রাধান্য দেখতে পাব । শোনা 
যায়, এই লালচে-বেগনে রঙ ভারত থেকে যেত বিদেশে, বিশেষ করে 
রোমে । অন্তান্য যেসব রঙ ভেষজ থেকে তৈরি হত সেগুলিও মনো- 
মুগ্ধকর এবং স্থায়ী হত সন্দেহ নেই। শিউলি আর নটকান দিয়ে 
কাপড় রঙ করার চল্‌ এই সেদিনও ছিল, ভারত-ভাস্কর্ষে যে সুন্দরী- 
দের আমর! পেয়েছি তারাও রঙিন বস্ত্র পরত, শুধু তাই নয়, রঙ. 

মিলিয়ে পরত গয়না । পাথরের বুকে এই রঙ ধরা পড়েনি, কাঠের 
যেসব মূতি কালের করাল মুঠি থেকে রক্ষা পেয়েছে তাতে দেখা 
গিয়েছে রডের আভাস । অজন্তার চিত্রে রঙের অভাব নেই, কিন্ত 
প্রতিদিনই সে রঙ তার আশ্চ্ধ দীপ্তি নিয়ে হারিয়ে যাচ্ছে আমাদের 
চোখের সামনে থেকে । বূপসীদের মিছিলের যে ছবিট1 এখনও 
আছে তাতে পোশাক-আশাকের অভিনবত্ব, বর্ণবিন্যাঁস, অলঙ্কার আর 
শিরোভূষণের বৈচিত্র্য ভারতীয় সাজসজ্জার উদাহরণ হিসেবে মনে 
রাখা দরকার । এখানে কোন নারী স্বল্পবাসা, কারও বুকে স্তনপঞ্ট, 
কেউবা পরেছে হা তাওয়াল! বুটিদার রাউজ, কারুর বস্ত্রে ডোরা, কারুর 
বা নকশা । মাথায় কেউ পরেছে মুকুট, কেউ জডিয়েছে রঙিন পাগড়ি, 
কারুর গলায় সাতলহর মুক্তোর মালা, কারুর বা সাদাসিধে পেনডেন্ট, 
কারুর খোপায় ফুল আছে, কেউ বেঁধেছে মাথার ওপর চূড়া । কারুর 
হাতে একট বালা, কেউ পরেছে চুড়ির গোছ1। এসব থেকে একটাই 
অর্থ পরিক্ফুট হয়, ভারতে আজকের মতো সেদিনও মেয়ের! নানাভাবে 
সাজতেন। সতেরো নম্বর গুহার কৃষ্ণা রাজকুমারীর গলার রডিন বা 
জড়োয়া নেকলেসটি এ যুগের সুন্দরীর ক্ঠেও বেমামান হবে না। 
আমাদের রাগ-রাগিণীর বূপকল্পনাতেও নিখুত রূপসজ্জা ও বর্ণ- 
বাহারের সন্ধান মেলে। পাথর যতদিন থাকে, ছবি ততদিন থাকে 
না। প্রাচীন ভারতে চিত্রচর্চার চল্‌ ছিল । অনেক পরে আকা হলেও 
ভারতীয় রাগ-রাগিণীর ছবিতে আমরা প্রাচীন ভারতীয় সাজের 
কিছুটা আভাস পাই, এর সঙ্গে তারা পরতেন স্ুনির্াচিত অলঙ্কার । 
ছু'একটা উদাহরণ দেওয়া যেতে পারে । শিল্পীর কল্পনায় ভৈরবী 
রাগিণীর সাজ সাদা,তার সঙ্গে রক্ত-লাল কোমরবন্ধ ও গলায় একটি দ্বর্ণ- 
ঠাপার মালা । গোৌঁড়ী রাগিণীও পোশাক পরেছেন রাজহাসের পাখার 

মতো সাদা, তার কানে ছুটি নবমুকুলিত আমের মগ্ররী। কামোদিনী 
রাগিণীর সাজ স্বচ্ছ হলুদ; পোশাকের নিচে রক্তিম অন্তর্বাস । আবার 
খান্বাবতী রাগিণীর স্বচ্ছ হলুদ পোশাকের নিচে দেখা যাচ্ছে সবুজ 
কাচুলি, গলায় মুক্তোর মালা, চুলে স্ব্ণীলঙ্কার। দেশী রাগিণীর 
পরিচ্ছদের রঙ পলাশ ফুলের রঙের মতো৷ লাল, সবাঙ্গে মণিময় অলঙ্কার । 
মালশ্রী রাগিণীর গায়ের রঙ গাঢ় গোলাপী, তার অঙ্গে হলুদ পোশাক 
কিন্তু সর্বাঙ্গে লাল, নীল, সাদা ও হলুদ পাথর বসানো অলঙ্কার । 
আশাবরী রাগিণীর কর্পুরচ্চিত অঙ্গে ময়ূর পেখমের পরিচ্ছদ, মাথাৰ 
চুল চূড়া করে মাথার ওপরে বাঁধা, কণ্ঠে গজমুক্তার মালা, হাতের কন্কণে 
সাপের নকশা । এদের সবার সাজপোশাকেই রঙের বৈপরীত্য 
চোখে পড়ার মতো । কিন্তু একই রঙের সাজ এবং অলঙ্কার পরার 
নজির, যা আজকের ফ্যাশানের চূড়ান্ত, তাও সেকালে ছিল। মল্লার 
রাগিনীর গায়ের রঙ চাঁপা ফুলের মতে। উজ্জ্বল। তার অঙ্গে গীতাম্বর 
বা হলুদ বস্ত্র, তিনি চুলে টাপা! ফুলের মাল! পরেছেন, ছুটি কানে চাপা 
ফুলের ছুল, হাতের গয়নাও তৈরি হয়েছে চাপা ফুল দিয়ে। সাধারণত 
এ ধরনের সাজ বিশেষ দেখা যেত না। আমাদের প্রশ্ন, এ সবই 
কি শুধু শিল্পীর কল্পনা, না, তাদের চোখের সামনেই ছিলেন এই 
ল্ুসজ্দিতা৷ নারীরা । রাগমালার চিত্র অবশ্য পরে আকা হয়েছে 
কিন্তু রাগমূতিগুলি কল্পিত হয়েছিল অনেক আগে। 

সুক্ষ্ম স্মৃতির বস্ত্র ছাড়াও ছিল রেশম ও পশমের ব্যবহার । 
পোশাকের নামগুলিও ভারী সুন্দর অধিবাস, কঞ্চুক, কাচুলি, 
অঙ্গিকা, মেখলা, ওড়না, ধটি, শাটি, বাস, ভ্রাপি, নীবি, বকুল, অতকল, 
উষ্ধীষ, উত্তরীয়, অন্তরীয়, অপ্রপদ্িনা, কুর্পাসক, চীনাংশুক প্রভৃতি । 
কবে থেকে মানুষ পোশাক পরতে শুরু করেছে তা জানার সঠিক 

উপায় নেই। যেদিন থেকে মানুষের অভ্যাস-নিয়ন্ত্রিত জীবন বুদ্ধি- 
নিয়ন্ত্রিত হয়েছে সেদিন থেকে সভ্যতার শুরু, সম্ভবত সেদিন থেকেই 
মানুষ সাজপোশাক সম্বন্ধে সচেতন হয়েছে। প্রথমে য৷ তার দেহকে 
শীত-গ্রীম্মের হাত থেকে রক্ষা করত, পরে তাই হয়ে উঠল তার লজ্জা! 
নিবারণের উপায় এবং একই সঙ্গে নিজেকে সুন্দর করে তোলার উপ- 
করণ। অনুমান করা যেতে পারে, রেশমের আবিষ্কারের আগে 
থেকেই ছিল কার্পাস তৃলো। থেকে তৈরি করা সুতিবস্ত্র। বদরা- 
কার্পাস থেকে তৈরি হত বাদর-বসন। বাণভষ্ট লিখেছেন “মাকড়সার 
লাল। তন্তজাত উত্তরবাস” বা ওড়নার কথা। আমাদের অনুমান 
এগুলি সবই হচ্ছে মসলিন । মাকড়সার জাল থেকে তৈরি না হলেও 
জালের মতোই স্ুক্ম এই বসনগুলি বাণের ভাষায় _ 

“সর্প নির্মোকের মতে চুড়িদার, 

কচি কলাগাছের থোড়ের মতো। কোমল, 

নিঃশ্বাস দিয়ে সেগুলিকে হরণ করে নেওয়া যায়, 

স্পর্শ করলে বোঝা যায় _ 

যে-আছে। [ অনুবাদ : প্রবোধেন্দনাথ ঠাকুর ] 

সাজ প্রসঙ্গে বিভিন্ন অঞ্চলের বস্ত্রের কথা মনে পড়ে । এক এক 
জায়গার কাপড়ের নাম সেই জায়গার নাম অনুযায়ী হয়। যেমন, 
বেনারসী, বালুচরী, চান্দেরি, পাটোলা, পযথানী, সম্বলপুরি, পোচম- 
পল্লী, কাঞ্জীভরম ইত্যাদি। এই নামকরণ পরবর্তীকালের । তবে 
পুরনে৷ দিনেও ছিল কাশিক বস্ত্র কিংবা চীনাংশুক। নাম থেকেই 
বোঝ! যায় এদের একটি বোনা হত কাশীতে, অপরটি আসত চীনদেশ 
থেকে । গৃহ্সথত্রে চাররকম বস্ত্রের কথা আছে _ ক্ষৌম, শান, কার্পাস 
এবং ওর্ণ। আবার অন্যত্র আছে - 

“ক্ষৌম-কার্পাস-কৌশেয়-রাঙ্কবাদি বিভেদতঃ।, 
এই বিভেদের কারণ “তক ফল কৃমি রোমভ্যঃ সম্ভবত্বাচ্চতুধিধম্» 
অর্থাৎ ত্বক, ফল, কৃমি ও রোম এই চারটি উপাদান থেকে বস্্ উৎপন্ন 
হয় বলেই এরা ব্বতন্্। সে যুগে নাইলনজাতীয় কৃত্রিম তত্ত ছিল না, 
থাকলে সেটি হয়ত হত পঞ্চম উপাদান। ভারতীয়রা ক্ষৌমবন্ত্রকে 
খুব পবিত্র মনে করতেন । পুজো-আচায় পরতে হত ক্ষমা বা পাটের 
শাড়ি। প্রাচীনকালে ক্ষৌমবস্ত্র তৈরি হত অতসীজাতীয় গুলের 
ছাল থেকে । কাপাস তুলো থেকে তৈরি হত কার্পাস বা বাদর। 
বাণভট্রের বর্ণনা! থেকে আমরা স্ুক্ম বাদর-বসনের কথা জানতে 
পেরেছি। বল! বাহুল্য চলতি কথায় একেই আমরা বলি মসলিন । 
মসলিন নামটা বিদেশীদের দেওয়া । কেউ কেউ মনে করেন, মন্থুলিপটম 
থেকে কিংবা সেকালের অন্যতম প্রধান বন্দর মসৌলের নামেই 
মসলিনের নাম হয়েছে । এই কার্পাস বা বাদর-বসন ভারতীয় 
নারীদের অত্যন্ত প্রিয় ছিল। ধরে নিতে পারি সেকালের ধনী ও 
বিলাসিনীরা সবচেয়ে ভালবাসতেন ক্স বাদর-বসন বা সেই কাপড়ের 
তৈরি করা পোশাক। এই স্বচ্ছ ও সুক্ষ বন্ত্রই ভাক্করের হাতে 
অদৃশ্য হয়ে পরবর্তাকালে ভারতীয় নারীকে এক বিচিত্র প্রশ্নের 
সম্মুখীন করে তৃলেছে। মাঘের “শিশুপালবধে আছে -_ 
ছন্নেষপি স্পষ্টতরেষু যত্র স্বচ্ছানি নারী-কুচমগ্ডলেষু। 
আকাশ-সাম্যং দধুরম্বরাণি ন নামতঃ কেবলমথতোহপি ॥' 
অর্থাৎ দ্বারকার নারীদের স্তন আবৃত হলেও স্পষ্ট দেখ! যেত। 
অপরদিকে ক্ষৌমবস্ত্র ছিল পবিত্রতার প্রতীক । রামায়ণে কৌশল্য। 
ও অন্য রানীরা ক্ষৌমবন্ত্র পরে বধূবরণ করেছিলেন। এখানে মনে 
রাখ দরকার, প্রাচীনকালে নারীর! রেশম ব1 সিল্ককে মোটেই পবিত্র 

বলে মনে করতেন না। বরং প্রাণীকে হত্যা করে সিল্ক সংগ্রহ কর। 
হয় বলে শান্ত্রকাররা মনে করতেন সিক্ক পরে কোন শুভ কাজ করা 
উচিত নয়। হিন্দুরা পছন্দ করতেন মুক্তার কাপড়। আজকের 
দিনে আমরা যাকে র-সিক্ক বলি কতকটা সেই ধরনের ৷ পোকা গুটি 
কেটে বেরিয়ে গেলে সেই সুতো দিয়ে যে কাপড় তৈরি হত তা মস্যণ 
ন! হয়ে একটু গিট গিট হত- হিন্দুরা মনে করতেন এই কাপড় 
পরা ভাল কারণ এতে প্রাণী-হত্য। হয় না, পোকা মুক্ত হয়ে চলে 
গেছে তাই মুক্তা । 

সিক্ষকে প্রাচীনকালে বলা হত কৌশেয়। সীতাকে দেবী 
অনস্থুয়৷ যে দিব্য বন্ত্র দিয়েছিলেন তা কৌশেয়। বলা বাহুল্য ওজ্জল্য 
আর কোমলতা ছুই-ই ছিল সিক্কে, আর এই ছুটি গুণে রেশম খুব 
সহজেই ভারতীয় নারীর মন জয় করেছিল তা৷ অনুমান কর কঠিন 
নয়। মধ্য এশিয়া এবং চীনে রেশম বয়ন হত নিয়মিত ভাবে । চীনই 
এর আবিষ্কারক | বনুদ্দিন ধরে চীন এর নির্মাণ-কৌশল ভিন্ন দেশের 
লোককে জানতে দেয়নি । অথচ ভারতে চীনাংশুক ক্রমেই জনপ্রিয় 
হয়ে উঠছিল । “অভিজ্ঞানশকুস্তলমে? চীনাংশুকের কথা আছে, আছে 
“কাদন্বরীতেও । কালিদাস থেকে বাণ সকলেই এর কথা বলেছেন । 
এছাড়া আমর! আর একটা নাম পাই নেত্রাংশুক, প্রাচীন বাংলা 
সাহিত্যে নেতের শাড়ি কিংবা “পাটনেত? | মুকুন্দরাম লিখেছেন, “বুনে 
নেত পাটশাড়ি। এই নেতের শাড়ি হল পাড় বসানো থান। 

নারীদের শাড়িতে বা ধুতিতে যাই হোক না৷ কেন, পাড় ও আচল 
কবে থেকে বসানে। শুরু হয়েছে জানা নেই, কিন্ত পোশাকের ক্ষেত্রে 
সম্ভবত এটিই সবচেয়ে গুরুত্বপূর্ণ ঘটনা । কাপড় রঙ করার কৌশল 
মানুষ আগেই শিখেছিল। ব্যক্তিবিশেষের এক এক রঙের কাপড় 

পরবার প্রবণতা অনেককাল আগে থেকেই ছিল এবং সেই থেকেই 
নীলাম্বর পীতাম্বর প্রভৃতি নামে ব্যক্তিরা চিহ্নিত হয়ে আসছে। 
তান্ত্রিকদের রক্তবস্ত্র ও সন্যাসীদের গেরুয়া পরবার রীতিও এইরকম । 
কিন্তু পাড় ও আচল বস্ত্রকে পুরুষের পোশাক থেকে নারীর পোশাকে 
পরিণত করেছে। অবশ্য পুরুষের পরিধেয় বস্ত্রেও যে পাড় থাকে না 
তা নয়, রাজপোশাকে বা ধুতিতেও অল্প পাড় থাকে, কখনও ঢালা 
কখনও ফুলকাটা।। চওড়া পাড় ধুতি এবং আধহাত জরির “ধাকা+ দেওয়া 
ধুতিও দুর্লভ নয়, তবু পাড় এবং আচল যেন নারীর পোশাকে ই _ 
শাড়ি বা ওড়নাতে একচেটিয়া । মজার কথা এই যে, এই বৈশিষ্ট্যটি 
শুধুমাত্র ভারতীয় নারীর পোশাকেই দেখা গেছে। সারা বিশ্বের 
আর কোন দেশের মেয়েদের সাজে পাড় বা আচলের ভূমিকা নেই । 
ভারতের পুরনো দারুমূত্তিতে এর উদাহরণ দুর্লভ নয়। যেমন ধরা 
যাক গোয়ালিয়রে প্রাপ্ত কাঠের পরীর কথ1। তার কোমরে জড়ানো 
আছে একটি বস্ত্রণ্ড _ তার পাড়ও আছে, ভেতরে কাজ করা নকশাও 
আছে। কিন্ত অধিকাংশ মৃত্তিতেই আমরা কোন পাড় দেখতে পাই না, 
পাই না কোন সাজপোশাকের বর্ণনার মধ্যেও। বাঁণভট্রের বর্ণনাতে 
নানারকম বস্ত্রের কথ। আছে, আছে রঙ-ছাপা নকশার কথা, নেই 
পাড় বা আচলের কথা। কালিদাস পার্বতীর বধৃসজ্জার খুটিনাটি 
বর্ণন। দিয়েছেন, তাতে দেখ। যায় পার্বতী পরেছেন সাদা ধবধবে 
ক্ষৌম বন্ত্র-সেই হল বিয়ের সাজ-তাতে পাড় বা আচল কিছুই 
ছিল না। 

সিক্ক বা রেশমের কাপড় তার সৌন্দর্য ও কোমলতার গুণে শীঘ্রই 
নারীদের প্রিয় হয়ে উঠেছিল। রামায়ণে কৌশেয়কে দিব্য বস্ত্র 
বলেছেন খষি, শুধু তাই নয়, এই কাপড় মলিন হবে না সে কথাও 


৩৩ 


প্রকারাস্তরে বলা হয়েছে । পরবর্তাকালে অন্যান্ত সব বস্ত্রের তুলনায় 
সিক্ষই প্রাধান্য বিস্তার করেছে এবং এখনও পরাস্ত ভারতীয় নারীর! 
সিক্ষের শাড়ি পরতেই সবচেয়ে ভালবাসেন বললে ভূল বল! হবে না। 
আমাদের অনুমান সিক্কের সুদিন আসে মুঘলযুগে এবং ভারতীয় বন্তর- 
শিল্প এ সময়ই চরমোৎকর্ষ লাভ করে। মসলিনের খ্যাতি আরে৷ 
বিস্তৃত ও প্রাচীন সন্দেহ নেই, সিক্কের স্থান তার পরেই। পশম 
নিয়ে বিশেষ মাথ! ঘামানোর প্রয়োজন নেই,কারণ ভারতের আবহাওয়া 
উষ্ণ বলে শৌখিন পশমী পোশাকে ভারতীয় নারীরা নিজেদের 
সাজাতে ভালবাসতেন না, বরং আদর ছিল চাদর বা শালের, তবে সেও 
পরবর্তীকালের কথা । 

সাজের সঙ্গে জড়িয়ে থাকে প্রসাধনের কথা । “যেমন আছো, 
তেমনি এসো” একালের কথা । ভারতীয় মেয়েরা নিজেদের সাজাতেন 
প্রকৃতির ভাড়ার শূন্য করে। লাক্ষা থেকে হত আলতা, হিন্থুল দিয়ে 
রাডানে! হত হাতের নখ, কুস্কুম দিয়ে টিপ। চন্দন দিয়ে মুখের অলকা- 
তিলক আকা হত। কস্তরী দিয়ে বুকে আকা হত পত্রলেখা। 
কাজল তো৷ পরতেনই, পাউডারও মাখতেন। চন্দনচুর্ণ ছাড়াও তারা 
একটি স্তুগন্ধি পাউডার তৈরি করতেন দালচিনি, এলাচগ্'ড়ো ও 
খসখস মিশিয়ে ; তারপর তাতে মেশানো হত কন্তুরী ও কর্পূর। 
আয়ুর্বেদিক মতে দালচিনি পড়স্ত যৌবনপ্রীকে উজ্জীবিত করে। 
এছাড়া একটুকরে৷ লাউ প্রতিদিন নুখে ঘষে যৌবনভ্রী অক্ষুষ্ 
রাখতেন নারীরা । সেইসঙ্গে খেতেন একটুকরো ঘ্বৃতপক রম্থুন 
বা রসোনা। 

নারীর রূপের একটা বড় আকর্ষণ হচ্ছে কেশ। চুলের জন্য 
ছিল আমলা ও তিল তেল। টাঁকের ওষুধ হিসেবে ছিল কনক ও 

ধুতুরার তেল। কলপ সেকালেও ছিল। হরীতকীর কষ ও ভূঙ্গরাজ 
পাতার রস ব্যবহার করতেন নারীরা, দ্বিতীয়াট নাকি পাক! চুলকে 
কালো করত। স্গন্ধির ওপর ভারতীয় মেয়েদের আকর্ষণ ছিল 
সবচেয়ে বেশি । তারা নানারকম স্তুগন্ধি ব্যবহার করতেন। চন্দন 
ও কন্ভরীর নিজন্ব গন্ধ তে। ছিলই, এছাড়া জটামাংশী নামে এক সুগন্ধি 
গাছের শেকড় দিয়ে তারা পোশাককেও স্গন্ধি করে নিতেন। 
সেকালে রজকরা শুধু কাপড় কাচত না, রঙ ও সুগন্ধি করার কাজও 
করত। 

বর্ণপ্রসাদকরূপে হলুদ, ত্বক মস্থণ করার জন্য ছধের সর, সাবানের 
বদলে ক্ষার,ঠোট রাঙাবার জন্তে পান, চোখে পরবার জন্তে কাজল _ 
রূপটানের এসব উপকরণ তো! ছিলই। কেশকে তারা সুগন্ধি 
করতেন ধূপের ধোঁয়ায় চুল শুকিয়ে। অগুরু, চন্দন ও কন্তুরী দিয়ে 
ধূপ তৈরি হত। খুব ঘাম হলে তার! মাখতেন চন্দন, কর্পূর ও বেনা- 
মূলের রস একত্র করে। আগেই বলেছি, সেকালে মেয়ের টিপ 
পরতেন রঙ মিলিয়ে, ফর্সা মুখে কন্তরী, কালো মুখে গোরোচনার টিপ 
বেশি মানানসই হত। এছাড়া আরে! নানারকমের টিপ ছিল _ চন্দন, 
কুহ্থুম, সিন্দুর, খদির (খয়ের ), অভ্র, কাজল, কাচপোকা, পাতা 
কেটে নকশাও করা হত নানারকম | বৈশালীর মেয়ের! খয়েরের সঙ্গে 
অভ্র মিশিয়ে টিপ পরতেন, তার পাশে আকতেন শ্বেত চন্দনের 
পত্রলেখা। অভ্র মেশানো খয়েরের টিপ হীরের মতো জ্বলজ্বল 
করত। ভারতীয় নারীর প্রসাধনের কয়েকটি সুন্দর ছবি ধরা আছে 
শিল্পীদের হাতে -অজন্তার রানীর প্রসাধন, থাজুরাহোর নর্তকীর 
পায়ে আলতা-পরা কি চোখে কাজল-পরা, চিতোরের দর্পণধারিণী 
মোহিনী কিংবা বেলগুরের মদনিকাদের প্রসাধন _মুখ দেখা কি টিপ 


৩২ 


পরার অনুপম মুক্তিগুলি ভোলবার নয়। আরো দেখ! যাবে - কেউ 
আয়ন দেখছেন, কেউ চুল বাধছেন। প্রসাধনের সরঞ্াম হাতে নিয়ে 
দাড়িয়ে আছে পরিচারিকা কিংবা সৈরিক্ত্রী। 

কালিদাসের “কুমারসম্ভবে'র সপ্তম সর্গের ছয় থেকে ছাবিবশ- 
শ্লোকগুলিতে পাওয়া যায় উমার বধুসজ্জার অনুপম চিত্র। প্রচলিত 
একটি অনুবাদ থেকে কিছু প্রয়োজনীয় অংশ অনুসরণ করা যাক, 
“লোধচুর্ণের দ্বারা তাহার (উমার) অঙ্গের স্বাভাবিক তৈল অপসারিত 
করা হইল, ঈষৎ শুক্ষ কালেয় নামক গন্ধদ্রব্যে অঙ্গরাগ সম্পাদিত 
হইল |." মঙ্গল স্সানাস্তে বিশুদ্ধগাত্রী উমা! পতিসঙ্গমোচিত ধৌত 
বস্ত্র পরিধান করিয়! বৃষ্টি সলিল সিক্তা। প্রন্ফুটিত কাশ পুষ্পরাজিতা 
বনুন্ধরার ন্যায় শোভা পাইলেন ।-** তৎপরে কোন রমণী ধৃপতাপে 
পার্বতীর কেশপাশের আর্দ্রতা অপসারিত করিলেন এবং তন্মধ্যে 
কুসুম বিন্যাস পূর্বক দূর্বাদলসংযুক্ত পাঙুবর্ণ মন্ুয়া পুম্পের মালা সুন্দর- 
ভাবে বন্ধন করিয়া দিলেন। পুবনারীগণ পার্বতীর শ্বেতাগুরুচচিত 
অঙ্গে রোচনাঙ্কিত পত্রাবলী রচন1 করিয়া তাহার শোভা সংবধিত 
করিলেন...তাহার কর্ণাপিত নবাঙ্কুর লোএকষায় বিলেপনে, বিশদ 
এবং গোরোচনা নিক্ষেপ একান্ত গৌরবর্ণ গগুদেশে বর্ণোৎকর্ষ প্রাপ্ত 
হইয়। দর্শকবৃন্দের দৃষ্টি আকৃষ্ট করিয়াছিল ।-.. সুগঠিত গাত্রী উমার 
রেখাবিভক্ত ওষ্ঠ মধুচ্ছিষ্ট (মোম )স্পর্শে অধিকতর লোহিতবর্ণ হইয়া 
এক অপূর্ব শোভা৷ ধারণ করিল। -*'উমার চরণ ছুটি অলক্তুকে রপ্রিত 
করিয়া-**প্রসাধিকা রমণীর! পার্বতীর পূর্ণবিকশিত শতদলবৎ নয়ন 
যুগল দর্শন করিয়া" "তাহাতে নীলবর্ণ অঞ্জন প্রদান করিলেন ।*"" 
হৈমবতী শ্বেতবর্ণ নব ক্ষৌমবন্ত্র ধারণ ও নৃতন দর্পণ গ্রহণ পূর্বক 
ক্ষীরোদ সাগরের ফেনপুগ্রময়ী বেলাভূমি ও পূর্ণচন্দ্র বিমগ্ডিতা শারদ 

রজনীর ন্তায় শোভাপ্রাপ্ত হইলেন**জননী মেনকা পীতবর্ণের হরিতাল 
ও রূক্তবর্ণের মনঃশিলার তিলক পরাইয়া দিলেন ।, 

কালিদাস অলঙ্কারের কথা বলেননি, বলেছেন হরিভদ্র। তিনি 
বলেছেন, কনের অলঙ্কার হিসেবে সেকালে দেখা যেত জভোয়৷ নেয়ুর, 
আংটি কোমরবন্ধ বা চন্দ্রহার, নীবি পর্যস্ত লম্বা মুক্তোর মালা, 
নেকলেস, জড়োয়া কুণ্তল ও টিকলি। এ হল হাজার বছর আগের 
কথা। তিনি নববধূব পোশাক হিসেবে লাল রঙের কথাও বলেছেন। 
তার মতে নববধূব পোশাক হচ্ছে রক্ত-লাল, তার ওপর স্ুল্ম কারুকাজ। 
উধ্বণঙ্গে সাদ স্বচ্ছ ছুকুলের উত্তরীয়, কারুর বুকে নয়ন-শোভন রঙের 
কোমল আচল। “হর্ধচরিতে” বাণ লিখছেন, গ্রহবর্মা যখন দেখলেন 
রাজ্যশ্রীকে, নববধূবেশে, তখন “অরুণাংশুকের গুনে মুখখানি তার 
ঢাকা, যেন প্রভাত সন্ধ্যা নিজের আলোয় ম্লান করে দিচ্ছে প্রদদীপিকার 
গর্ব ।” উমা যখন মহাদেবের তপস্তা৷ ভঙ্গ করতে গিয়েছিলেন, বসম্ত ও 
মদন তার সহায়, তখন তার সাজ কেমন ছিল কালিদাস সেকথা জানাতে 
ভোলেননি। উমার সবাঙ্গে ছিল ফুলের আভরণ ও আরক্ত বসন _ 

“অশোক-নির্ভংসিত-পদ্মরাগমাকৃষ্ট-হেমছ্যতি-কর্পিকারম্‌। 

মুক্তা-কলাপীকৃত-সিদ্কুবারং বসন্ত পুষ্পাভরণং বহৃস্তী ॥ 

আবঞ্জিতা কিঞ্চিদিব স্তনাভ্যাং বাসো বসান। তরুণার্করাগম্‌। 

পর্যাপ্ত পুষ্পস্তবকাবনআ সঞ্চারিণী পল্লপবিনী লতেব ॥ 

অস্ত নিতম্বাদলম্বমান। পুনঃ পুনঃ কেশর-দাম-কাঞ্ীম্‌। 

হ্যাসীকৃতাং স্থানবিদা স্মরেণ মৌর্বাং দ্বিতীয়ামিব কান্মুকস্ত ॥ 
লাল অশোক, হেমবর্ণের কণ্নিকার, যুক্তোর মতো সিস্কুবার ফুলের 
আভরণ ছাড়াও বকুলমালার চন্দ্রহার পার্বতীর বূপকে শতগুণে বৃদ্ধি 
করেছিল। 

নারীদের পুম্পসজ্জার কথা আছে “মেঘদূতে'ও | অলকার বধৃদের 
হাতে লীলাকমল, কেশপাশে কুন্দ ফুল, মুখে লোথ পুষ্পের পরাগ, 
খোঁপায় নববিকশিত কুরুবক ফুল, ছুই কানে ছুটি শিরীষ ফুল আর 
সীমন্তে বিকশিত কদম ফুল _ 
হস্তে লীলাকমলমলকে বাল কুন্দান্থুবিদ্ধং 
নীতা লোধ-প্রসব-রজসা পাওুতামাননে শ্রীঃ। 
ছড়া পাঁশে নব কুকবকং চারুকর্ণে শিরীষং 
সীমন্তে চ ত্বহুপ্যামজং যত্রনণীপং বধূনাম ॥” 
রাজশেখরের “বিদ্বশালভঞ্জিকা”তেও নারীর স্তগন্ধি অন্থুলেপন ও 
সাজসজ্জার কথা আছে, যদিও রাজশেখর পরবর্তাকালের নাট্যকার । 
তিনি লিখেছেন _ 
“কণে মৌক্তিকমালিকা; স্তনতটে কাপ্ুরমচ্ছং রজঃ 
সান্দ্রং চন্দনমঙ্গকে বলযিতাঃ পাণ্যে মুণালীলতা;। 
তন্বী নক্তমিয়ং চকাস্তি তন্ুনী চীনাংশুকে বিভ্রতী । 
গলায় মুক্তার মাল! ! স্তনতটে কর্পুরের পরাগ ! সব অঙ্গে চন্দনের 
ঘন প্রলেপ ! হাতে মুণাললতার বলয়, তনুতে সুক্ষ চীনাংশুক ৷ 
প্রাচীনকালের নারীদের হাতে, গলায়, নাকে, কানে, কোমবে, 
পায়ে, মাথায় সর্বত্র নানারকম অলঙ্কারের ব্যবহাৰ ছিল। তবে সর্বত্রই 
সেগুলি বান্ুল্যবজিত এবং শোভন। এরা শুধু মুক্তোর মাল 
পরতেন না, সুন্স্ কাপড়ের প্রান্তে বসাতেন মুক্তোর সারি। তাকে 
বল হত মণিচীর। এক ছড়। মুক্তোর মালাকে বল৷ হত একাবলী, 
অনেকেই একাধিক ছড়া মুক্তো৷ পরতেন । শ্রীহর্ষ লিখেছেন, দময়স্তীর 
কণ্ঠে ছিল বিশ ছড়া মুক্তোর মাল1। সাত ছড়া, পাঁচ ছড়ার সংখ্যা 
প্রচুর। অজন্তার রানীর গলায় মুক্তোর মাল! নিশ্চয় অনেকেই 

দেখেছেন, প্রতিটি মুক্তোর ওঁজ্জল্য ছ হাজার বছর পরেও মুগ্ধ করে 
দেয়! ভরতের নাট্যশান্ত্রে অলঙ্কারকে চার ভাগে ভাগ কর! হয়েছে। 
“আবেধ্য” হচ্ছে কুণল প্রভৃতি কর্ণাভরণ ; “বন্ধনীয়” ভাগের মধ্যে পড়ে 
কটি্থত্র, অঙ্গদ, নূপুর প্রভৃতি ; “ক্ষেপ্য* হচ্ছে নৃপুর ও বস্ত্রাভরণ ; 
“আরোপ্য+ পর্যায়ে পড়ে ব্বর্ণসূত্র ও নানারকম হার । আরো কয়েক- 
রকম অলঙ্কারের নাম পাওয়া যায়। যেমন, চুড়ামণি ও মুকুট শিরোভূষণ; 
মুক্তাবলী, হর্ক ও সুত্র কণ্ঠের আভরণ ; বটিকা এবং অস্ুলিমুদ্রা 
আঙুলের আভরণ ; কেয়ুর ও অঙ্গ ওপর হাতের ; ত্রিসর এবং হার 
গল! ও স্তনের আভরণ; লম্বা মুক্তোর হার, মালা হচ্ছে দেহের 
আভরণ ; তরল ও স্থৃত্রক হচ্ছে কোমরের গয়না । এসব গয়ন৷ যে 
শুধু মেয়ের ব্যবহার করতেন তা নয়, পুরুষরাও করতেন। এছাড়। 
দেবতা ও নারীদের জন্যে আরে! ছিল -_ শিখাপাশ, শিখাজাল, খণ্ডপনত্র, 
চড়ামণি, মকরিকা, মুক্তাজাল, গবাক্ষি, কুগ্ুল, খড়াপত্র, বেণীগুচ্ছ, 
দারক, ললাট-তিলক, কোমরের ওপরে ধারণীয় গুচ্ছ, নানারকম 
ফুলের অনুকরণ বা সোনার ফুল। মেয়ের! কানে পরতেন কণ্রিকা, 
কর্ণবলয়, পত্রকিকা, অপেশ্রুক, কর্ণমুদ্রাঃ কর্ণোৎপল, রত্বখচিত দস্ত- 
পত্র, কর্ণপুর। অলকা-তিলক ও পত্রলেখাকে বল! হয়েছে গালের 
ভূষণ। এছাড়া ছিল ফুলের গয়না এবং সংস্কৃত সাহিত্যে তার ব্যবহার 
যে খুব বেশি তা আমরা দেখেছি । অলঙ্কারের এত নাম দেখে মনে 
হয়, এদের নাম হত নকশা বা ডিজাইন অনুযায়ী । সেকালে মেয়েরা, 
লেকালে কেন একালেও কোন কোন অঞ্চলের মেয়েরা কানের উপর- 
দিকেও গয়না পরেন, অনেকটা মাকড়ির মতো । আগে তার নাম ছিল 
কণিক। বা তালপত্র। কুগুল ছিল প্রাটীন আভরণ। কেউ কেউ আবার 
হু কানে হা'রকম গয়নাও পরতেন, যদিও তার সংখ্যা খুব কম ছিল। 

একথা ঠিক, প্রাচীনযুগের সাজসঙ্জ। বা অলঙ্কারের বিস্তারিত 
বিবরণ কোথাও নেই, যা আছে সবই টুকরো টুকরেভাবে ছড়িয়ে 
ছিটিয়ে। তবু ভারতীয় সাহিত্য ও ভারতীয় ভাক্র্যের খণ্ড খণ্ড চিত্র 
ও মতি থেকে আমরা নারীদের বপচর্চার ও সাজসজ্জার একটি বিবরণ 
পাই। এই বিবরণ তৎকালীন সমাজ, জীবনদৃষ্টি এবং নরনারীর 
জীবনযাপন-রীতিকেও অনেকটা উন্মোচিত করেছে। 

যতদূর মনে হয়, ভোগবাসনাকে অত্যধিক মধাদা দেবাৰ ফলে 
ভারতের একটি বিশেষ সময়ের সাহিত্যে, শিল্পে, ভাক্কর্ষে, জীবনচধায় 
সর্বত্র শরীর চেতনার ছাপ পড়েছিল । বাৎস্তায়নের কামস্থত্র ছাড়াও 
তার অনুকরণে লেখা হচ্ছিল রতিরহস্ত, রতিমঞ্জরী, স্থুরদীপিকা, 
কামসমূহ, পঞ্চশায়ক, অনঙ্গরঙ্গের মতো! অজভ্র কামচচার গ্রন্থ। 
সংস্কৃত সাহিত্যের দিকে দৃষ্টিপাত করলে দেখা যাবে সেখানেও শুঙ্গার 
রসের আধিক্য। অনেক সময় কাব্যের নিজের প্রয়োজনে নয়, 
সমকালীন পাঠকসমাজের কচিব তাগিদেই সম্তোগবর্ণনা, জলবিহার, 
মধুপানোৎসব প্রভৃতির বর্ণনা কাব্যে স্থান পেয়েছে। নরনারীর 
মিলনের স্থান হিসেবে যেমন শোন যায় নগরোপবন, প্রমোদভবন, 
ধরাগৃহ, দোলাগৃহ, স্ুরতভবন, দোলনাবিরোহন প্রভৃতি সাঙ্কেতিক 
নাম, তেমনি নিত্যব্যবহার্য দ্রব্যাদিতে মিথুন মুততির ব্যবহারও লক্ষ্য 
করবার মতো । আয়নার হাতল, চিরুনি কিংবা! জাতিতে থাকত 
মিথুন মুক্তি, ভাক্কর্ষের ক্ষেত্রেও চোখে পড়ে মন্দিরে মন্দিবে অজস্র 
মিথুন। বিচিত্র ভঙ্গিমার মিথুন মৃতিগুলি আজও সার! বিশ্বের 
কৌতুহলী দর্শকের দৃষ্টি আকর্ষণ করছে। এই নিরবচ্ছিন্ন দেহসাধনার 
পর্বটি শুক হয়েছিল অনেক আগেই, নবম শতাব্দী থেকে প্রায় পাঁচ 
শে! বছর ধরে বিভিন্ন অঞ্চলের ভাস্কর্ষে এর প্রভাব ছড়িয়ে রয়েছে । 


৩৭ 


এর সঙ্গে অঙ্গাঙ্গিভাবেই জড়িয়ে ছিল নারীদের বূপচর্চ। ও সাজসঙ্জার 
প্রসঙ্গ | 

আগেই বলেছি, প্রসাধন ও রূপচর্চার জন্তে প্রয়োজন ছিল পর্যাপ্ত 
অবসরের। তৎকালীন সমাজে সাধারণ মানুষের জীবন যেভাবেই 
কাটুক না কেন, ধনী সম্প্রদায় ডুবে থাকতেন আক বিলাসিতায়। 
সংযমের বালাই ছিল না তাদের জীবনে । এর জন্যে সামাজিক নিয়ম- 
কানুনও যে দায়ী ছিল না তা নয়, প্রথাগত বিবাহিত জীবনে অনেকের 
পক্ষেই সুখী হওয়া! সম্ভব হত না। সর্বত্র বিবাহ হত কুলমর্যাদা! ও 
জাঁতি-গোত্র বিচার করে। বাজপরিবারে বিবাহ অনেক সময় কূটনৈতিক 
চুক্তি বা সন্ধির প্রয়োজনে হত, নরনারীব পারস্পরিক আপত্তি বা 
অনুরাগ বিশেষ মর্যাদা পেত না। ফলে অধিকাংশ ক্ষেত্রেই বিবাহিত 
জীবনে অতৃপ্তি থেকে যেত। তাছাড়া বহুবিবাহ যেমন অশাস্ত্রীয় ছিল 
না, তেমনি রাজপুত্র, শ্রেষঠীপুত্র প্রভৃতি ধনী সন্তানেরা যৌবনোদ্গমের 
সঙ্গে সঙ্গে পেত দাসী ও পরিচারিকাদের অবাধ সান্নিধ্য । ইচ্ছাবিলাস 
পুরুষদের নিয়ে যেতে পারত দাসী, সেবাদাসী, তাম্থুলকরঙ্কবাহিনী, 
সভানর্তকী, বারবিলাসিনী, এমনকি দেবদাসীদের কাছেও । একটি- 
মাত্র সুখের বৃত্তে বারবার ঘোরাফেরার জন্যেই এ পর্বের নারীদের 
সাজসজ্জা-প্রসাধন-মঙ্গরাগ-রূপচর্চ সর্বত্রই পারিপাট্যের ছাপ প্রকট। 
নিজেকে সুন্দর করে তোলাই শুধু নয়, নিজেকে কামনামদির করে 
তোলাই নারীদের রূপচর্চার প্রধান বৈশিষ্ট্য হয়ে উঠেছিল। দেহ 
তার নিজের অধিকারে সত্য এবং আবরণে-আভরণে এই দেহকে 
সাজানোর মুখ্য উদ্দেশ্যই তাকে সুন্দর করা, আকাকিক্ষত করে তোল! । 
কিন্তু দ্বিতীয় উদ্দেশ্টি কখনই প্রধান ও একমাত্র উদ্দেশ্য হওয়া 
উচিত নয়। তাছাড়া সাজপোশাক ব্যক্তিত্ব বিকাশেরও সহায়ক । 

এ প্রসঙ্গে একট কথা মনে পড়ল। বোম্বাইয়ের প্রিন্স অব 
ওয়েলস মিউজিয়ামে মালবের “ধার” অঞ্চল থেকে পাওয়া একটি 
শিলালেখ রয়েছে, সেটি রোডে লিখিত “রাউল বেল”, ডঃ সুকুমার সেন 
জানিয়েছেন, “কবিতা-নামের অর্থ বড়লোকের বিনোদস্থলী । আসলে 
শিলালেখটির বিষয় হল, মেয়ে বিক্রির হাটে ব্যবসায়ীরা নিজের 
নিজের পণ্য _ম্বদেশের সাজ পরা তরুণীদের নিয়ে এসেছে ধনীগুহে 
পরিচারিকা1-ভোগ্যারূপে বিক্রি করবার জন্তে। তারা তাদের 
নিজের নিজের পণ্যের রূপ ও সাজসজ্জার বর্ণনা করছে । এখানে 
আছে সাতজন বক্তার কথা, তার সাতটি দেশ থেকে এসেছে, কথাও 
বলছে সাতটি অঞ্চলের ভাষায়-গোল্ল (দাক্ষিণাত্য ), কানোড 
€ কাট ), টেল্ল ( গুজরাট ), টন্কী ( পাঞ্তাবী ), গৌড়ী (বঙ্গ ), মালবী 
(হিন্দী ) ও সম্ভবত ব্রজভাখার মতো হিন্দীতে। এর ফলে হাজার বছর 
আগের সাজসজ্জার কিছুটা আভাস মেলে । প্রথম লোকটি বলেছে, 
তার দেশের মেয়ের চোখে কাজল, [ কেশে ] ছোটফুল, অধরে তাল, 
গলায় জালর্কাটি, পরনে রাঙা কাচুলি ও ঘাগরা। দ্বিতীয় লোকটি 
বলেছে, তার দেশের মেয়ের চুল সুন্দর করে [বেণী] বাঁধা, তার 
শেষে যুঁইফুলের থোপা, কানে ঢেড়ি [ ঝুমকো ], গলায় জালকীটি, 
কাছা দেওয়া অধোবাস, হাতে সরু উজ্জ্বল রক্ষাস্থত্র, তাগা, পাষে 
সুন্দর পাশুলি। তৃতীয় ব্যক্তি বলেছে, তার দেশের মেয়ের চোখে 
সামান্য কাজল, কানে মদনের সাজির মতো ঝুমকো, গলায় পু তির 
হার, লম্বা রাঙা কাচুলি, । ওপরের ] হাতে মাল! জড়িয়েছে, হাতে 
রতনচূড়, অঙ্গে স্বচ্ছ কাপড়, পায়ে নৃপুর। চতুর্থ ব্যক্তি বলেছে, তার 
দেশের মেয়ে এমন খোপা বেঁধেছে, দেখে মনে হচ্ছে “গৌরী 
আলিঙ্গিত শিব ! টাদের মতো টিপ, চোখে কাজলের ছোঁয়া । কানে 

ঝুমকো, কে জালকীটি, পরনে ফাদালো। ঘাগরার সঙ্গে দোরড 
ছোট কাচুলি। পঞ্চম ব্যক্তি বলেছে, তার দেশের মেয়ের চুড়ো- 
বাঁধা খোপা, তাতে ছোট ছোট তারার মতে৷ ফুল, কপালে গোল টিপ, 
কানে তালপাতার গয়না, গলায় পাচনর হার, মুক্তোর চেয়েও সুন্দর 
সোনার দানার মালা, গেঁটে স্ৃতলি হার, ছুই স্তনের মাঝে স্ুতলি 
হার, বাহুতে তাবিজ, পাতলা শাড়ি কটিতে জড়িয়ে পরা, ধবল 
ওড়না । যষ্ঠ ব্যক্তি বলেছে, তার দেশের মেয়ের কেশ ছ ভাগ করে 
বাঁধা, কপালে টিপ, চোখে কাজল, কানে কানপাশা, পরনে থড়িবনঃ 
(চুমকির কাজ কর। কাপড় ?), গলায় একাবলী হার, হাতে-পায়ে 
সোনার চুড়। সপ্তম ব্যক্তি বলেছে, তার দেশের মেয়ের পরনে “নিরী*, 
গলায় একাবলী। ফর্সা মেয়ে পরে লাল কাপড়, শ্যামলী পরে পাটল 
রঙের । প্রত্যেকেরই বক্তব্য, বড়মান্ুষের ঘরে এমন মেয়েই মানায় । 
বর্ণনাগুলো সম্পূর্ণ নয়, সবটা! পড়া যায়নি। ভঃ সেন পাঠ্য অংশের 
যথাযথ অনুবাদ করেছেন, কোন কোন শবের অর্থ বোঝা যায়নি । 
এখানে অবশ্ঠ শুধু নারীদের সাজের বৈচিত্র্যের কথা বলা হল, বক্তারা 
তাদের দেশের মেয়েদের রূপ-যৌবনের কথাও বলেছে, এখানে সে 
প্রসঙ্গ বাহুল্য, প্রাঈীনকালেও যে সাজসজ্জাকে কামনা কিংবা বলা 
চলে সৌন্দর্ধ বিকাশের সহায়ক ভাবা হত, এই বর্ণনাগুলি তার প্রমাণ । 
ভাবে মনে হয়, রূপের হাটে বিক্রি হতে আসা মেয়েগুলির রূপ-যৌবন 
মোটামুটি একই ধরনের _ সাজপোশাক দিয়েই তাদের আলাদ। করে 
দেখাবার চেষ্টা করেছে বিক্রেতারা, এটি তৎকালীন সমাজের রুচি 
ও প্রবণতারও দলিল। মানুষ আগে র্শনধারী” সেকথা মনে 
রাখতে হবে। তার সম্মিত উপস্থিতিই বুঝিয়ে দেবে তা'র ব্যক্তিত্বকে 
এবং সাজপোশাকের মধ্য দিয়েই সর্বপ্রথম ফুটে উঠবে তার রুচিবোধ। 


কিন্তু প্রাচীন ভারতীয় সাজসজ্জায় এদিকটির প্রতি বিশেষ দৃষ্টি 
দেওয়া হয়নি। 

যদ্দিও নান্দনিক দৃষ্টিতে এই সাজসজ্জার মধ্যে কোন খু'ত পাওয়া 
যাবে না, ভারত-ভাক্কর্ষেও সেজন্যে চোখে পড়ে অগণিত লাস্তময়ী 
নারীর অপরূপ মূতি। প্রাচীন ভারতীয়দের সাজসচ্দাীর অনেকটা 
আভাস এই শালভঞ্জিকা, সুরম্ুন্দরী, অলসকন্যা, অগ্দরা, যক্ষিণী, 
নায়িকা, মদনিকাদের মধো পাওয়া যায়। প্রদীপ্ত বাসনার শিখা 
হয়ে এই অনস্তযৌবনারা শুধু আকাঙ্কার স্বর্গে বন্বিনী হয়ে নয়, 
একটি বিশেষ সময়ের বিশেষ প্রবণতার প্রতীক হয়েও এ যুগের 
মানুষের কাছে উপস্থিত হয়েছে । সে অবশ্য ভিন্ন প্রসঙ্গ । আমাদের 
কাছে এই ভাস্বধ প্রাচীন সংস্কৃত সাহিত্যের মতোই একটি প্রয়োজনীয় 
দিক, যার সাহায্যে আমরা তৎকালীন নারীদের সাজসজ্জা সম্বন্ধে 
অবহিত হই। 


এবার আসা যাক মুসলমান শাসকদের সমকালীন ভারতবর্ষে । 
আমর সাধারণত যাকে বলি মধ্যযুগ । প্রাচীনযুগের নিঃশেষ 
সমাপ্তির পরেই মধ্যযুগের শুরু, তা নয়। কোন বিশেষ রীতি- 
রেওয়াজ এভাবে শুরু বা শেষ হয় না, বিশেষ করে ভারতের মতো 
দেশে । এখানে বৈচিত্র্য ও স্বাতন্ত্য বড় বেশি। নতুন রীতিনীতিকে 
যত সহজে গ্রহণ কর! হয়, পুরনো! রীতিকে তত সহজে বর্জন করা হয় 
না, অর্থাৎ এখানে থেকেই যায় সব কিছু । সেজন্তেই অজস্তার 
গুহাচিত্রে আমরা দেখেছি বিভিন্ন ধরনের সাজপোশাকের একক্র 
সমাবেশ। এই মধ্যযুগেই ভারতীয় বন্ত্রশিল্পের চরমোতকর্ষ দেখা 
দিয়েছিল। সাধারণত সব দেশেই বিজিত বিজয়ীর অনুকরণ করে। 

শোনা যায়, আর্ধ নারীদের উন্মুক্ত বক্ষ দেখে দ্রাবিড় নারীরা লজ্জায় 
লুকিয়ে ফেলেছিলেন তাদের কঞ্চুলিকা । সব দেশেই দেশের রাজা- 
রানীব সাজসজ্জার অনুকরণ করেন অভিজাত সমাজ, অভিজাতদের 
দেখাদেখি সাধারণ মানুষ । বহুদিনের ব্যবধানে সবাইকে এক সময়ের 
বলে মনে হয়। ভারতে আসা লুণ্ঠনকারী বিদেশী রাজারা যখন 
এদেশেই শাসক হয়ে বসলেন তখন তারাও বর্ণাঢ্য ভারতীয় সাজসংজা 
দেখে মুগ্ধ হলেন। মুসলমান শাসকরা ভারতে আসার আগেই চীন 
ও পারস্তের বন্ত্রশিল্পের সঙ্গে পরিচিত ছিলেন এবং এ ছুটি দেশের 
বস্ত্রশিল্প চরমোতকর্ষ লাভ করেছিল বহু পূর্বেই। কিন্তু ধর্মীয় অনুশাসন 
মেনে মুসলমান শাসকরা যে পোশাক পরতেন তা সাদাসিধে, ঘোর 
রঙের এবং মোট! স্তুতি বস্ত্রের । তাতে না ছিল নকশা, ন। ছিল রঙ। 
এই পোশাক অবশ্যই যুদ্ধক্ষেত্রের উপযোগী ছিল। মেয়েরাও পরতেন 
একরঙা পেশওয়াজ ও পাজাম1| ভারতে এসে রাজস্থানের মেয়েদের 
মতো তারাও ওড়নার ব্যবহার শুরু করলেন। প্রথমে এই ওড়ন। 
ব দোপাট্টা আকারে খুব ছোট ছিল, পরে ক্রমশই বড় হয়েছে । এই 
ওড়নার ক্রমবিবর্তনই বোধহয় ভারতীয় পোশাকের জগতে সবচেয়ে 
বড় বিস্ময় । এ প্রসঙ্গে পরে আস! যাবে । তার আগে হারেমের 
কথায় আসি। মুসলমানেরা রাজ অস্তঃপুরকে বলতেন হারেম; 
যতদূর মনে হয়, হারেমে কড়াকড়ি বা পাহারা দেবার কঠোর ব্যবস্থার 
চল্‌ ছিল। হিন্দু রাজাদের সময় রানী বা পুরাঙ্গনার1 সত্যিই সম্পূর্ণ- 
ভাবে অন্তরালবাসিনী ছিলেন কিন! সে বিষয়ে যথেষ্ট সন্দেহ আছে। 
তবে রাজপুত রাজাদের অন্তঃপুর বা রাওলার পর্দা এবং কড়াকড়ি 
মুঘল হারেমের মতোই ছিল সন্দেহ নেই। এই ব্যবস্থা বহিরাগত 
শক্রর হাত থেকে নারীদের রক্ষা করবার জন্যে রাজারা নিজেরাই 

নিয়ম করেন, না, শাসকদের রীতি-রেওয়াজের অনুকরণে অস্তঃপুরে 
পর্দার চল হয়, তাও গবেষণার বিষয়। তবে আমর! দেখেছি, মুঘল 
হারেমে রাজপুত রাজকন্তারা আসতেন বেগম হয়ে-ভিন্ন রুচি ও 
ভিন্ন সংস্কৃতি নিয়ে । হারেমের প্রাঙ্গণে তুলসীগাছ রোপণের ব্যবস্থা 
দেখে বোঝা যায় তার! নিজের নিজের ধর্মীচরণে যেমন বাধ পাননি 
তেমনি বাধা পাননি নিজন্ব সংস্কৃতির অনুশীলনে । হারেমে তারা 
এনেছিলেন রাওলার রঙ ও ওজ্জল্য। নিশ্চয় তাদের বর্ণাঢ্য ঘাগরা 
কাচুলি ওড়না মুগ্ধ করেছিল একরডা পেশওয়াজ ও পাজামা 
পরা বেগমদের। লোকে বলে, রাজস্থানের প্রকৃতি এত রুক্ষ বলে 
রাজপুতানীর অঙ্গে এত রঙ। যাদের দেশের প্রকৃতি হরিৎ-্যামল, 
ফুলে-ফলে রডিন, সে দেশের মেয়েরা পরে সাদা শাড়ি। এখনও 
ভারতের অন্যান্য রাজ্যের চেয়ে রাজস্থানে রঙের ব্যবহার বেশি । 
তবে এখন আর কোন রাজ্যই পিছিয়ে নেই। যাক সে কথা। 

রাজপুত রাজাদের পোশাকের মধ্যে কোমরবন্ধ বা পটকার 
লৌন্দর্য দেখে মুগ্ধ হয়েছিলেন বাদশাহ এবং শাহজাদারা ৷ এবং তারাও 
রাজপুতদের দেখাদেখি সুম্ম জরির কাজ করা পটকা ব্যবহার করতে 
শুর করলেন। জাহাঙ্গীরের সময়ে রকমারি নকশার কোমরবন্ধ 
পাওয়া গেছে। এই পটক। রাজপুত মেয়েরাও ব্যবহার করতেন 
ঘাগরার সঙ্গে । পটকা শুধু যে বেপ্টের কাজ করত তা! নয়, তাদের 
কোমরটিকেও সরু রাখতে সাহায্য করত। 

মুসলিম সমাজে প্রথমদিকে চিত্রিত পোশাক পরার ধর্মীয় নিষেধ 
ছিল। তারা ছবি আকতেন না কোন জীবিত বস্তু বা ব্যক্তির। 
সেজন্যে কোরানের হরফগুলি স্থন্দর করে চিত্রিত কর৷ হত, বোনাও 
তত। অপরদিকে চীনে ছিল কাপড়ের ওপর স্তরতো বা জরি দিয়ে 

ছবি আকার চল্‌। এছাড়া ছিল নানারকমের ডোরা দেওয়া কাপড় । 
পারস্য প্রভৃতি অঞ্চলের মানুষেরা ডোরা দেওয়া কাপড়ের জাম! 
কিংবা পাজাম! তৈরি করতেন, পাগড়ি জাতীয় শিরন্ত্রাণও তৈরি 
করতেন। ভারতে হিন্দুদের মধ্যে সব জিনিসেরই প্রচলন ছিল-_ 
ডোরা, নকশা, ছবি, অলঙ্কারের মতো! জড়োয়া সোনা-রুূপোর ফুল 
বসানে ছাড়াও এদের ঝোঁক ছিল বস্ত্রের সুক্ধ্মতার ওপর । ভারতের 
উষ্ণ আবহাওয়ার জন্যেও ভারতীয়র1 পাতল। কাপড় পছন্দ করতেন। 
নতুন ষে কোন জিনিসকে পরম সমাদরে গ্রহণ করার মতো! উদার 
মন ও সুন্দরকে চিনে নেবার মতো শিল্পসম্মত দৃষ্টিও ভারতীয় নারীর 
সাজসজ্জাকে উন্নততর করতে বহুলাংশে সাহায্য করেছে। 

মুঘল আমলের আগে এবং পরে সাধারণভাবে ইসলাম ধর্মাবলম্বী 
বেগমদের পোশাকে ডোরা কাটা সিন্ধ ও মসলিনের প্রাধান্য চোখে 
পড়ে। পুরনো আমলের আকা ছবিতে দেখ! যায় হারেমের মেয়ের! 
পরেছেন সাদা পাজামা ও জাটসাট কুর্তা । এই কুর্তার নিচের দিকটা 
আধুনিক কামিজের মতো! সমান নয় চারটা! বা ছ+টা কোণ থাকত 
তাতে,অনেকটা ত্রিভুজের মতে। দেখাত সেগুলি। বেশিরভাগ ক্ষেত্রেই এ 
পোশাক ছিল সাধারণ মেয়েদের পোশীক। ছবিতে আছে পরিচারিক। 
এইরকম কুর্তা পরে সুরা পরিবেশন করছে। ভূত্যদের পোশাকেও 
এই কোণ চোখে পড়ে। রাজস্থানেও ছুর্লভ নয়। যতদূর মনে হয়, 
এ পোশাকটিতে ভারতীয় রীতির সঙ্গে পারসীক রীতির মিশ্রণ 
ঘটেছে। কুর্তার এই কোণের সঙ্গে দেখা যায় ভি-এর মত গলা, 
এবং সেখানে জরি বা সামান্য স্ৃতোর কাঁজ। মুসলমান শাসকদের 
পোশাকে বহুদিন পর্ষস্ত কোন নকশ! ছিল না। বেগমদের পোশাকে 
পরিবর্তন এল দ্রুতভাবে। এবং এ সময় থেকেই বন্ত্রশিল্পের, বিশেষ 


করে কিংখাবের প্রভূত উন্নতি দেখ! দ্িল। সেই খানদানী ব্যাপার 
আজও চলে আসছে বেনারসীর জগতে । সেখানে এখনও তসবীর, 
লহরিয়া, চারখানা, খানজুরি, ভোরিয়া, সালাইদার, মোটরা, ইলায়েচা, 
সঙ্গী, বুলবুলচশম, চশমীনকশী, আড়িবেল, খাজুরিবেল, পানবুটি, ফুল- 
বুটি, কলগাবুটা, শিকারগাহ, গুলদাউদ্দি, চিনিয়াপট মখমলী, বুটি 
মীনাতাশি, জামেয়ার বুটি, ফদি বুটি, পাংখা বুটি, আসরফি বুটি, জালি 
কী তুরঞ্চ বুটি, বুট ঝাড়দার, মেহরাব, তনছই, ভামকট, আড়াগুজর, 
গুলবদন, বেলদার, কাঙ্গুরী, ফুলোয়ার প্রভৃতি নামের ছড়াছড়ি । এই 
নামগুলো মনে পড়িয়ে দেয় বেনারসী শিল্পের বিশেষ একটা জগৎকে । 
সে জগৎটা শুধু নকশার জগৎ নয়, বন্ত্রশিলেব প্রতি আগ্রহী 
ব্যক্তিদেরও জগৎ। সম্রাট জাহাঙ্গীর এবং সম্রাঙ্ভ্রী নূরজাহান ছুজনেই 
ছিলেন শিল্পপ্রেমিক। নূরজাহান নিজেই ছিলেন শিল্পী। হ্্ 
কারুকাজ করতে পাঁবতেন কাপড়েব ওপব। অনেক নকশ! নাকি 
তারই আবিষ্কার । 

আসলে নূরজাহান ভারতীয় নারীর পোশাকে এনেছিলেন নতুনত্ব। 
অবশ্য তিনি হারেমে পারসী প্রভাবটিকে পুরোমাত্রায় বজায় রাখতে 
চেয়েছেন ; তবে বহু পরিবর্তনের মধ্য দিয়ে । প্রথমদিকে হারেমের 
মেয়ের কিংখাব ব্যবহার করতেন না। একরঙা বা! ডোরাকাটা 
জাম! ও পাজামার ওপরে তারা পরতেন মাকড়সার জালের মতো 
সুন্ম মসলিনের পেশওয়াজ | কিংখাব জিনিসট। নারীদের পোশাকের 
উপকরণ হিসেবেও ছিল বেমানান। ভারী এবং জরির কাজের জন্য 
কিছুটা কর্কশ। এছাড়া ভারতীয় মেয়েরা পরতেন গা-ভন্তি সোনা- 
রুপোর অলঙ্কার। তাদের পোশাকেও সোনার ফুল রুপোর পাতার 
বাহারের প্রয়োজন কী ! ছইয়ে মিলে রূপ খোলে না, গয়না-পোশাক 

ছই-ই মাঠে মারা যায়। তাই কিংখাবের অঙ্গরাখা পরতেন পুরুষেরা । 
মুঘল সম্রাটেরা- জাহাঙ্গীর, শাহজাহান ও ওরঙ্গজেব তিন জনেই 
ছিলেন কিংখাবের সমঝদার । ওুরঙ্গজেব পছন্দ করতেন নান! ধরনের 
মসলিন, বিশেষ করে কাজকর] জামদানী মসলিন। আবরোয়] নয়নস্ুখ 
ও জামদানীও এ সময়েই উন্নতির চরম শিখরে ওঠে । চিকন কাপড়েও 
দেখা গিয়েছিল নানা বৈচিত্র্য । ভারতীয় নারীদের মধ্যে জুতো 
পরার চল্‌ খুব বেশি ছিল না। যদিও বেলুরের ছু-একটি মদনিকার 
পায়ে দেখা গেছে হাই-হিল হাওয়াই চটির মতো! পাছবক1। হারেম- 
বাসিনীরা সকলেই জুতো! পরতেন, সামনেট1 কারুকাজ করা ঢাকা", 
পিছনে কারুর ঢাকা কারুর বা চটির মতো খোলা । এদের জুতোর 
কারুকাজ করা অংশে কিংখাবের ব্যবহার শুরু হল। পারসীব 
নারীরা ওড়ন। ব্যবহার করতেন কিন। জানা যায়নি। হয়ত রুমালের 
মতে! ছোট ওড়নার ব্যবহার তারা জানতেন, তার পরিবর্তে তাদের 
মাথায় উঠল টুপি। ভারতীয় নারীর! টুপি পরতেন না, মুকুট পরতেন 
রানীর1। মুসলমান সমাজে নারী-পুরুষ উভয়েরই টুপি পরার চল্‌ 
ছিল। বেগমদের টুপিও তৈরি হত মহার্থ জরির ফুলদার কিংখাব 
দিয়ে, তাতে বসানো হত দামী জহরৎ ও যুক্তো। মুঘল হারেমে 
টুূপির ওপরে বাঁদিকে বোতাম বসানো হত। 

ভারতে এসে মুঘল অন্তঃপুরের নারীরা দেখলেন কীচুলি, ঘাগরা 
ও ওড়না পরা স্ুবেশা রাজপুতানীদের | তারা মুগ্ধ হলেন এই 
পোশাকটির সুন্দর সাবলীলতায়। প্রথমে রাজপুতানীদের, বিশেষ 
করে কাংড়া অঞ্চলের মেয়েদের পটকা এবং পরে তাদের কাচুলি ও 
ওড়নাটিও হারেমবাসিনীর! গ্রহণ করলেন। নূরজাহানের ছবিতে 
দেখি তার পরনে ডোরাকাটা পাজামার ওপর হৃম্ব জামা, যা কাচুলি 

ও কুর্তার সমন্বয়ে তৈরি হয়েছে এবং মসলিনের পেশওয়াজ। হারেম- 
বাসিনী যেমন টুপি বা তাজ পরতেন, সেটি গ্রহণ করেছিলেন 
রাজস্থানের কোন কোন রাওলার নারীরা । বু'দীর রাজকন্যারা লম্বা 
টুপি পরতেন । 

শিল্পানুরাগিণী নূরজাহান অনেকগুলি কাপড় ও নকশার আবিষ্ত্রাঁ। 
তিনি একে একে প্রবর্তন করেন পাঁচতোলিয়া! ওড়না, হদামী 
পেশওয়াজ, বাদল! বা এক ধরনের কমদামী জরি, কিনারি বা লেস, 
আতর ই জাহাঙ্গিরী, নূরমহালী কিংখাবঃআরে! কত কী । নূরজাহান 
পোশাকের ওপর সুক্ষ কাজ পছন্দ করতেন । অনেকের মতে চিকনের 
নকশাও তারই আবিষ্কার তা৷ যদি না-ও হয়, তিনিই যে এ শিল্পটির 
প্রভৃত উন্নতি করেন তাতে সন্দেহ নেই। বেগমদের বিয়ের সাজ 
তৈরি হত জমকালো কিংখাব দিয়ে । নূরজাহান স্থির করলেন, বিয়ের 
সময় সকলেই জমকালো জরির পোশাক পরবে । আহা গরীবদেরও 
তো! ইচ্ছে করে একদিনের জন্তে বাদশা-বেগম হতে ! সেই এক- 
দিনটি তাদের জীবনে আর কবে হতে পারে বিয়ের দিনটি ছাড়া ! 
সআাজ্বীর খেয়াল! তার কোন অভাব নেই, কিন্তু তার দাসীর! ? 
প্রতিদিন যার! তাকে সাজিয়ে দিচ্ছে, তারা সাজবে না! কিন্তু 
কিংখাবের পোশাক বড় দামী । গরীবর1 পরবে কি করে ? ভেবে- 
চিন্তে নূরজাহান নিজেই একটা নকশ! তৈরি করে ফেললেন। ফাকার 
ওপর জমকালো । যে সব নকশ! খুব সক্ষম নয়, অথচ পুরো জমিটা 
ভরে থাকে, তাকে বলা হয় ফাকার কাজ । নৃরজাহানের পরিকল্পনা- 
মতো এ কাপড় বুনতে সময় কম লাগে, দেখতে ঝলমলে হলেও 
পরিশ্রম কম বলে দামও কম। এই নতুন জরির পোশাকের নাম দেওয়া 
হল নৃরমহালী। নূরজাহান নিজের পরিচারিক। ও তাদের কন্যাদের 

বিয়েতে উপহার দিতেন নৃরমহালী পোশাক । তৈরি করতে তখনকার 
দিনে খরচ পড়ত পঁচিশ টাকা, মতান্তরে পঁচিশ মোহর বা একশো 
টাকা । আজও এ রীতি আমাদের দেশে জ্ঞাত বা অজ্ঞাতসারে পালিত 
হচ্ছে। অর্থাৎ নূরজাহানের এই সঙ্কল্প ভারতীয় নারীর পোশাকে নিয়ে 
এল নতুন দিগন্ত। ইতিপূর্বে বিয়ের সাজ বলে আলাদা কিছু ছিল না। 
রাজ্যপ্রীর বিয়ের বড় মাপের আয়োজনের কথা বাণভষ্ট লিখেছেন 
কিন্ত সেই সাজপোশাকের স্তূপ থেকে রাজ্যশ্রীর রক্তিম পষ্টবন্ত্রটিকে 
আলাদ! করে চিনে নেওয়া যায়নি, বরং ভারতীয় সনাতন রীতি অনুযায়ী 
বিয়ের সাজ ছিল সাদ। এবং সেখানে ওজ্জবল্যের পরিবর্তে পবিত্র ও 
সুন্দরেরই প্রাধান্য ছিল। মধ্যযুগের সাজের ক্ষেত্রে একটা বড়- 
রকমের পরিবর্তন ঘটালেন নূরজাহান । 

এরপর থেকে বিয়ের কনের সাজ মানেই জমকালো জড়োয়ার 
প্রাচূর্য। এ প্রসঙ্গে অভিজাত মুসলমান মেয়েরা বিয়ের সাজে কেমন 
সাজতেন তার একটা নিখুঁত বিবরণ আন্না হ্যারিয়েট লিউনাউসের 
বর্ণনা থেকে নেওয়া যাক । আন্না ভারতে এসেছিলেন উনিশ শতকের 
মাঝামাঝি । তখন খানদানী পরিবারের সাবেকী ধার! পুরোমাত্রায় 
বজায় রয়েছে। লিউনাউসের নিজের ভাষায়, 

নারীস্থলভ আগ্রহ ও ওুঁৎস্ুক্য নিয়ে লেখিক' বধূটির সাজ পর্য- 
বেক্ষণ করেছিলেন । এর মধ্যে সবার আগে যা চোখে পড়ে তা হল 
জণকজমকের প্রাচুর্য । মুঘলযুগের আডম্বর যেন পরবর্তাকালের 
নারীদের সাজসজ্জাকে সম্পূর্ণভাবে প্রভাবিত করেছে । একই সঙ্গে 
সব কিছুকে সোনাদানা, রঙ, কারুকাজ দিয়ে ভরিয়ে দেবার এই 
প্রবণতা হিন্দুযুগে ছিল না । নববধুটির বেগনে-লাল ঘাগরা, লেখিকা 
যাকে পেটিকোট বলেছেন, ও কুর্তা বা কাচুলিতে জরির সঙ্গে জড়োয়া 
পাথর বসানো হয়েছে, কাচুলিতে মুক্তোর সারি, চুলে, কপালে, এমনকি 
জুতোতেও রয়েছে সোনা এবং এদের ওপর স্বচ্ছ সোনা রঙের ওড়না 
-_সব মিলে যা' স্থষ্টি করছে তাতে নেই একটুও অবসর। অথচ 
কোন কিছুর অভাব চোখে পড়বে না, এবং সেটাই হয়ে দাড়ায় 
সৌন্দর্য নির্ণয়ের পথে প্রধান অস্তরায়। 

বস্তত এরপর থেকেই নারীর সাজসজ্ায় প্রাচুর্ষযের ভূমিকা 
গুরুত্বপূর্ণ হয়ে ওঠে। যতদূর মনে হয়, অর্থনৈতিক ক্ষেত্রে নারী 
কিছুট। নিরাপত্তার অভাব বোধ করতে শুরু করেছিলেন এ সময় 
থেকে । একই সঙ্গে স্বামীকে সপত্বীদের হাত থেকে রক্ষা করে 
নিজের প্রতি আকৃষ্ট করবার বাসনাও প্রবল হয়ে ওঠে। বস্তুত, 
নারীমমীজের এ অবস্থা যে হিন্দূযুগেও ছিল না তা নয়, কিন্তু হারেম- 
স্কৃতিতে এর বাড়াবাড়ি চোখে পড়ে। তাছাড়া মুঘলরা সকলেই 
ছিলেন আভডন্বরপ্রিয়। তাদের সাজসজ্জার আড়ম্বর তৎকালীন 
অভিজাত সমাজে গৃহীত হল ফ্যাশান হিসেবে । সর্বপ্রথম প্রভাবিত 
হলেন রাজপুত নারীরা, পবে গুজরাট ও অন্যান্য সব অঞ্চলে । 
মুঘল আমলে আড়ম্বরের মধ্যেও নারীর সাজকে রুচিসম্মত করে 
তুলতে নূরজাহান চেষ্টার ক্রুটি করেননি, কিন্তু তার এবং তার সময়কার 
সাজে-প্রসাধনে অলঙ্কার হিসেবে গৃহীত হয়নি কোন ফুল কিংবা! কচি 
পাতা, আধফোটা ফুলের কুঁড়ি বা পদ্মের মুণাল। তার বদলে তার 
ব্যবহার করতেন সোনার ফুল, হীরের ফুল, দামী পাথর বসানো 
রুপোব ফুল, জরির ফুল। তবে মু'ঘলবা সবচেয়ে বেশি প্রভাবিত 
হয়েছিলেন রাজপুত রাজা ও রাজকন্যাদের সাজপোশীকে । এই 
পোশাকের অনুকরণ অব্যাহত ছিল সর্বক্ষণই | কাংড়ার মেয়েরা 
পরতেন লম্বা চোলি, তার আস্তিনটা1 কবজি ছু'তো । এটিও মুঘল 
অন্তঃপুরে প্রবেশ করল। এছাড়া সেখানে এল আর-এক ধরনেখ 
জামা, তার নাম জাঙ্গুলি _লম্বায় হাটু পর্যস্ত, সামনে-পিছনে হীরে- 
জহরতের ছড়াছড়ি । জামাকাপড়ে জহরৎ বসানোর চল শুরু করেন 
জাহাঙ্গীর, তার আগে মুসলমান শাসক বা আমীর ওমরাহরা! জামায় 
হীরে-মুক্তো। বসাতেন না, নিজেরাও গয়না পরতেন না। কিন্তু 

রাজপুত রাজারা পরছেন, কতদিন আর গয়ন1 না পরে থাকা যায়! 
মেয়েদের গয়না-গ্রীতির অনেক গল্প শোনা যায়। প্রায়ই সে সব 
গল্পে লোভ শোভনতার সীম! অতিন্রম করে। কিন্তু ভারতীয় 
পুরুষেরাও গয়ন! পরতে কম ভালবাসতেন না। বেশবাস সম্বন্ধে 
অতিমাত্রায় সচেতন ছিলেন বলেই জাহাঙ্গীর একদিন কান বি'ধিয়ে 
ফেলে ছু'কানে ছুটি উজ্জ্বল মুক্তে! পরে ফেললেন । শোনা যায় হিন্দুরা 
কান বি ধিয়ে গয়না পরত, কারণ তাদের ধারণায় কান বেঁধালে চোখ 
ভাল থাকে তাই । এরকম হাঁস্তকর ধারণার কোন কারণ ছিল বলে 
মনে হয় না। জাহাঙ্গীর শখ করেই কানে গয়না পরলেন এবং তার 
দেখাদেখি আমীর ওমরাহরাও কানে গয়ন। পর! শুরু করলেন। 

মধ্যযুগে গয়নাগাটির চল ছিল ভালমতোই এবং আগেই বলেছি 
এই পর্বে ছিল সোনা-রুপে। হীরে-জহরতের ছড়াছড়ি। হিন্দুযুগের 
সেই শুচিস্মিত লাবণ্যে পুর্ণ তন্ুটিকে পুম্পাভরণে সাজাবার প্রবণতা 
এযুগে অন্তহিত। এ পর্বে ভাক্ষর্ষের উদাহরণ নেই, আছে চিত্র। 
এসব ছবিতে আমরা দেখতে পাই হারেম কন্তাদের নানারকম সাজ । 
ডোরাকাট। বা ছাপা কাপড়ের আট পাজাম তার ওপরে মসলিনের 
অঙ্গাবরণ ও ওড়ন! প্রায় সকলকেই ঘিরে রয়েছে । অনেক সময় মনে 
হয় আটসাট পাজামার ওপরে তারা পরতেন মসলিনের স্বচ্ছ ঘাগরা। 
বেশিরভাগ ক্ষেত্রেই তারা লম্বা হাতাওয়াল! চোলি পরতেন। 
এছাড়া সবাঙ্গে থাকত অজত্র গয়না । মুঘল আমলে অজভ্র নতুন 
ধরনের গয়না এসেছিল। তার কোনটি ছিল পুরনে। গয়নার নতুন 
সংস্করণ কোনটি বা সম্পূর্ণ নতুন। পারসীরা অলঙ্কারের ওপর মিনার 
কাজ করতে পারতেন। তাদের স্থাপত্যেও রয়েছে নয়নাভিরাম 
মিনাকারী। কুন্দন-মিনাকারী আজও প্রসিদ্ধ । 

মুঘল অলঙ্কারেব মধ্যে তাজ ও ঝাপটা এসেছিল নতুন করে। 
হিন্দুযুগে এ ছুটি মেয়েদেব শিরোভূষণ ছিল না, ছিল না টায়রা 
কিংবা টিকলি, তবে মাথায় ফুল ও ফুলের মালার ব্যবহার ছিল, 
সি'িতে ফুল পরাও চলত, নববধূর সি'িমৌর এল পরবর্তীকালে 
টায়রা ও টিকলির যোগফল হিসেবে । যতদূর মনে হয় টায়রা 
এসেছিল সমুদ্র পার হয়ে, বিদেশিনীদেব অলঙ্কার হিসেবে । এ 
প্রসঙ্গে অতীতের টায়ার রাজ্যের কথা মনে হওয়া স্বাভাবিক। 
তারপর তাকে ভারতীয় করে নেওয়া হয়েছে। মেয়েবা মাথায় 
পরতে শুরু করলেন চৌক্ক, শিসফুল, ছোটি, মৌলি। কপালে পরতেন 
দম্নি, কুটবি, তাওইট, ঠাদটিকা, ঝুমর, গুছই, বারওয়াট ও বিন্দলি। 
এগুলো সবই কপাল অলঙ্করণের অলঙ্কার । প্রাচীন ভারতীয় সাজ- 
সত্জায় এসব একেবারেই ছিল না। নারীর! সাজতেন টিপ ও অলকা- 
তিলকায়। মুসলমান সমাজে টিপ ব1 চন্দন-কন্তরী পরার চল্‌ ছিল না, 
অবশ্য তারা হাত-পা এবং নখ রাঙাতেন মেহেদী বা হেন! দিয়ে 
এবং সেটা শিখেছিলেন রাজপুত-ললনাদের কাছ থেকে । মুখে 
ব্যবহার করতেন নানাবকম ধাতব অলঙ্কার এগুলি সবই টিপ, 
টিকলি প্রভৃতির সমগোত্রীয় । 

এ তো গেল মাথার অলঙ্কার । কানেও উঠল নানারকম গয়ন! ! 
যদিও ভারতে কর্ণাভরণের অভাব ছিল না, কাশীর মণিকণিক প্রাচীন- 
কাল থেকে পার্বতীর কর্ণাভরণের স্মৃতি বহন করছে। মুঘল অলঙ্কারে 
দেখা গেল আরো! কয়েকটি নতুন নাম -_ গোসওয়াড়া, বাহাছুরি, 
ঝমক', বালা, খুংরিদার, মছলিয়ান, পতং, তানছবর এবং মোর ফুলওয়ার। 
এসব অলঙ্কার কিছুট। নাম পালটে কিংবা সামান্য রূপ বদল করে 
বিশ শতকের গোড়াতেও দেখা গেছে । বাঙালীদের মধ্যে মদনকড়ি 

ও বীরবৌলী নামের ছুটি কর্ণীভরণের কথা শোনা যায়। এছাড়া 
কানবালা, কানপাশা, কান _এ সবেতেই মুঘল প্রভাব প্রত্যক্ষ । 
নাকের অলঙ্কার হিসেবে নতুনভাবে পাওয়া গেল নথ, বুলক, 
লটকান, লং নোলক প্রভৃতি । প্রাচীন ভারতে এগুলির কোনটাই 
ছিল না। পরবর্তীকালে নথ ও নোলক হয়ে দাড়ায় আয়তির চিহ্ন । 
ফাদি নথ এতবড় আকারের হত যে তার ভেতর দিয়ে অনায়াসে ভাত 
খাওয়া যেত, গ্রাস তোলবার সময় নথটিকে টান। দিয়ে আটকে রাখতে 
হত না। বলা বাহুল্য এ অলঙ্কার পরবর্তীকালের। মুগঘল হারেমের 
ছবিতে এত বিশাল নথ চোখে পড়ে না । নথ সবাই যে পরতেন তা 
নয়, নবাবী আমলে স্বামীর সম্মান অনুযায়ী স্ত্রীর নথ পরবার অধিকার 
জন্মাত। শ্রীহট্রের গৌররাম রৈ সম্পন্ন বারুজীবী, আপন স্ত্রী-কন্তাঁকে 
নথ পরাবার জন্যে অনুমতি চেয়েছিলেন আঠারো শো শতকের মাঝা- 
মাঝি সময়ে। তারপর ১১৫৬ সালের ২২ আষাঢ় তিনি পেলেন বহু 
ইপ্সিত প্রার্থনার উত্তর--তার বাঁড়ির মেয়েদের পুরুষানুক্রমে নথ 
পরবার অনুমতি দেওয় হয় । এসব উদাহরণ দেখে মনে হয়, অলঙ্কার 
ধারণের ওপর নানারকম বিধিনিষেধ উচ্চবর্ণের সম্প্রদায়ের জন্য ন 
হলেও শ্রমিক সমাজের জন্য প্রচলিত ছিল । রাজপরিবারের মেয়ের 
ছাড়া কেউ পায়ে সোনার নৃপুর বা অন্য গয়ন। পরতে পারতেন না । 
ব্রন্মানন্দ কেশবচন্দ্র সেনের তিন কন্যার বিবাহ হয় রাজপরিবারে - 
তারা যখন সোনার নূপুর পরে বসতেন তখন তাদের, বিশেষ করে 
তাদের নৃপুর পরা পা ছুখানি দেখবার জন্যে মেয়েরা ভিড় করত। 
মুকুট পরা সম্বন্ধেও এ ধরনের বিধি-নিষেধ ছিল। এ নিয়ম ছিল 
বিবাহিত ও অবিবাহিতা নারীর অলঙ্কারের ক্ষেত্রেও, কোথাও মঙ্গল- 
স্ত্র, কোথাও টিকলি, কোথাও নোলক ব৷ নাকছাবি--সধবার চিহ্ন । 

আঠারো শো শতকের বঙ্গদেশেই কতরকমের নাকের গয়না 
পাওয়া যেত জানতে ইচ্ছে হলে মঙ্গলকাব্যের পাতায় উকি মেরে 
দেখতে হবে। মেয়ে বাপের বাড়ি এসে পুরনো গয়না ভেঙে নতুন 
গয়ন৷ গড়াতেন। ছর্গাও কৈলাসে এসে নথ ভেঙে নাকচন। গড়াচ্ছেন 
এ দৃশ্য হুর্লভ নয়। এদের নামও নানারকম -মাকি, বেশর, 
পিপলিপাত, ডাইলিবালি, চমকিবালি, ঝিলকিবালি, আন্নিবালি, 
চুন্নিবালি, ডালবোলাক, চানবোলাক, হীরাকাট বোলাক। নাক- 
ছাঁবিও ছিল নানারকম--ডালিমফুল, লবঙ্গ, বড়ইফুল, চালতাফুল, 
দামালকাট-সবই নকশ। অনুযায়ী নাম। এই আমলে দাতের 
অলঙ্কার হিসেবে রখন অভিনবত্ব এনেছিল । সোনা বাঁধানো দাতের 
চল্‌ ছিল একসময়। 

গলায় হার, মালা, লহর বা মুক্তোর ছড়া পরার চল্‌ ছিল হিন্দু 
আমলে । অল্পবিস্তর সব ভারত-ললনাই কণ্ঠীভবণ ব্যবহার করতেন । 
নতুন নামকরণ হলেও চম্পাকলি, হাস্থুলি, ইতরাদন, গুলবন্ধ, কান্দি, 
মোহরণঃ হাউলদিল সবই ছিল আগে থেকেই । মুঘল হারেমে 
আটপসাট গলাবন্ধ জাম পরার চল্‌ ছিল, সেখানে সুযোগ ছিল না 
বিশেষ হার পরার, তবু মুক্তোর মালা, চিক ও গুলবন্ধের ব্যবহার 
লক্ষ্য কর যায়। হাতের গয়না সন্বন্ধেও একই কথা বলা চলে। 
বাজুবন্ধ, জৌসান, তাবিজ, অনন্ত, বাউটি, ভাওটা, জশমর্বাক এ-সবই 
নতুন ও পুরনে মেশানো হস্তাভরণ। এ যুগে বিশেষভাবে উল্লেখ- 
যোগ্য ছুটি অলঙ্কার হচ্ছে মানতাসা ও রতন্চূড়। হিন্দুযুগের ভাক্কর্ষে 
এ ছুটির দেখা মেলে না। মানতাসায় রয়েছে যুদ্ধক্ষেত্রের কবচের 
স্মৃতি, অনেক সোন! দিয়ে তৈরি করা এই অলঙ্কারে সুশ্পতার অভাব 
আছে এবং সেজন্যই এটি হিন্দু নারীদের পছন্দসই অলঙ্কার হয়ে 

ওঠেনি । প্রাচীনযুগের নারীরা নিচের হাতে কোন আটসাট 
অলঙ্কার পরতেন না, চুড়ি, বাল কন্কণই ছিল প্রধান আভরণ। 
মানতাসা', চুড়, ব্রেসলেট, রিস্টলেট, চেন, ব্যাঙ্গেল সবই এসেছে পরে, 
তবে চুড় বালা-কন্কণের মতোই অলঙ্কার, খিল দেওয়া চূড় বা চূড়ের 
মতো গয়নার চল্‌ কবে হল জানা নেই, মধ্যযুগের বাংল! সাহিত্যে 
কুলুপিয়া” শঙ্খের উল্লেখ আছে। রতনচুড় পর] হয় হাত ও হাতের 
পাচ আঙল মিলিয়ে। খুব সুন্দর অলঙ্কার। বাঈজীদেব অলঙ্কার 
হিসেবে এটি স্থপৰিচিত, নিশ্চিত করে বলা ন1! গেলেও মনে তয়, 
রাজপুত ঘরানার ছাপ এতে রয়েছে। মুঘলযুগের অলঙ্কারে রাজস্থান 
ও গুজরাটের মহিলাদের অলঙ্কারের প্রভাব সবচেয়ে বেশি । আবার 
তারাই মুঘল অলঙ্কারের অনুকরণ করেছেন অন্যদের চেয়ে বেশি, 
তাই এদের শিল্পরুচি অভিন্ন ছিল মনে হতে পারে । আসলে রাজ 
অস্তঃপুরের নিজস্ব বৈশিষ্ট্য এদের মধ্যে ছিল, কারণ রাজপুত-ললনাব' 
মুঘল হারেমে বেগম হয়ে প্রবেশ করতেন। অপরদিকে বেগম ও 
শাহজাদীদের সাজ ছিল সন্ত্রাস্তবংশীয়া বধূ-বিবিদের অনুকরণীয় । 
এখন যেমন, তখনও তেমনি এ'র উন্মুখ আগ্রহে প্রতীক্ষা করতেন 
হারেমের ফ্যাশান? বা নতুন সাজপোশাক কি আসছে তা জানবার 
জন্যে এবং সেটাই হয়ে যেত তাদের সমকালীন সাজ । দুরের দেশ- 
গুলিতে সবসময় তা সম্ভব হত না। প্রত্যক্ষ অভিজ্ঞতা না থাকায় 
কল্পনার আশ্রয় নিতে হত। অর্থাৎ মূল গয়নাটি তৈরি হত ঠিকই 
কিন্তু তাতে যুক্ত হত সেই দেশের শিল্পীদের পরিচিত কোন নকশা 
পোশাকের ক্ষেত্রেও এটাই ঘটত। শালে ছিল ন৷ ধানের ছড়ার 
নকশা, বালুচরী শাড়ির লতাপাতায় কোনদিন ফোটেনি চিনার 
পাতার আদল । মুঘল হারেমে কি রাজপুত রাওলায় নেই মাছের 

আদলে গড়া কানফুল কি শাড়ির পাড়ে শখের নকশা । দক্ষিণ 
ভারতে রয়েছে গোপুরমের মতো! মাথা! উচু করা নকশা, শিকারের 
নকশ।] এসে ছায়া ফেলেনি সেখানে । 

আংটি পরার অভ্যাস যে প্রাচীন ভারতে ছিল সে “অভিজ্ঞান- 
শকুন্তলম্ত পড়েই বোঝা যাঁয়। শুধু তাই নয়, রাজার আংটি অনেক 
সময় অভিজ্ঞান হিসেবে ব্যবহৃত হত। মুঘলযুগে আরশি আর 
ছল্লা আঙ্লের অলঙ্কার হিসেবে পরিচিত ছিল। এগুলো! একটু বড় 
মাকারের আংটি এবং পরা হত তর্জনীতে। সাধারণত মহিলারা 
কেউই গয়ন৷ হিসেবে তর্জনী বা অন্ুষ্ঠে আংটি পরেন না, পরেন বাকি 
তিন আঙ,লে, বিশেষ করে অনামিকায়। বেলুরের মদনিকার অন্গুষ্ঠ 
কিংবা ভুবনেশ্বরের নায়িকার তর্জনীতে আংটি আছে, তবে এদের 
সংখ্য। বেশি নয়। আরশিতে মুখ দেখাও চলত ; অনেক সময় আংটির 
পাথরের নিচে লুকোনো! থাকত উগ্র বিষ, পান করে মৃত্যুবরণ করবার 
জন্যে । বল! বাহুল্য এসব আয়োজন ছিল রাজ ও রাজপরিবারের 
জন্যে । সাধারণ মানুষের তো হঠাৎ আত্মহত্যা করবার দরকার হয় 
না, তাই তাদের নাগালের বাইরেই থাকত এসব আংটি । 

কোমর থেকে পা পর্ষস্ত খুব বেশি গয়না পরবার অবকাশ নেই। 
ভারতীয় নারীরা এ অংশ পোশাকে আবৃত করে রাখতে ভালবাসে, 
আর দেখা না! গেলে গয়না পরে লাভ কি! মজার ব্যাপার এই যে 
নবাবী আমলে হারেমে আবার “দেখা-গয়না” পরার ভারী নিন্দে 
ছিল। অর্থাৎ গয়না পরা হবে, অথচ দেখা যাবে না-ত1 কি করে 
হয়? সন্ত্রাম্ত পরিবারের নারীর] হাতে বাহুতে গয়না পরে তার ওপর 
মসলিনের পটি জড়িয়ে রাখতেন। স্বচ্ছ মসলিনের ভেতর থেকে 
দেখা ষেত অলঙ্করের দ্যুতি। সরাসরি গয়না পরত নর্তকী এবং 

গায়িকা অর্থাৎ পেশাদার বাঈজীরা। ধারা পুরো হাত ঢাকা জামা 
পরতেন তাদের হাতের কিছুটা অংশ কেটে সেখানে মসলিনের 
টুকরো কিংবা পরবর্তীকালে নেট লাগানো হত। 

কোমরে পরার জন্তে মধ্যযুগে এল পাহজেব, বঞ্জর, জিঞ্জির ও 
ঘুংরু। আগেকার মেখলা', চন্দ্রহার ও কিন্কিণীই নাম বদল করল বলা 
চলে। পায়ে মল, ছানলা, চুটকি এসব তো! ছিলই। নিম্নমধ্যবিত্তরা 
ব্যবহার করতেন কোমরে গোটহার ও নিমফল--এট। কিছুদিন 
আগেও ছিল। মুঘল শাহজাদী অর্থাৎ রাজকুমারীরা এছাড়া ব্যবহার 
করতেন মুক্তোর জালের চাদর। ওড়নার মতো সেই মুক্তোর চাদর 
তাদের ছুই কাধের দুপাশে ঝুলত। লক্ষণীয় বৈশিষ্ট্য যা, তা হল এই 
পর্বে গয়না ও সাজসজ্জায় অতিরিক্ত আড়ম্বর। সৌন্দর্য নয়, 
সংখ্যাধিক্যই যেন লক্ষ্য। এর রেশ ছিল আধুনিক যুগের মাঝামাঝি 
সময় পর্যস্ত 

নূরজাহান এই সংখ্যাধিক্যে বিশ্বাসী ছিলেন বলে মনে হয় না। 
বাণ্িয়েরের বর্ণনা থেকে জানা যায় মুঘল হারেমের পোশাক এত সুক্ষ 
হত যে, কোন কোন পোশাক একরাত্রির বেশি ব্যবহার করা যেত 
না। সেই পোশাকে থাকত সোনার ঝালর, সক্ষম নকশা, রেশমের 
ফুল, জরির কাজ -_-নৃরজাহান নিজে আবিষ্কার করেছিলেন অনেক 
নকশা, কিনারি বা লেস। শোনা কথা, অন্যান্ত অনেক জিনিসের 
মতো বোতামের আবিষ্বত্রীও তিনিই। গল্পটি হল, নূরজাহান 
একদিন রাজদরবারে যাবেন, মুঘল মহিষীদের মধ্যে একমাত্র তিনিই 
রাজসভায় যেতেন বলে জানা যায়, দরবারে যাবার উপযুক্ত বেশবাস 
সম্পূর্ণ হবার পর দেখা! গেল তার পোশাকের এক জায়গায় ফিতে 
বসাতে ভুলে গেছে দরজি। কী হবে? কার বুঝি গর্ধান যায়! 

সআত্ৰীর এক প্রত্যুৎপন্নমতি পরিচারিকা নিজের কান থেকে সোনার 
ঝুমকে1 দেওয়। কুগুলটি খুলে সেটি দিয়ে আটকে দিলেন জামার ছুটি 
প্রান্তভাগ। মুগ্ধ হলেন নূরজাহান । বললেন, তার সব পোশাকে 
ফিতে বা পটির বদলে এই নতুন জিনিসটি লাগানো হবে, আর যে 
পরিচারিকার কল্পনা থেকে এটি উদ্ভুত হয়েছিল তাকে শুধু পারি- 
তোষিকই দিলেন না, তার নামেই এর নাম হল “বাট্টান”। এখন 
এটিকে নিছক গল্প বলে মনে হলেও মনে রাখতে হবে নূরজাহান 
এজাতীয় অনেক কিছু আবিষ্কার করেছিলেন। প্রসাধন সামগ্রী 
হিসেবে তার অসামান্য আবিষ্কার আতর । 

প্রসাধনের ক্ষেত্রে মুঘল-রমণীরা হিন্দুদের প্রসাধন ব্যবহার 
করতেন না। কাজলের বদলে চোখে পরতেন সুরমা, আলতার বদলে 
পরতেন মেহেদি । তবে শুধু পায়ে নয়, হাত ছুখানিতেও মেহেদির 
পাতা দিয়ে নানারকম নকশা আকতেন। দরিদ্র মেয়েরা রতনচুড় 
পরতে পারতেন না, তারা হাতের ওপরদিকেও নানারকম নকশা 
একে রতনচুড়ের অভাব দূর করতেন। আরে দরিদ্র গ্রামবাসীরা 
গয়নার বদলে হাতে-গলায় গয়না পরবার জায়গায় উলকি দিয়ে 
আকিয়ে নিতেন গয়নার নকশা । বিহারের গ্রামাঞ্চলে এখনও 
এ দৃশ্য ছুর্লভ নয়। অপরদিকে সন্ত্ান্ত পরিবারে, বিশেষত বঙ্গদেশে, 
নারীদের উলকি পর] নিষিদ্ধ ছিল বলা চলে। 

মুঘল সাজপোশাকের সঙ্গে দাক্ষিণাত্যের বিজাপুর রাজ্যের 
মেয়েদের সাজপোশাকেরও মিল ছিল। তারা পরতেন পিরান, 
দোপান্টা ও পাজামা, তবে মুকুট পরতেন না। মুসলমান সমাজে 
খোপ। বাধারও চল্‌ ছিল না, তারা লম্বা! বেণী বাঁধতেন মুক্তোর গুছি 
দিয়ে। টিপ পরতেন না, কপালে থাকত নানারকম অলঙ্কার। বু'দির 

রাজপরিবারের মেয়েরাও পরতেন পিরান, পাজাম!, পটকা ও 
দোপাট্রা, মাথায় পরতেন লম্বা টুপি । অধিকাংশ ক্ষেত্রেই যেটি 
বেশি চলত তা হল--ঘাগরা, চোলি ও ওড়না । পাহাড়ী চিত্রে এর 
প্রাধান্য চোখে পড়বেই । এদের ঘাগরার ঘের বেশি, মাটি-ছৌয়া । 
ওড়নাও বিশাল, মাথা ও বুক ছাডিয়েও পেছনে থাকে পর্যাপ্ত অংশ। 
কাংড়া চিত্রে এই পোশাকের প্রাধান্ত । কোন কোন ছবিতে 
দেখা যায় ওড়নার একপ্রান্ত কোমরে গৌজা। তার ফলে ঘাগরাও 
ঢেকে গেছে ওড়নায়। অনেকের মতে, আধুনিক যুগে ভারতীয় 
নারীর সবচেয়ে প্রিয় পরিচ্ছদ শাড়ি জন্ম নিয়েছে এই ওড়না থেকেই। 

হিন্দুযুগে চাদর ব্যবহারের বাধ্যবাধকতা ছিল না। বধূ ছাড়া 
কাউকে ঘোমট! টানতে হত বলেও মনে পড়ে না। তাই নানারকম 
খোপা বাঁধার চল্‌ ছিল পুরোমাত্রায়। মুঘল আমলে, যদিও পারস্তে 
ওড়নার প্রচলন হয়েছিল কিনা জানা নেই, অবগুঞ্ঠন নারীর 
অত্যাবশ্যকীয় হয়ে উঠল । এ ওড়না খুব ছোট, শুধু মাথা-মুখ ঢাকা! 
দেবার জন্যে, বোরখার ঝরোকার মতো! । ভারতে এই ছোট্ট ওড়নাটি 
রূপ বদল করতে শুরু করল এদেশের চাদরের অন্থুকরণে। রাজস্থানে 
ওড়নার কড়াকড়ি ছিল এবং এ সময় থেকেই মেয়েরা ধীরে ধীরে 
অন্তরালবন্তিনী হতে শুরু করেন। মুসলিম কন্ঠাদের বাইরে বেরোতে 
হলে বোরখা পরতে হত। হিন্দুরা টানতেন দীর্ঘ ঘোমটা, যদিও 
তার ক্রমেই লোকচক্ষুর আড়ালে চলে যেতে লাগলেন। হিন্দু 
মুসলমান উভয় সম্প্রদায়েরই সন্্ান্ত পরিবারে বালিকা বধূ একবার 
দীর্ঘ ঘোমট। টেনে পিত্রালয়ের গণ্ডি পার হয়ে সেই যে শ্বশুরবাড়িতে 
প্রবেশ করতেন আর কখনও সে বাড়ির চৌকাটের ওপারে পা 
রাখতেন ন1। লক্ষণের অদৃশ্য গপ্ডি টান। হয়ে যেত তাদের চারপাশে । 

এর মূলে কী ছিল? লজ্জা? না, শত্রুর হাত থেকে আত্মরক্ষার 
কৌশল ? আসামের শিবসাগর অঞ্চলে আহোম রাজাদের বাসস্থান 
হিসেবে যে গড়র্গাও কারেং তৈরি হয়েছিল, সেখানে আলো-হাঁওয়া- 
যুক্ত সুন্দর ঘরগুলিতে থাকত রাজবাড়ির পরিচারিক1 লিগড়ি দাসীরা, 
আর রানী ও রাজপরিবারের কন্যা ও বধূর থাকতেন মাটির নিচের 
অপেক্ষাকৃত আলো-বাতাসহীন ঘরগুলিতে। কারণ ? শক্র আক্রমণ 
করলে এবং রাজবাড়িতে প্রবেশ করলে তারা সুসজ্জিত দাসীদের 
সুসজ্জিত ঘর থেকে রানী ভেবে ধরে নিয়ে যাবে। নিচে, সাধারণ 
পোশাকে লুকায়িত রানী রক্ষা পাবেন ছুর্বৃত্তদের হাত থেকে । কম- 
বেশি এ মনোভাব থেকেই সম্ভবত এদেশে পর্দার উৎপত্তি । 

অনেকে মনে করেন, শাড়ির আবিষ্বত্রা দরিদ্র নারীরা । ধনী 
হিন্দ্-মুসলমান নিবিশেষে যখন তিনটি করে পোশাক পরছেন - ঘাগরা, 
কাচুলি ও ওড়না এবং পিরান, পাজামা ও দোপাট্টা, তখন গরীব 
মানুষের নিরুপায় হয়েই একখানি কাপড়ে নিজেদের সর্বাঙ্গ আবৃত 
করতে শুরু করে। এই কাপড়টি প্রথমে ছিল ওড়না, পরে রূপাস্তরিত 
হয় শাড়িতে । ওড়ন! যখন বড় হতে শুর করে তখন অন্য ছুটি অর্থাৎ 
ঘাগরণ, কাচুলি পর্যবসিত হয় সায়া ও ব্লাউজে। সে অবশ্য অনেক 
পরের কথা, অনেক জল ঘোল! হয়ে যাবার পর। দীর্ঘদিন ধরে এক 
বন্ত্রই ছিল সাধারণ ঘরের মেয়েদের একমাত্র পোশাক । এই বন্ত্রই 
হচ্ছে শাটি বা শাড়ি বা ধুতি। ধুতি শুধু পুরুষেরা পরতেন না-_ 
মেয়েরাও পরতেন অভাবের দিনে । শ্রীমতী লিওনাউন্স হিন্দু বধূর 
সাজও দেখেছিলেন এবং মুগ্ধ হয়েছিলেন একখানি শাড়িকে অপূর্ব 
ভঙ্গিতে সর্বাঙ্গে জড়িয়ে আবার সেই শাড়ির আচল দিয়েই ঘোমট! 
টানা দেখে। তার মনে হয়েছিল এই সাজটি নারীকে শুধু ষে নতুন 


|, 


ব্যক্তিত্ব দেয় তা নয়, এতেই ভারতীয় চারিত্র-বৈশিষ্ট্য সবচেয়ে বেশি 
প্রকাশ পায়। 


দেখা যাচ্ছে, ভারতীয় নারীর সাজসজ্জার ক্রমবিবর্তনের মধ্যে 
পরিবর্তন থাকলেও তার মধ্যে সম্পূর্ণ বৈপরীত্য কখনও ছিল ন1। 
সেই সুক্ষ বস্ত্র, সেই মনোরম নকশা ও রঙ, সেইসব নয়নমোহন 
অলঙ্কার এবং প্রসাধন প্রাচীনযুগেও যা ছিল, মুসলমান শাসকদের 
সময়েও ত1 একেবারে বজিত হয়নি । বরং বদলেছিল বিদেশিনীদের 
পরিচ্ছদ -_-তার1 যা এনেছিলেন পারস্য থেকে । পারসীক পোশাক 
আবার প্রভাবিত হয়েছিল চীন থেকে আসা বস্ত্রের প্রভাবে । চীনা 
সিক্ষের বয়নরীতিতে মিশেছিল পারসীক নকশা _ ভারতে সবই এল । 
আগেও আসত, তবে এত ব্যাপকভাবে নয়। নবাগত শাসকরা তাদের 
নিজন্য পোশাক বলে এগুলিকে কিছুদিন সযত্বে ব্যবহার করলেন, 
আমীর-ওমরাহ, রাজা-উজিররা অন্থুকরণ করবার জন্তে তা নিয়ে 
গেলেন নিজেদের অস্তঃপুরে এবং ভারতীয় পোশাকের সঙ্গে এরা 
কিভাবে মিলেমিশে গেল বুঝতেও পারলেন না। ভারতীয় পোশাকের 
আর একটি বৈশিষ্ট্য ছিল লক্ষ্য করবার মতো । সব সময়ই যে কোন 
পোশাকের সৌন্দর্য এবং সৌকর্ষ-গুণটি সে নিজের পোশাকের সঙ্গে 
মিশিয়ে দিতে পারত । যা অন্ত কোন দেশের পোশাকের মধ্যে 
নেই। য! ছিল শুধু আচ্ছাদন, ভারতে এসে তা হয়ে উঠেছে রমণীয়, 
সুন্দর ও আরামপ্রদ। এই তিনটি গুণ যে ভারতীয় পোশাকে নেই, 
সে পোশাক এখানে স্থায়ীভাবে থাকতে পায়নি, ফ্যাশানের মতো 
এসেছে, আবার চলেও গেছে। 

শ্রীমতী লিওনাউন্স আরো একটি জিনিস লক্ষ্য করেছিলেন, 


৬১ 


সেটি হল ভারতীয় নারীদের রঙ নির্বাচনের আশ্চর্য ক্ষমতা এবং এ 
ক্ষমতা বিশেষভাবে দেখা! যেত হিন্দু নারীদের নিজস্ব নির্বাচনে । তার 
মতে, নিতান্ত সাদাসিধে মেয়েরাও বর্ণ বৈচিত্র্য সম্বন্ধে নিখুঁত জ্ঞানের 
পরিচয় দেয় এবং তার ফলে তারা নিজেদের সাজপোশাকের মধ্যে 
একটি ১০:9০ 1797100]2 স্থট্টি করতে সক্ষম হয়। 

ভারতে বহিরাগত কম আসেনি । শাসক হিসেবে এসেছে প্রবল 
পরাক্রমী ছুটি ধর্মসন্প্রদায়ের মান্ুষ-_ মুসলমান ও খ্রীস্টান । আমাদের 
কাছে পাঠান-যুঘল-নবাব-বাদশাহ সকলেই মুসলমান আর পোতু গজ 
ফরাসী, ভাচ প্রভৃতি এখানে এসে যতই কলোনী তৈরি করুন 
ইংরেজর। ছিলেন প্রধান এবং এ'রা সকলেই আমাদের কাছে পরিচিত 
ছিলেন সাহেব হিসেবে । পোশাকের ক্ষেত্রেও প্রধান প্রভাব পড়েছে 
এ'দেরই । বিশেষ করে পুরুষেরা রাজার পোশাককে নিজেদের 
পোশাকরূপে গ্রহণ করেছেন প্রাণের তাগিদে, রাজদরবারে, কর্ম- 
ক্ষেত্রে সর্বত্র তাদের রাজপোশাক পরতে হত। তাই হিন্দুদের 
সাবেকী সাজ ছেড়ে চোগা-চাপকান-পাগড়ি পরতেও ষেমন তাদের 
দেরি হয়নি, আবার কোট-প্যান্ট-শার্ট-টাই-টুপি পরে সাহেব 
সাজতেও তারাই অগ্রনী । নারীদের, বিশেষ করে ভারতীয় নারীদের 
ক্ষেত্রে তা হয়নি। চীন-জাপান-মিশর-তুরস্ক প্রভৃতি দেশের মেয়ের! 
যখন ক্রমশই নিজেদের সাবেকী সাজ ত্যাগ করে পশ্চিমী সাজ- 
পোশাককে একাস্ত আপন করে নিয়েছে, ভারতীয় নারীরা তখনও 
নিজেদের বৈশিষ্ট্য আকড়ে থেকেছেন। পরিবর্তন আমেনি কি? 
তা নয়, এসেছে । প্রবলভাবেই এসেছে, কিন্তু তার রূপ আলাদা । 
ইংরেজ, ফরাসী, ভাচ ও পোর্গীজ মেয়েরা সংখ্যায় কম হলেও 
এদেশে এসেছিলেন, সঙ্গে এনেছিলেন তাদের দেশের সাজসজ্জা, 

তাদের নিজন্ব রুচি। তারপর ভারতীয় মেয়েদের দেখে কেউ যুগ্ধ 
হয়েছেন, কেউ নাক সিটকেছেন দ্বণায়। কিন্তু হারেমের নারীদের 
মতো ভারতীয় রুচিকে আত্মসাৎ করতে পারেননি । কারণ ভারতীয় 
নারীদের সংস্পর্শে আসাও সম্ভব হয়নি তাদের পক্ষে । রাজপরিবার 
থেকে অনেক মেয়ে আসতেন হারেমে । হারেম থেকে কখনও হয়ত 
বেগমরা বেড়াতে যেতেন অস্তঃপুরের অঙ্গনাদের কাছে। ইউরোপীয় 
নারীদের সঙ্গে ভারতীয়দের এভাবে মেলামেশা কখনও সম্ভব হয়নি, 
এমনকি দেশীয় মহারাজারা যখন ইউরোপে গিয়েই যে কোন দেশের 
এক মেমসাহেবকে রানী করে ফিরে আসতেন তারাও ভারতের 
অস্তঃপুরে ভারতীয় রানীদের মতো! জীবনযাপন করতেন ন1। স্বদেশের 
মতো করেই সাজাতেন শ্বশুরবাড়িটিকে না হোক নিজের মহল বা 
ঘরটিকে। মেলামেশ৷ করতেন স্বজাতীয় পুরুষ ও নারীদের সঙ্গে। 
ভারতীয় নারীরাও এ সময়ে পুরোপুরি পর্ধানশিন, বিদেশিনীদের 
ভাষাও তাদের অপরিচিত, পুরুষদের সঙ্গে অবাধে মেলামেশা করেন 
বলেও বিদেশিনীদের সংস্পর্শ এড়িয়ে চলাই সঙ্গত মনে করতেন। 
সেইজন্যে সাধারণত সাহেব মেমরা ভারতে এসে ধাদের দেখতেন 
তারা সবাই হয় বাঈজী বা নর্তকী, গায়িক1 ও গণিকা, নয় পরিচারিকা! 
ব! শ্রমিক শ্রেণীর নারী । 

এলিজা ফে ভারতে এসেছিলেন অষ্টাদশ শতকের শেষদিকে । 
কিন্ত ভারতীয় সন্্রান্ত নারীদের সঙ্গে মেলামেশ। দূরে থাকুক চোখের 
দেখা দেখতেও পাঁননি। একদিন তার সে সৌভাগ্য ঘটল। ১৭৮১ 
সালের ৫ই সেপ্টেম্বর কলকাতা থেকে তিনি লিখেছেন, “একবার 
আমি দৈবাৎ ছুটি অতীব সুন্দরী মহিলাকে দেখে ফেলেছিলাম । 
কিন্ত নানারকমের বেশভৃষায় ও গহনাগাটিতে তারা এমন সুসজ্জিত 


৬৩ 


যে সত্যিই আসলে তারা কতখানি সুন্দর তা বলা মুশকিল। যাবতীয় 
অঙ্গপ্রত্যঙ্গের সাজগোজ করতে তাদের সমস্ত সময়টুকু কেটে যায়। 
মাথার চুল বাঁধতে, চোখের ভ্র-জোড়া ও পাতা কাজল-কালো করতে, 
দাত-হাত-নখ সুদৃশ্য করতে প্রচুর সময় ও অবকাশের দরকার হয়। 
হিন্দু রমণীদের প্রসাধন-নৈপুণ্য দেখলে অবাক হতে হয়। সাজগোজের 
কলাকৌশল চর্চা করতে এত বেশি সময় তারা অতিবাহিত করেন 
যে মনে হয় যেন এছাড়া আর কোন কাজ নেই তাদের । কিন্তু তার 
জন্য তাদের বোধহয় দোষ দেওয়া! যায় না, যেহেতু রূপচর্চা তাদের 
করতেই হয়, প্রথমত, স্বামীর মনোরঞ্রনের জন্ত, দ্বিতীয়ত, সপতীদের 
চিত্তাকর্ষণের প্রতিযোগিতায় পরাজিত করার জন্য ।, 

এর পঁয়তাল্লিশ বছর পরের কথা৷ ফ্যানি পার্স এসেছেন 
ভারতে । চার বছর ধরে তিনি এদেশে রয়েছেন কিন্ত পরিচারিকা 
আর বাঈজী ছাড়া কোন ভারতীয় নারীর মুখ দেখেননি । সুযোগ 
পেলেন এতদিনে । ১৮২৬ সালের এপ্রিল মাসে তিনি লিখছেন একটি 
ধনী সন্ত্রাম্ত পরিবারের অন্দরমহলে প্রবেশাধিকার লাভের রোমাঞ্চ- 
কর অভিজ্ঞতার কথা। সেখানে তিনি গিয়েছিলেন নিমন্ত্রণ রক্ষা 
করতে, তারপর গৃহস্বামীর নির্দেশে তিনি অন্দরমহলে গেলেন। “গৃহ- 
স্বামীর স্ত্রী ও অন্যান্ত মহিলা আতীয়েরা এসে আমাকে সাদর 
অভ্যর্থনা করলেন। আমি বেশ অবাক হয়ে গেলাম। ছুজন মহিলা 
রীতিমতো সুন্দরী দেখতে । তাদের পোশাক-পরিচ্ছদ দেখে বুঝলাম 
কেন অন্দরমহলে এই মহিলাদের স্বামীরা ছাড়া অন্য সকলের প্রবেশ 
নিষেধ। তাদের পরনে অতি সুক্ষ বেনারসী শাড়ি, সোনার জরির 
পাড় বসানো, ছই পেঁচ দিয়ে গায়ে জড়ানো, প্রাস্তটি বা আচল পিঠে 
ফেলা । এই বস্ত্রের তলায় অন্ত কোন অন্তর্বাস নেই । কাজেই গায়ে 

ছুই পেঁচ জড়ানো থাকলেও তা এত সূক্ষ্ম যে অঙ্গের শোভা পর্যস্ত 
বিচ্ছরিত হয় তার ভেতর দিয়ে। মনে হয় যেন একটা রেশমী ওড়ন' 
গায়ের ওপর ফেল। রয়েছে । গলায় ও হাতে সোনা-হীরের অলঙ্কার ।: 

অপরদিকে, পশ্চিম ভারতে বিশেষ করে পারসী সমাজে নারীরা 
অবরোধের মধ্যে ছিলেন ন। বলে তারা বিদেশীদের সঙ্গে কিছুটা 
সহজভাবে মিশতে পেরেছিলেন, তাদের পোশাকও তারা গ্রহণ 
করেছিলেন । জ্যাকেট, ব্লাউজ, পেটিকোট, ফ্রক, গাউন, শেমিজ _ সব 
কিছুকেই তারা স্বাগত জানালেও শাড়িকে বর্জন করেননি । আবার 
ভারত-প্রবাসী পোতুীজ কন্যাদের ওপরেও যে ভারতীয় পোশাকের 
প্রভাব পড়েনি তা নয়, দমনের এক বিবাহ-আসরে শ্রীমতী 
লিওনাউন্স দেখেছিলেন গাঢ় রঙের পোতুগীজ মেয়েরা লম্বা৷ সাদা 
প্যান্ট আর পুরনে। আমলের গোলাপী ফক পরে ফুল ছড়িয়ে দিচ্ছে। 
কনের পোশাকের মধ্যে সাদা মলমলের দীর্ঘ ভেল পর হয়েছে 
মুসলমানী কায়দায়, তাতে তার সবটাই ঢাকা পড়ে গেছে। এর 
সঙ্গে সে পরেছে সোন! ও চুমকির অলঙ্কার। যা পোতুগীজ কনের 
অঙ্গে থাকার কথ! নয়। ক্রমে ভারতেও ইউরোপীয় প্রভাবের প্রসার 
হয়। এ প্রসঙ্গে ইউরোপের সাজ ও ফ্যাশান সম্বন্ধে ছুটে৷ একটা 
কথা বলে নেওয়া যেতে পারে। 

তার আগে একবার দেখে নেওয়া যাক, এই সময়ে আমাদের 
বাঙালী মেয়েদের সাজ কেমন ছিল। কেমন করে তারা সাজতেন, 
চুল বাধতেন, কিরকম শাড়ি পরতেন? নতুন যুগের পোশাক এসে 
পড়ার আগে কেমন করে নিজেকে নব-নব রূপে সাজিয়ে তুলতেন 
বঙ্গললনার1, সেকথা কিছুট। জানা গেছে এলিজা ফে ও ফ্যানি 
পার্কসের বর্ণনা থেকে । আমর! শুনেছি, সপ্তদশ কি অষ্টাদশ শতকে 

উত্তর ভারতের সর্বত্রই ছিল ঘাগরা, কাচুলি, ওড়না । দক্ষিণ ভারতের 
কোন কোন ছবিতে কাছা-দেওয়া শাড়িপর। মহিল। দেখা দিতে শুরু 
করলেও, তারা শাড়িকে বুকের আচলের মতো ব্যবহার করতেন না, 
শাড়ি পরতেন পুরুষদের ধুতি পরার মতো শুধু নিচের অঙ্গে, এছাড়া 
বুকে থাকত কাচুলি ও পরে ব্বতন্ত্র ওড়না । তবে উত্তর ভারতের 
মতো দক্ষিণ ভারতে অবগুঠনের প্রাবল্য ছিল না। বধুর পক্ষেও 
ঘোমটা টানা ছিল নিজন্ব পছন্দের ব্যাপার, মাথা! ঢাকা থাকত না 
বলেই কেশসজ্জা দক্ষিণ ভারতে আবশ্যিক । মাথার চুলে ফুল 
দিতেই হবে। অলকে কুনুম না দিলে দক্ষিণী নারীর সাজ অসম্পূর্ণ 
থেকে যায়। 

অন্ঠান্ত অঞ্চলে অধিকাংশ নারীর পোশাক ছিল কাংড়া চিত্রের 
নায়িকাদের মতো। এমনকি বঙ্গদেশে, গ্রামাঞ্চলে পাওয়া পুঁথি- 
পত্রের মলাট বা কাঠের পাটাতে অস্কিত রাধাকৃষ্ণলীলার রাধা ও 
তার সখীদের দিকে তাকালে আমরা দেখতে পাব তাদের পোশাকেও 
কাংড়া চিত্রের প্রভাব রয়েছে । সর্বত্র রঙের আশ্চর্য সুষমা, বৈচিত্র্য 
ও সুদৃশ্য নকশার প্রাবল্য। মধ্যযুগের মেয়েরা রঙ নির্বাচনে আধুনিক 
ম্যাচিং-এর ধার ধারতেন না। একই রঙের ঘাগরা, চোলি ও ওড়নার 
ম্যাচিং কোথাও চোখে পড়ে না। তারা লাল রঙের ঘাগরা, সবুজ 
কাচুলি ও হলুদ রঙের ওড়না! একই সঙ্গে পরতেন। লাল, নীল, 
সবুজ, হলুদ, মেরুন, বেগুনি, কমলা প্রভৃতি গাঢ় রঙের সংমিশ্রণে 
তাদের বেশবাস উজ্জল হয়ে উঠত। চীনা-বস্ত্রে ছিল লম্বা ডোরা, 
ভারতের কলমকারি প্রিন্ট ছিল নানারকমের, ছিল ভেজিটেবল 
কালার ব৷ প্রাকৃতিক উপায়ে তৈরি করা রঙ--সব কিছু প্রভাব 
ফেলেছিল ভারতীয় পোশাকে । হারেমের মেয়েরা লম্বা ভোরা 

দেওয়া পাজামার ওপরে পরতেন হালকা মসলিনের ওপর হাতে 
ছাপা কাপড়ের পেশওয়াজ | 
বাঙালী মেয়েদের সাজসঙ্জার বহু খবর পাওয়া যায় মধ্যযুগের 

কাব্য-কবিতায়। খণ্ড খণ্ড সাজগোজের বিবরণ ছাড়াও কয়েকটি 
স্বসজ্জিতা নারীচিত্র চোখে পড়বার মতো । কবিরা অধিকাংশ 
ক্ষেত্রেই বাস্তব উপমার ওপরে নির্ভর না করে সংস্কৃত কাব্যের 
নায়িকাদের চিরাচরিত রূপবর্ণনার ওপর নির্ভর করতেন। সেগুলি 
বাদ দিলে বারবার যা চোখে পড়ে তা হল রাধার নীল শাড়ি। 
চলে নীল শাড়ি নিঙাড়ি নিঙাড়ি পরান সহিতে মোর চিরকালের 
প্রেমিকের উক্তিতে পরিণত হয়েছে। সেইসঙ্গে বঙ্গনারীর নীলাম্বরী- 
গ্রীতির কথাও গাঁথা হয়ে গেছে। একসময় শাস্তিপুরের সুক্ষ 
নীলাম্বরী নারীদের অত্যন্ত প্রিয় ছিল। মঙ্গলকাব্যে মাঝে মাঝে 
নারীদের সাজসজ্জার তৎকালীন বাস্তবচিত্র চোখে পড়ে । যেমন 
লহনার রূপচ61- 

'লহনার চরণে প্রণাম করে চেড়ী। 

মানিক ভাগ্ডারে আনে আভরণ পেড়ী ॥ 

অবধানে আলুয়ায় বন্ধনের দড়ি । 

দোছুটী করিয়া পরে বারো হাত শাড়ি ॥ 

দূর্বলা মার্জয়ে কেশ লয়ে প্রসাধনী । 

বাম করে হেম কনক দর্পণী ॥ 

আচড়িল কেশপাশ নান! পরবন্ধে । 

তৈলযুত হয়ে পড়ে লহনার ক্কদ্ধে ॥ 

কবরী বান্ধিল রাম! নাম গুয়ামুটি। 

দর্পণে নিহালি দেখে যেন গুয়াগুটি ॥ 

মাছেতা দেখিয়! মারে দর্পণে চাপড় । 
বাছিয়া পরয়ে মেঘডম্বরু কাপড় ॥ 
দোহার! কাঁকালি বাদ্ধি হইল খজুকায়। 
মণিময় হার কুচ যুগলে লোটায় ॥ 
বসনে তুলিয়া রাম! বান্ধে পয়োধর । 
বিনোদ কাঁচিলি পরে তাহার উপর ॥ 
ঘতনে পরয়ে রাম। কজ্জল সিন্দুর। 
মার্জন করিয়া পরে মণি কর্ণপুর ॥, 
( কবিকম্কণ মুকুন্দরাম ) 
বঙ্গদেশে বস্ত্রালঙ্কারের অভাব ছিল না, বরং বস্ত্রশিল্প চরমোতৎকর্ষ 
লাভ করেছিল ১৭শ-১৮শ শতকে । একটি বর্ণনায় “পল্মাবতী”র নানা- 
রকম পোশাকের নাম পাওয়া যায় 
“বসন ভূষণ সব বর্ণিতে না পারি। 
ক্ষেণে পাট নেত শাড়ি, ক্ষেণে জরতারি ॥ 
ক্ষেণে শাখা রম্তাপতি ক্ষেণে গঙ্গাজল। 
ক্ষেণে কিরিমিজি পৈরে ক্ষেণে মলমল ॥ 
ক্ষে৭ণে কৃষ্ণ ক্ষেণে রক্ত শ্বেত গীত বাস। 
ক্ষে৭ণে মুজান্বর ক্ষেণে নেলদম তাস ॥ 
নানা দেশী নান! বাস নান! রঙ্গে পৈরে। 
তিলে তিলে নান! ভাতি নান বর্ণ ধরে ॥ 
এ সময়কার লোকগীতিকায় আরো বহু শাড়ির নাম পাওয়! যায়। 
যেমন, অগ্নিফুলি, আসমানতারা, উদয়তারা, ময়ুরপাঙ্খা, মেঘডহ্থুর, 
যাত্রাসিদ্ধি, শ্রীরামখাঁনি, লক্ষ্মী বিলাস, মুক্তামণি, গঙ্গাজলি, বসস্তবাহার, 
পবনবাহার, আগাড়ুরি, কনকলতা! এবং বিশেষ করে নীলাম্বরী _ 

শীস্তিপুরের ডুরে শাড়ি সরমের অরি। 
নীলানম্বরী উলঙ্গিনী সর্বাঙ্গ সুন্দরী ॥, 
পূর্ববঙ্গে অগ্নিপাটের শাড়িও খুব জনপ্রিয় ছিল, নাম শুনে মনে হয় 
লাল সিক্কের শাড়িকে বল! হত অগ্নিপাটের শাড়ি_ 
“বাপে ত কিনিয়া দিত অগ্নিপাটের শাড়ি। 
সেই অঙ্গে পরিয় থাকি জোলার পাছাড়ি ॥ 
সব শাড়িই ছিল অবিশ্বাস্ত রকমের স্বচ্ছ ও হালকা । 
কালাপেড়ে শাস্তিপুরীর স্বচ্ছতা ধরা পড়েছে শিল্পীর চোখে, 
কালীঘাটের পটের ধরনে আকা ছবিতে সেই স্বচ্ছতা চোখে পড়ার 
মতো । 
লোকসঙ্গীতেও মাঝে মাঝে পাওয়া যায় সাজসজ্জার মনোরম 
বিবরণ। যদিও অধিকাংশ ক্ষেত্রেই সে বিবরণ নাগরিকাদের সাজ- 
সঙ্জার তুলনায় খুব সামান্য, তবু নারীমনের আকাক্ষার রূপটি 
সেখানে স্পষ্ট। একটু হলুদ মাখা, একটু তেল মেখে চুল বেঁধে তাতে 
ফুল গোঁজা আদিবাসী সমাজের পক্ষে যথেষ্ট। কোথাও আছে 
ফুলতোলা পাড়ের কাপড়, কানফুল, কিংবা ছোটখাট জিনিসের 
কথা । সাধারণত দেখা গেছে শ্রমিক-নারীসমাজের অধিকাংশই 
পছন্দ করেন মোটা শাড়ি, যে শাড়ি পরলে “গা দেখা যায় না” সেই 
শাড়ি, হয়ত তাদের সবসময় ঘরের বাইরে বেরোতে হয় বলেই তারা 
পাতল। শাড়ি পরিহার করে চলেন। বাঁশপাহাড়ীর লোকসঙ্গীতে 
পাই -" 
“ও তুই পরবি রে কেমন করে 
ঝরন! শাড়ি সামিজ না হলে-*৭, 

কিংবা -- 
প্রি শাড়ি সামিজ না হলে 
তোর। চলবি গো কেমন করে । 
অবশ্য বিলাসিতার জন্যে ছিল ফর্দি শাড়ি। তাই মানিনী বধূর মান 
ভাঙাবার সময় বলতেই হয়-_ 
“ও বড় বউ রাগ কেনে, দাদা দিবে আজ শাড়ি কিনে, 
টাওনায় আছে ফর্দি শাড়ি, তোমায় দিবে আজ কিনে ।; 
নারীর সজ্জাপ্রিয়তার নিদর্শন ছড়িয়ে আছে এমন বহু গানে, 
কবিতায় । যেমন, 'মাগে! আমি কাপড় নিব ধারে ধারে ধাকৃচি ফুল ।, 
কিংবা_ 
“চিক পেড়ে বোম্বাই শাড়ি লো এটে পর লো কোমরে 
পথে যেতে রোদের আঙায় যেন লো ঝলমল করে । 
লোকসমাজে বিয়ে উপলক্ষে কনে সাজানোর গানে পাওয়া যায় 
অনেকরকম শাড়ির নাম - 
পরথমে পৈরাইল শাড়ি নাম গঙ্গাজল। 
নউখের উপরে তুলিলে শাড়ি করে টলমল ॥ 
সেই শাড়ি পইর্য। কন্তা। শাড়ির পানে চায়। 
অইল না! তার মনের মত দাসীরে পৈরায় ॥ 
তারপর পৈরাইল শাড়ি নাম মুক্তামণি। 
সাত রাজার ধন লাগগ্যাছে শাড়ির গাথুনি ॥ 
সেই শাড়ি পৈরাইয়! কন্যা শাড়ির পানে চায়। 
দিল মন না খুশি হইল খুলাইয়া ফালায় ॥ 
তারপর পৈরাইল শাড়ি তার নাম কেঁও। 
শাড়ির মধ্যে আকৃকিয়। থুইছে বিয়াল্লিশ গাঁও ॥ 


৩ 


আর এক শাড়ি তুল্লা রাখছে “আছমানতারা” নাম। 
লতাপাতা আকছে কত নসিবিন্দা কাম ॥ 
সাজিয়! পরিয়া কন্তা রূপের পানে চায়। 
চান সুরুজ লজ্জা! পাইয়! আবের নিচে যায় ॥ 
এর পরে আইন্যা বাট? কন্যা মুখে দিল পান। 
ঘর তনে বাইর অইল পুণ্যিমায়ের চান ॥$ 
এই বর্ণনায় একটা কথাই স্পষ্ট হয়ে ওঠে, নিম্নবিত্ত সমাজে নারীর 
সাজে ছিল একটাই পোশাক _ শাড়ি । প্রসাধন বলতে পানের রসে 
রাঙানো ঠোট। প্রতিটি অঞ্চলেই দেখা যাবে দরিদ্র নারীর এই 
হবল্প সাজ-_ প্রসাধন, অঙ্গরাগ এ দেরও প্রিয়, কিন্তু অর্থাভাবে তা 
নিয়ে বিলাসিতা করার স্বপ্রও তারা দেখতে ভুলে গিয়েছিলেন । 
প্রাকৃতিক উপাদানেই নিজেকে সাজাতে চেয়েছেন। চর্যাপদের 
শবরী ময়ুরপাখা আর কুঁচফল দিয়ে যেমন নিজেকে সাজায়, সীওতাল 
মেয়েদের সাজেও রয়েছে সেই অনাড়ম্বর সারল্য। 
বঙ্গদেশে হিন্দুদের পাশাপাশি বাস করতেন মুসলমানের! ৷ ভিন্ন 
সংস্কৃতির সঙ্গে তাদের যোগ থাকলেও তারা হিন্দু প্রভাব এড়াতে 
পারেননি। সাধারণত তাদের মেয়েরা মুঘল রীতির সাজসজ্জাই অনুসরণ 
করতেন। কিন্তু অষ্টাদশ শতকে নওয়াজিস খান যে কনে সাজানোর 
বর্ণন৷ দিয়েছেন তার সঙ্গে শ্রীমতী লিওনাউন্সের বর্ণনার সাদৃশ্য ও 
বৈসাদৃশ্য হুই-ই আছে। বাঙালী কবি জোর দিয়েছেন অলঙ্কারের ওপর _ 
প্রথমে কোড়াই কেশ দিয়! চতুর্সম। 
বান্ধিল পাটের জাদে খোপা মনোরম ॥ 
তাহাতে মুকুত৷ ছড়া করিল শোভন । 
চন্দ্রিমা উদিত যেন বিদরিয়া ঘন ॥ 


৭৯ 


সিঘিপাতি মধ্যেত সিন্দুর বিরাজিত। 

যেন প্রকাশিত হইল প্রভাত আদিত্য ॥ 

রত্বের টিকলি বিন্দু ললাটেত শোভা । 

বালাচন্দ্রে পাইল কিবা পূর্ণচন্দ্র প্রভা ॥ 

রতনে মুকৃতা জাল উপরে ঢাকিল। 

সেহেন নক্ষত্র বৃষ্টি মেঘেত প্রকাশিল ॥ 

কপালে তিলক দিল সনেত্র বরণ। 

হরেত ন্ুধঙ্গে গ্রহি যেন ত্রিলোচন ॥, 
নানা কারণে এই চিত্রটি মূল্যবান । মুসলমান সমাজে টিপ পরার চল্‌ 
ছিল না, সি'ছুরও না। কিন্তু এখানে “গুল-এ-বকাউলি'তে সি'ছুর ও 
তিলকের কথা আছে। তাতে বোঝা যাচ্ছে কাছাকাছি থাকার জন্টে 
উভয় সমাজের নারীরা একে অপরের পোশাক ও প্রসাধনের দ্বারা 
প্রভাবিত হচ্ছেন, ঠিক যেমন প্রভাবিত হয়েছিলেন পশ্চিমাঞ্চলের 
অর্থাৎ রাজস্থান ও গুজরাটের মেয়েরা । নওয়াজিস খানের বর্ণন। 
অবশ্য এখানেই শেষ হয়ে যায়নি। তিনি এ-বিষয়ে আরো য! 
বলেছেন তা হল এই -__ 

'নাসিকায় বেশর দিল রত্ব শোভাকর। 

হরি শিরচক্র যেন অরুণ প্রচার ॥ 

যুগল শ্রবণে দিল রত্ধের কুগডল। 

অলক? ফনীর মুখে মাণিক্য উজ্জল ॥ 

বানুমধ্যে চড়াইল রতু বাজুবন্ধ। 

নুবর্ণের ভাড় যুগ শোভিত নুছন্দ ॥ 

করেত কঙ্কণ নবরত্ব শোভা করে। 

অন্গুলে অঙ্গুলিরত্ব অতি জ্যোতি ধরে ॥ 


৭২ 


গলে শৌভা করিল সুবর্ণ তে-লহরে। 

কণ্ঠমাল! গজমোতি মণি বহুতর ॥ 

কোমরে কিস্কিণী নবরত্তে সপ্তলহরী । 

বাজরি শোভিত কটি চতুর দিগ ভরি ॥ 

পায়েত ঘন্গুর দিল চলিতে বাজন। 

স্বর্ণ মোকব দিল জড়িত রতন ॥ 

আন্ুলে নালিক1 সাজে ন্বর্ণ গঠিত। 

সর্ব অঙ্গ অলঙ্কার অধিক শোভিত ॥ 

তাতে বহু মূল্য পাটাম্বর পরাইল। 

কটি অলঙ্কার তুলি তার পরে দিল ॥ 

গলেত কঞ্চুলি দিল সুবর্ণ জড়িত। 

আকল ঘেঘট দিল শিরেত শোভিত ॥ 

তাহাতে তোরণ শোভে অমূল্য বসন। 

হরিতাদি মসবন্ত্র কিংবা কিংকন ॥ 

কিরমিজ বস্ত্র অতি মূল্য ধরে। 

হরিসে কন্যারে পরাইল সআদরে ॥' 
দীর্ঘ বর্ণনা । উদ্ধৃতি বড় হয়ে গেল, কিন্তু প্রয়োজন আছে । নারী- 
সজ্জার দীর্ঘ বিবরণ খুব বেশি পাওয়া যায় না, যা পাওয়া যায় তা 
হল পৌনঃপুনিকত! এবং কাল্পনিক বর্ণনা । কিন্তু এ বর্ণনাটিতে পাচ্ছি 
বিস্তৃত বিবরণ, প্রথমে চুল আচড়ে পাটের জাল দিয়ে খোঁপা বাঁধা 
হল, তাতে পরানো হল মুক্তোর মালা । সিঁথিতে সি'ছুর নয়, সি'থি 
এবং টিকলির সঙ্গে কপালে তিলক ও সি'ছুর টিপ, সারা মাথায় মুকুট 
এবং জাল। এছাড়া নাকে বেশর, কানে কুগডল, ওপর হাতে বাজ্বন্ধ 
ও সোনার তাড়, হাতে কঙ্কণ এবং আঙুলে আংটি। বাকি কি রইল? 

গলায় তে-লহর কমালা, কোমরে সাতনরীর কিন্ছিনী, পায়ে ঘুঙুর, 
মোকব (1) ও চুটকি। দামী পাটের শাড়িটি পরিয়ে সযত্বে কোমরের 
কিস্কিণীটি তার ওপর তুলে দেওয়া! হল। জরির কাজ করা কাচলি ও 
ত্বচ্ছ ওড়নায় ঘোমটা ! একেবারে নিখুঁত সাজ। 
এর পাশেই আর একটি বর্ণনা দেওয়া বাক । এটি কিন্তু একটি 

বারবনিতার অঙ্গসঙ্জ৷ | শুকুর মামুদের দেওয়া _ 

হস্তে করি নিল বেশ্যা! স্বর্ণের চিরুণি। 

মস্তকের কেশ চিরি গাঁথিল বিয়ানি ॥ 

গন্ধ পুষ্প তৈল বেশ্ঠা৷ পরিল মাথাতে। 

সুবর্ণের জাদ বেশ্যা পরিল খোপাতে ॥ 

কাম সিন্দ্ুরের ফৌট। পরিল কপালে । 

দীননাথ উদ্দিত যেন প্রভাতের কালে ॥-. 

জোড় ডোঙের মধ্যে পরে তিলকের ফোটা । 

সিন্দুরিয়া মেঘে যেন বিজলির ছটা ॥ 

নঞানে কাজল পরে মেঘের সনে বাদ। 

লক্ষের বেশর বেশ্যা পরিল নাসিকাত ॥ 

মন্ত্র পড়িয়া তৈল মাখিল বদনে। 

আখির ঠমকে জ্ঞান হরে যুবকজনে ॥ 

অধর শোভিত কর্ম কর্পূর তান্ুলে । 

দশন ভ্রমর যেন বসিল কমলে ॥*- 

কপালের স্েঁতি পাটি হীরায় জড়িত। 

কিঞ্চিত হাসিতে যেন তারা বিকশিত ॥ 

গলেতে পরিল বেশ্টা শতেশ্বরী হার। 

নুবর্ণের প্রদীপ যেন জ্বলে অন্ধকার ॥ 


৭৪ 


বাহু মুণাল যেন লক্ষ চাম্পার কলি। 
অন্থুলে অন্গুরী পরে বাহে পরে কলি ॥ 
করেত কষ্কণ যেন নিশানাথের শোভা । 
হৃদয়ে কনক স্তন অতি মনোলোভ। ॥ 
অপুব কাচলি পরে বুকের উপরে । 

দেখি ছুই স্তন যুবকের মন হরে ॥ 
কমরে পরিল বেশ্ঠা লক্ষ মূল্যের শাড়ি। 
রসিক জনের মন বেশ্যা নেএ হরি ॥ 
কর্ণেতে পরিল বেশ্যা হীরাধর কড়ি। 
আখি ঠারে মুচকি মারি মন্মথএ কাড়ি ॥ 
বাঁকপাতা মল পায়ে স্বর্ণের পাসলি। 
যুবক পাইলে বেশ্ঠা মন করে চুরি ॥ 
গন্ধর্ব চন্দনে অঙ্গ করিল ভূষিত। 

মধু লোভে অলি ধাএ দেখিলে কিঞ্চিত ॥ 


এখানে রয়েছে একটি মনোহারিণী গণিকার সাজ। বধুসজ্জার সঙ্গে 
তার পার্থক্যটি চোখে পড়ার মতো৷ এবং পড়ার কথাই। সাধারণত 
মধ্যযুগের বর্ণনাতে আমরা এই বৈচিত্র্য এবং বৈশিষ্ট্য দেখতে পাই 
না। তারা অনেক সময় রূপ এবং সাজসজ্জার বর্ণনা করেন প্রথান্ুগ 
ভাবে। মুকুন্দরাম যেমন সচেতনতার পরিচয় দিয়েছিলেন উত্তর- 
যৌবন লহনার সাজসজ্জায়, তেমনি সচেতন দৃষ্টিভঙ্গির পরিচয় মেলে 
নওয়াজিস খান ও শুকুর মামুদের রচনায়। সেজন্যই এই ছুটি 
দীর্ঘ উদ্ধৃতি। বারবধূর রূপসজ্জায় কবি প্রাধান্য দিয়েছেন তার 
প্রসাধনের ওপর, অলঙ্কার নির্বাচনের ওপরও । কিভাবে তনুশ্রীকে 
আরে৷ আকর্ষণীয় করে তোলা যায় রূপোপজীবিনীর সাধনা সেটাই। 

এখানে তার সাজসজ্জাকে উপেক্ষার দৃষ্টিতে দেখলে চলবে না, মনে 
রাখতে হবে এও একটি শিল্প এবং দীর্ঘ প্রস্ততি ও চিন্তা না থাকলে 
সর্বাঙ্গস্ুন্দর সাজ সম্ভব নয় কখনই । এবং এরই মধ্যে লুকিয়ে আছে 
অষ্টাদশ-উনবিংশ শতাব্দীর বাবু-সংস্কৃতির অন্তরালে বাঙালীর পারি- 
বারিক জীবনের অতৃপ্তি ও ভাঙনের পদধ্বনি। 

বারবনিতার সাজসজ্জায় প্রাধান্য পেয়েছে অঙ্গ প্রসাধন । সুগন্ধি 
তেল মেখে চুল আচডে বিন্ুনি বাঁধার পর সে পরেছে সি'ছুর টিপ, 
ক্র যুগলের মাঝখানে ছোট্ট একটি তিলক। নাকে বহুমূল্য বেশর, 
চোখে কাজল পরে সে মুখে মাখলে মন্ত্রপড়া তেল (সম্ভবত ক্রীমের 
বিকল্প কোন কিছু ) যাতে তার মুখটি চকচকে হয়। ঠোঁট রাঙালে 
কর্পূর ও পান খেয়ে (স্ুগন্ধের জন্য কর্পূর )। কপালে হীরের সি'খি, 
গলায় শতনরী হার, আঙ্লে আংটি, বাহুতে ফুলের কলি (বা ঝুঁড়ির 
মালা, কুঁড়ি-সদৃশ সোনার চুডিও হতে পারে )-গাথা! মালা, হাতে 
কম্কণ। সুন্দর কাজ কর! কাচুলি ও মূল্যবান স্বচ্ছ ধরনের শাড়ি 
(তখন মসলিন শাড়ির খুব দাম ও চাহিদ। ছিল )। কানে ঝোলানো 
তুল বা হীরাধর কড়ি, পায়ে বাকপাতা মল ও পাসলি। এছাড়া, 
সর্বাঙ্গে গন্ধর্ব চন্দন মাখা ছাড়াও তার নয়নে রইল অনবদ্য ভঙ্গি ও 
ঠোঁটে মুচকি হাসি। এবং এখানেই তার সাজসজ্জ। সম্পূর্ণ হয়েছে। 
লক্ষণীয়, বধৃসজ্জায় ছিল প্রাচুর্য, একটি নারীকে সর্ধাঙ্গীণভাবে 
সালস্কারা ও সৌন্দর্যে পুর্ণ করার চেষ্টা, দ্বিতীয় নারীর সাজে প্রাচুর্য 
নেই, ছিল রুচিবোধ এবং আকর্ষণীয় ব্যক্তিত্ব দানের চেষ্টা। বূপচর্চ 
ছটোই,কিন্তু ছুটির রূপ আলাদ1। কিন্ত নিরপেক্ষ বিচারে ছুটির মধ্যে 
যথার্থ সম্মিলন না ঘটলে সার্থক অঙ্গসঙ্জা' বলা চলে না। বিশেষ 
করে নারী সাজসজ্জায় প্রাচুর্যকে যথাসম্ভব এড়িয়ে গেলেই বোধহয় 

তার সৌন্দর্য চোখে পড়ে বেশি। আধুনিক যুগ আসার অব্যবহিত 
পূর্বেকার বূপসজ্জায় যা অতিমাত্রায় প্রকট । প্রসঙ্গত বলে রাখি 
ভিন্ন রাজ্যের লোকসাহিত্যে, রাজগাথায় এমন বহু বর্ণন৷ পাওয়া যায় 
যার মধ্যে সেই অঞ্চলের নারী এবং পুরুষের সাজপোশাকের কথা 
আছে। স্থাপত্য এবং চিত্রকলার মতো এই বাণীচিত্রগুলিও আমাদের 
সামনে বহু তথ্য তুলে ধরে। 

আধুনিক যুগে আসার অব্যবহিত পূর্বের সময়টির কথা৷ একটু 
বলে নেওয় যেতে পারে । এই সময়টাকে বাবু সংস্কৃতির সময় বলে 
ধরে নিতে পারি, এদের ঘরের বধূদের কথা আগেই বলেছেন এলিজা 
ফে ও ফ্যানি পার্কস। যদিও পর্দানশিন, তবু তাদের মাথা থেকে পা 
পর্যস্ত গয়না ও দামী শাড়িতে মোড়া থাকত। বেগম রোকেয়া 
সাখাওয়াৎ হোসেন বিহার অঞ্চলের ধনী মুসলমান ঘরের বধূদের 
দেখেছিলেন গয়নার ভারে ক্লাস্ত জড়পদার্থরূপে। একটি গৃহে গিয়ে 
তিনি দেখেন এক ছুলহিন বেগমকে, এ শব্দের অর্থ বধূবেগম, বা 
বেগমের পুত্রবধূ । এরপর রোকেয়ার ভাষায়, “শরীরের কোন্‌ অংশে 
কয় ভরি সোন। বিরাজমান, তাহ। সুস্পষ্টরূপে বলিয়৷ দেওয়া আবশ্যক 
মনে করি। ১) মাথায় (সি'থির অলঙ্কার ) অর্ধ সের (৪০ ভরি )। 
২) কর্ণে কিঞ্চিৎ অধিক এক পোয়া (২৫ ভরি)। ৩) কণ্ঠে দেড় 
সের (১২০ তোলা )। ৪) স্ুকোমল বাহুলতায় প্রায় ছুই সের 
(১৫০ ভরি)। ৫) কটিদেশে প্রায় তিন পোয়া (৬৫ ভরি)। 
৬) চরণযুগলে ঠিক তিন সের (২৪০ ভরি) স্বর্ণের বোঝা ! বেগমের 
নাকে যে নথ ছুলিতেছে উহার ব্যাস সার্ধ চারি ইঞ্চি (কোন কোন 
নথের ব্যাস ছয় ইঞ্চি এবং পরিধি ন্যুনাধিক ১৯ ইঞ্চি হয়। ওজন এক 
ছটাক )। পরিহিত পাজামা! বেচারা সলম]1 চুমকির কারুকার্য ও 

বিবিধ প্রকারের জবির ( গোট। পাট্টার ) ভারে অবনত। আর 
পাজামা ও দোপাট্টার ভারে বেচারি বধু ক্লান্ত। এরূপ আট সের 
স্বর্ণের বোঝা লইয়া নড়াচড়া অসম্ভব, সুতরাং হতভাগী বধূবেগম জড়- 
পদার্থ না হইয়া! কী করিবেন ? এই শেষ নয়, আরে! আছে। বধূর 
কেশসজ্জা _ “ন্চিকণ পাটী বসাইয়া কষিয়া কেশবিন্যাস, বেণী ও 
সিঁথির উপর অলঙ্কারের বোঝা” শুধু তাই নয়, “অর্ধেক মাথায় আটা 
যোগে আফ শ" (রৌপ্যচুর্ণ) ও চুমকি বসানো হইয়াছে।” উপবস্ত 
ভ্র-যুগ চুমকি দ্বারা আচ্ছাদিত, কপালে রাঁঙের বিচিত্র বর্ণের চাদ 
ও তারা আটা সংযোগে বসানো হইয়াছে এই সাজসজ্জা কি 
সৌন্দর্য স্থষ্টি কবতে সক্ষম ? 
সুফিয়া কামাল তার স্মৃতিকথায় লিখেছেন পূর্ববঙ্গের সন্ত্াস্ত 
মুসলমান পরিবারের কথা । সেখানে অলঙ্কারের প্রাচুর্য এত বীভৎস 
হয়ে ওঠেনি । তবে সেখানে সোন। পরার চল্‌ ছিল না। মুসলমান 
সমাজে, প্রচুর সোনার গয়না পরতেন তাদের আমলা-কর্মচারী- 
ডাক্তার-কবিরাজদের স্ত্রীরা । এ'র৷ সবাই হিন্দু। সুফিয়া লিখেছেন, 
“আমাদের খানদানে সোনা কেউ বড় একটা পরতেন না। সাচ্চা 
পাথরের জড়াও (এখন একে বলা হয় জড়োয়! ) গয়না এবং সাধারণত 
মোতির ব্যবহার বেশি ছিল। মুকববীরা বলতেন সোনা যদি আমরা 
পরব তবে বাঁদী-চাকরানী-দাই-খেলাইরা কি পরবে ?% এভাবে ছটি 
ভিন্ন সংস্কৃতির ছবি পাওয়া যায়, অবশ্ঠ রোকেয়া! বহু পূর্ববর্তিনী, তার 
রচনাটি যখন গ্রন্থাকাৰে প্রকাশিত হয় (১৩১১) তখন সুফিয়া জন্ম- 
গ্রহণ (১৩১৭) করেননি । তাহলেও সব মিলিয়ে সময়টি বহু দূরের 
নয়, এই শতকেরই গোড়ার কথ! । 
অষ্টাদশ শতকের কাগজপত্রে গয়নাপত্রের কথা খুব বেশি পাওয়া 

যায়। অনুমান করা যেতে পারে একদিকে স্ত্রীধন হিসেবে গয়নার 
প্রয়োজনীয়তা উপলন্কি ও অপরদিকে সম্পদ হিসেবে গয়নার মূল্য- 
বৃদ্ধি-এ সময় থেকে ভারতীয় অর্থনীতিতে ছাপ ফেলতে থাকে । 
যা ছিল শুধুই দেহসম্জার উপকরণ, নারীর রূপরচনার প্রয়োজন সিদ্ধ 
করার জন্য যাঁর ব্যবহার হত, এখন সেই অলঙ্কার হয়ে উঠল সম্পদ 
এবং সৌন্দর্যবৃদ্ধি নয়, সম্পদ দেখানোর আগ্রহই এ সময়কার সাজ- 
সঙ্জায় প্রাধান্য লাভ করেছিল । 
কিশোরীঠাদ মিত্রের স্ত্রী কৈলাসবাসিনী দেবীর একটি হিসেবের 

খাতা পাওয়। গিয়েছিল। এতে তার দিনপঞ্জশী ও খরচের হিসেব 
ছাড়াও যা ছিল, তা৷ হল “গহনার ফর্ণ । পড়লে বিস্মিত হতে হয়, 
একজন নারীর এত গয়না ! অথচ এরকম নাকি সেকালে অনেকের 
ঘরেই ছিল। বিয়ের সময় মেয়েকে দিতেন পিতা, শ্বশুরবাড়ি 
থেকেও সে গয়না পেত কিছু । বিশেষ করে সাধের সময় বা অন্ত 
উপলক্ষেও গয়না! দেবার চল্‌ ছিল। সেকালের বাবুর! পুজোর সময় 
গিশ্নিদের জন্যে গড়াতেন ভারী ভারী গয়না । ফকির গরীবুল্লাহের 
“সোনাভান” বলেছিল _ 

“সেই মর্ঘ দিবে মোরে অষ্ট অলঙ্কার ॥ 

তারবাল। বাজুবন্ধ গলায় হান্ুলি। 

সিতেপাটি চন্দ্রহার পায়েত পাস্থুলি ॥ 

কানে কানবাল! দিবে গলায় দিবে হার। 

হাতে চুড়ি পৌছি আর সাজের সোনার ॥” 
এটাই বোধহয় সালঙ্কারা বধূর সবচেয়ে সংক্ষিপ্ত সাজের অর্থাৎ 
অলঙ্কারের ফর্ণ। কৈলাসবাসিনীর ফর্দে দেখা যায় তিনি হিসেব 
করছেন তার কি কি গয়না আছে, কত গয়না তিনি তার মেয়েকে 

দিয়েছেন এবং নিজে কত গয়না পেয়েছিলেন। এই ফর্দটি খুবই 
কৌতুহলোদ্দীপক। এতে বঙ্গনারীদের সম্পদ, বাসনার চিত্র, 
অলঙ্কারের নকশা বা ডিজাইন এবং তৎকালীন রুচি ও প্রবণতার 
ছবি স্পষ্ট হয়ে উঠেছে। জান! যাচ্ছে, এ সময় অস্তঃপুরিকারা 
পরস্পরকে সোনার গয়না পরতে দিতেন, ধার দিতেন, উপহার 
দিতেন, আবার বন্ধকও দিতেন । বল! বাহুল্য এসব খবর বাবু মহলে 
পৌছত না। কৈলাসবাসিনী লিখছেন _ 

“সব সমেত আমার এই গহনা । পায়ে ঘ্ুমুর দেয়া ছগাছা মল। 
কোমরে ছুই ছড়া চন্দ্রহার আর গোট চাবি শিকলি। হাতে বালা 
দমদম মিচরি তিন জোড়া, পিনখাড়ু তিন জোড়া । যোভয়া (জড়োয়া ) 
পচা, হাতা হার, জাল ও হাতের মুকুতা । হাতে চালদানা, মরদানা, 
নঙ্গ কলি (লবঙ্গ), নঙ্গ ফুল, নারিকেল ফুল, মাছুলি, সোনালি, 
সোনার পঁইচা, বাউটি ও হাত মাছুলি। উপর হাতে তাবিজ, বাজু 
তাগা, জসন ঝাঁপা ও নবোরত্ব। গলায় ডামন (ভায়মণ্ড )কাট৷ চিক, 
জড়োয়৷ চিক, গোপ হার, দড়ি হার, হেসো হার । ন-নর গোলমাল 
সাত-ন নর দানা, পীচ নর পান হার, ন-নর মুকুতা, দো-নর মুকুতা, 
মুকুতার কন্ঠি, আরেক ছড়া কণ্ঠি। কানে তিন জোড়া চৌদানি, 
ছু? জোড়া কানবালা', মুকুতার গোছা, কান, কর্ণফুল, ঝৌমকা। মাথার 
সি'তিও ফুলকাট! গেট, গলার চাপকলি ও ধুকধুক 1 

পড়তে পড়তে মনে হয় যেন বৌবাজারের কোন সম্পন্ন গয়নার 
দোকানের শো-কেসের সামনে ্াড়িয়ে রয়েছি । কত ডিজাইন, কত 
নকশা, এবং কতরকম নাম। আমাদের সৌভাগ্য কৈলাসবাসিনী 
এরপর জানিয়েছেন তাকে অলঙ্কারগুলি কে কে দিয়েছেন। এতে 
তৎকালীন কতকগুলি চিত্র বেশ স্পষ্ট হয়। যদিও তা রূপরচনার 

কাজে লাগে না কিন্তু নেপথ্য চিত্রটি অস্পষ্ট থাকে না। যেমন, 
কৈলাসবাসিনী লিখছেন _ 

'আমার গহনা পিতাঠাকুর দেন-হাতে চালদানা, পলাকাটি, 
মাছুলি, পঁইচা, বাউটি, তাবিজ ও বাজুদানা, কণ্ঠমালা । পায়ে ছগাছ' 
মল ও পাইজোর, গোকরি, পথম ও চুটকি। কানে ঝৌদা ও মাঁছ। 
কোমরে রূপার চন্দ্রহার, গো ও চাবি শিকলি। এগুলে। সবই 
কৈলাসবাসিনী পেয়েছিলেন বিয়ের সময়। কারণ তারপরই তিনি 
লিখেছেন, “এই সকল আমার শাশুড়ী ঠাকুরানী নেন, তার ভিক্ষা- 
পুত্রের বৌকে দেন।” বালিকা বধু মুখ ফুটে আপত্তি জানাতে 
পারেননি, তবে তাকেও বঞ্চিত হতে হয়নি। শাশুড়ি তাকে গড়িয়ে 
দেন নতুন গয়না এবং সবই খুব ভারী । 

“আমাকে আশী ভরির ঝুমুর দেয়৷ ছগাছা মল দ্েন। আশী ভরির 
খোটায়ে পাজর ( পাঁয়জোর?) দেন। বালা, ডামনকাটা পাড়িখাড়ু, 
হাঁতহার, চালদান1, নবঙ্গকলি, বাউটি ৪০ ভরির, গোলমাল! ১৪ ভরির, 
১২ ভরির তাবিজ, ৫ ভরির ছুইখান বিল্বপত্রে বাজুঃ গোপহার, মুকুতার 
কণ্ি, পানহার, সি'তি, দো-নর মুকৃতা। ২৮ ভরির সোনার চন্দ্রহার, 
কানবালা, কর্ণফুল, ঝুমকা, চৌদানি, মুকুতার গোছা, ছইটি ছোট 
ছোট ঝুমকা, ছুইটি ছোট ফুল, ছুইখানি পিপুলপাত।, 

এই চিত্র থেকে মনে হয়, বধূুকে উভয় পক্ষই প্রচুর গয়ন। 
দিতেন। বেশিরভাগ ক্ষেত্রেই নিয়ম ছিল শ্বশুরবাড়ি থেকে অলঙ্কার 
পাঠানো । জোড়ার্সাকোর ঠাকুরবাড়িতেও এ নিয়ম ছিল। প্রফুল্লময়ী 
দেবী তার স্বৃতিকথায় জানিয়েছেন তার বিয়ের পরদিন দেবর বাড়ির 
সরকারকে সঙ্গে নিয়ে গহনার বাক্স দিয়ে যান। উৎসবের সময় তাদের 
নানারকম অলঙ্কার পরতে হত। প্রফুল্রময়ী লিখেছেন, বাড়ির যে 

নতুন বৌ আসিত তাহাকে আরো! বেশি রকম গহনার উৎপাত সহ 
করিতে হইত। আমি তখন নতুন বৌ, কাজেই আমারও অবস্থা 
নিতান্ত মন্দ হয় নাই। গলায় চিক, ঝিলদান। » হাতে -- চুড়ি, বালা, 
বাজু-বন্ধ ; কানে _ মুক্তার গোচ্ছা, বিরবৌলি, কানবাল! ; মাথায় _ 
জড়োয়া সিঁথি; পায়ে _ গোড়ে, পায়জোড়, মল, ছানলা, চুটকী। এই 
ছয়-সাত সের ওজনের গহন পরিয়া চলাফের! করিতে হইত ।* স্ৃতরাং 
দেখা যাচ্ছে, একটা সময়ে ভারতের সব অঞ্চলেই, বিশেষ করে উত্তর 
ভারতে, মেয়েদের প্রচুর পরিমাণে গয়ন! পরার চল্‌ দেখা গিয়েছিল । 
দক্ষিণ ভারতেও যে হয়নি তা নয়, সে দেশে এখনও প্রচুর গয়ন। পরা 
হয়। নাকে হীরের গয়না, হাতে-কানে-গলায় সোনার গয়না পরা 
দক্ষিণী কন্যার সংখ্যা আজও কম নয়, এর সঙ্গে তারা মাথায় পরেন 
ফুল। উত্তর ভারতে এর প্রচলন কম। কৈলাসবাসিনীর গয়নার 
ফর্দ অবশ্য এখনও শেষ হয়নি । তিনি লিখছেন _ 

“তারপরে স্বামী দেন তাবিজের ঝাঁপা, তাগা, ছইখান ভামনকাটা 
বাজু, একছড়া চন্দ্রহার, একছড়া গোট, একছড়া চাবি শিকলি, 
একট] নথ, ৩০০ টাকার মুকুতাঃ ন-নর মুকুতা। হাতের মুকুতা, 
হাতের জাল, ছুই জোড়া পিন খাড়ু, বড় মুকুতার কন্টি, জড়োয়া চিক, 
ডামনকাটা চিক, সাত নর দানা, এক জোড়া ভাল চৌদানি, ছুইছডা 
জড়োয়া পঁইচা, ছুইখান ছোট ডামনকাট। বাজু, নবরত্ব, টাপ কলি, 
ভাল চাউদানি এয়ারিন, দড়ি হার, ১০ ভরির গোপ হার, দমদম 
গোখরি ডামনকাটা চুড়ি। আর আর বাকি যত গহনা সকল 
স্বামী দেন।, 

আগেই বলেছি, নারীর! তাদের অলঙ্কারকে মনে করতেন স্ত্রীধন 
এবং বাঁড়ির পুরুষদের অজ্ঞাতেই তারা এসব গয়না বদল করা কিংবা 

নতুন করে গড়াতে দ্বিধা করতেন না। মেয়ে বাপের বাড়ি এলেই 
গয়না ভেঙে নতুন গড়ানোর চল্‌ ছিল। “শিবায়ন+-এ উমা অভিমান 
করে পিতৃগৃহে ফিরে এলে জননী প্রবোধ দিতেন “নথ ভেঙে ভবানী 
গড়ীঅ নাকচনা+ বলে। কৈলাসবাগিনী কাকে কী কী গয়না দিয়ে- 
ছিলেন তাও লিখে রেখেছিলেন । নিজের মেয়েকে তিনি দিয়েছিলেন 
পান হার, কানবালা, মল, পাঁয়জোর ও একটা নথ। এগুলো কুমুদিনী 
পেয়েছিলেন মায়ের কাছ থেকে বিয়ের সময়, পিতৃপ্রদত্ত গয়না এ 
নয়। মেয়ের সাধের সময় কৈলাসবাসিনী দিয়েছিলেন জাল ও তাগা। 
হাতের মুক্তোর সেটটি মেয়ে দাম দিয়ে কেনে আর ১৮ ভরির গোখরি 
(হার? ) এমনি নেয়, অর্থাৎ বিনিময় হয়নি । 

এছাড়াও অনেককে অনেক দিয়েছিলেন কৈলাসবাসিনী ; কাউকে 
পুরনো গয়নাটি, আবার কাউকে নতুন করে গড়ানো গয়না । ক্ষোভ 
ছিল দুটি-একটি, *প্রিয়নাথের স্ত্রী বাল! ও তাবিজ বাঁধা দে নেয় একশত 
টাকা । সে একদিন বাপের বাড়ি যায়, তার বাল ও তাবিজ, আমার 
ডামনকাটা চিক পরে, তাহা যছ্‌ রায় ফাঁকি দে দেয়। --.বাজু আমার 
মামাতো ভাজ পরতে নেন, তাহ। আমাকে দিলেন না, ৫০ টাকা দে 
পাঠায়ে ছিলেন, তাহা আমি রাগ করে নিলেম না, তাহা আর 
পাইলাম না।” এইসব ছোটখাট ঘটনা থেকেই আমরা বুঝতে 
পারি অলঙ্কার নারীজীবনে শুধুমাত্র দেহসজ্জার বস্ত হয়ে না থেকে 
সত্রধনে পরিণত হচ্ছিল এবং তার ফলে, যা মূল প্রয়োজন অর্থাৎ 
সৌন্দর্য স্যষ্টি করা, তার প্রতি ক্রমেই আগ্রহ কমে যাচ্ছিল। পুষ্প 
অলঙ্কারে নারীর অঙ্গে যে লাবণ্যসঞ্চার হত, পরিমিত ও নিবাচিত 
অলঙ্কার দেবদাসীর অঙ্গে সৌষ্ঠব বৃদ্ধি করত, গত শতকের অলঙ্কার 
সে প্রয়োজন সাধনে ব্যর্থ হয়েছিল। 

পরবর্তী দীর্ঘ সময় ধরে বিয়ের সময় মেয়েকে পর্যাপ্ত পরিমাণে 
অলঙ্কার দিতে হত মেয়ের অভিভাবকদের এবং এটি শেষে অত্যাচারের 
পর্যায়ে গিয়ে ঠেকেছে । একটিমাত্র উদাহরণ দিয়ে প্রসঙ্গাস্তরে যাব । 
জ্যোতির্ময়ী দেবী তার আত্মকথায় লিখেছেন তার দিদির বিয়ের 
কথা। পাত্রপক্ষ চেয়েছিলেন _ 

“মুকুট নয় ভরি, কান ছয় ভরি, সাত নরী চোদ্দ ভরি, চূড় চোদ্দ 
ভরি, বাল! পাঁচ ভরি, জড়োয়া মুক্তার মীনার সরস্বতী হার একটি, 
জড়োয়। নেকলেস একটি, খোপার ফুল চিরুণি চার ভরি, তাবিজ সাত 
ভরি, বাক পাঁচ ভরি, গোঠ দশ ভরি, রুপোর মল তিরিশ ভরি, 
পায়জোর কুড়ি-পঁচিশ ভরি।: 

পড়তে পড়তে মনে পড়ে যায় বেগম রোকেয়ার দেখা মুসলমান 
বধূটিকে। অবশ্য দ্বিতীয় দফায় পাত্রপক্ষ আরো একটি ফর্দ পাঠালেন, 
কারণ মেয়ের গাত্রবর্ণ ঈষৎ চাপা, মাঝারি ধরনের ফর্সা । অধিকাংশ 
ক্ষেত্রেই মেয়েদের গায়ের রঙের ওপর তার সৌন্দর্ধবিচার করা হত। 
ভারতে ফর্সা রঙের বড় বেশি আদর, “সর্দোষ হরে গোরা” - বাস্তবে 
কিন্তু সৌন্দর্য নির্ভর করে সব কিছু মিলিয়ে দেখার ওপর । গৌরী 
কন্তা নিশ্চয় সুন্দরী কিন্তু কৃষ্ণাঙ্গীও কিছু কম নয়। প্রাচীন 
সাহিত্যে ুইয়েরই সমাদর লক্ষ্য কর! যায়। পার্বতীর গায়ের রঙ 
সোনার মতো! উজ্জল, ভ্রোপদীর গায়ের রঙ নীল পদ্মের মতো । 
যাইহোক, রঙ নিয়ে সবচেয়ে বেশি চেঁচামেচি করতেন মেয়েরাই, 
বিয়ের আগে মেয়ে নির্বাচন কর। হত বর্ণবিচার করে। জ্যোতির্ময়ীর 
দিদির রঙ চাপ] বলে এবার ফর্দ এল, “মুকুট, ঝাপটা, ফুল, চিরুণি, 
কাটা, রতনচুড়, নেকলেস, চুড়ি, বালা, জশম, তাবিজ, বাজু; অনস্ত, 
কান, ইয়ারিং চিকহার, বিছা! ব। হূর্যহার, চরণপদ্ম, মল, পাঁয়জোর 

এবং গহনাগুলি যেন ভাল হয়” নতুন ফর্দে স্বকৌশলে অনেকগুলো 
নাম যোগ করে দেওয়া হল। বলা বাহুল্য দ্বিতীয় ফর্দ অনুযায়ী 
গয়ন। দেওয়! হয়নি । যাক, আমরা আবার পূর্ব প্রসঙ্গে ফিবে আসি । 
নতুন যুগের সাজসজ্জার কথ জানতে হলে গত শতকের এই প্রেক্ষা- 
পটটিকে মনে রাখ বিশেষ প্রয়োজন । বস্তুত, এ সময়েই সৌন্র্য- 
চায় সবচেয়ে বেশি অধুপতন হয়েছিল বললে খুব ভুল বল হয় ন1। 
কারণ ভাল শাড়ি-গয়নাকে বিচার করা হত সৌন্দর্য দিয়ে নয়, মূল্য 
দিয়ে। * সাজসজ্জায় স্থুকচির বালাই ছিল না, ছিল অর্থের দস্ত। 
মুঘলযুগে যা শুরু হয়েছিল, এখানেই তার চূড়ান্ত রূপ চোখে পড়ে । 

সোনা-রূপোর জরির পাড় বসানো বেনারসী, পঞ্চম পেড়ে, গুল- 
বাহার প্রভৃতি শাড়ি, কলসীর কানার মতো চওড়। বাউটি, গলায় 
একগাদা নুড়ি, ঢ্যাল! প্রভৃতি নানা আকারের সোনার গয়না এই 
দাঁড়িয়েছিল সংস্কৃতি বা! পরম্পরা, প্রতিটি গয়নাই হত ভারী, কাজেই 
সুঙ্মুতার অবকাশ ছিল না। শাড়ির পাড়েও কত ভরি রূপো আছে 
তার হিসেব করা হত। এক-একটি শাড়িতে কুড়ি-পচিশ তোলা 
খাঁটি রুপোর জরির কাজ থাকত। কিন্তু কোন কিছুই যেমন চির- 
স্থায়ী নয় তেমনি ভারতীয় নাবী তার রূপরচনায় এই ধারাও দ্রুত 
বদলে ফেললেন। এর স্থুখস্থৃতি রয়ে গেল প্রাচীনাদের স্মৃতিতে । 
কিন্ত নবীনার1 পরিবর্তনপ্রিয়, তাই পালাবদল শুরু হল এবং সেও 
এক বিচিত্র পরিস্থিতির মধ্য দিয়ে । 


আধুনিক যুগ আসার অব্যবহিত আগে এদেশে এক বিচিত্র পরি- 
স্থিতির উদ্রেক হয়েছিল। অভিজাত মহিলারা অনুকরণ করতে শুরু 
করলেন ইউরোপীয় সাঁজপোশাকের, না করে উপায়ও ছিল না। 

শিক্ষিত মেয়েরা ঘরের বাইরে পা রাখবার সময় অনুভব করলেন, 
তাদের সাবেকী সাজে পরিবর্তন না আনলে বাইরে বেরোনো সম্ভব 
নয়। স্ুক্ম একবক্ত্রা বঙ্গনারীর দ্বিধার মধ্যে পড়লেন । এই সমস্থ 
অল্পবিস্তর অন্তাত্রও ছিল, তবে ধার] মুসলমানী পোশাক বা সালোয়ার 
কামিজ-ওড়না-পেশওয়াজ-বোরখা ব্যবহার করতেন তাদের এ সমস্থ 
ছিল না। হিন্দুঃ বিশেষ করে বাঙালী বা' পূর্বাঞ্চলে এ সমস্যা বেশি 
ছিল। কারণ তারা পুরোপুরি একবন্ত্রা ও পর্দানশিন ছিলেন। তাই 
ধারা বাড়ি থেকে বাইরে বেরোবার কথ ভাবতে শুরু করলেন; তাদের 
প্রথমেই ভাবতে হল পোশাকের কথা । ঠাকুরবাঁড়ির মধ্যমা বধু 
অর্থাৎ সত্যেন্দ্রনাথ ঠাকুরের স্ত্রী জ্ঞানদানন্দিনী দেবীর নাম এ প্রসঙ্গে 
স্মরণীয়। তিনি স্বামীর কর্মস্থলে যাবার জন্তে প্রস্তুত হয়ে বিপদে 
পড়েছিলেন পোশাক নিয়ে। তার জন্যে ফরাসী দোকান থেকে 
অর্ডার দিয়ে তৈরি করা হয়েছিল “ওরিয়েন্টাল ড্রেন । বলা বাহুল্য 
সে পোশাক ভারতীয় নয়, জ্ঞানদানন্দিনী তাকে বলেছেন কিন্তৃত- 
কিমাকার পোশাক এবং পোশাকটি পরাও কঠিন, একলা পরা যেত 
না। যাইহোক সেই পোশাক পরেই বাড়ির চৌকাট পার হয়েছিলেন 
জ্ঞানদানন্দিনী। পৌশাকের এই অসুবিধার জন্যে অনেকেই পুরোপুরি 
পশ্চিমী পোশাক পরতেন। ভিক্টোরিয়ান যুগের সাজসজ্জায় অতিরিক্ত 
শালীনতাবোধের পরিচয় পাওয়া যায়। অভিজাত এবং উচ্চপদস্থ 
বাঙালী কর্মচারীদের পরিবারের মহিলার অন্থুকরণ শুরু করেছিলেন 
এ'দের। ঠাকুরবাড়ির কন্যা সৌদামিনী দেবীর কন্যা ইন্দুমতী এই 
পোঁশাকই পরতেন। মনোমোহন ঘোষ প্রমুখ ব্যক্তিদের স্ত্রীরা গাউন 
পরতেন। ভারতে যে ইউরোপীয়ান মহিলারা আসতেন, তাদের 
পোশাক ছিল পা পর্মস্ত লম্বা এবং ফ্রিল ও ঝালর দেওয়া গাউন, 

গলাবন্ধ, পুরো হাতা এবং লেস বসানো, পায়ে থাকত জুতো, মোজা, 
অনেকসময় হাতে দস্তানা, মাথায় পরতেন টুপি কিংবা জড়াতেন 
রমাল। 

আধুনিকতার সুচনায় প্রকাশ্যে বেরোবার জন্যে বঙ্গনারীরা 
এ পোশাক সাদরে গ্রহণ করলেন। শুধু বঙগদেশে নয়, মাদ্রাজ 
এবং অন্যত্রও এ রীতি অন্ুন্থত হল। এ পোশাকের সঙ্গে আমাদের 
দেশীয় ঘাগরার বেশ মিলও ছিল। এরপর মেয়েরা চেষ্টা করতেন 
গাউনে ভারতীয় ধারা যোগ করে দিতে । তার। গাউনের ওপরদিকে 
একট] আচল জুড়ে দিলেন। ছুর্গামোহন দাশের স্ত্রী ব্রন্মময়ী দেবী 
এই পোশাক পরে ক্যামেরার সামনে দ্রীডিয়েছিলেন। বোম্বাইয়ের 
পারসী মেয়েরা পর্ধানশিন ছিলেন না এবং পোতৃুশীজ পোশাকের 
সঙ্গে একটু বেশি পরিচিত হওয়ায় বিদেশীদের অনুকরণে জ্যাকেট, 
সায়া, পেটিকোট ও শেমিজের ব্যবহার শিখে ফেলেছিলেন। এবং 
এগুলো তারা ব্যবহার করতেন শাড়ির সঙ্গেই। তাই বঙ্গবধূ 
জ্ঞানদানন্দিনী বোস্বাইয়ে গিয়ে দেখতে পেলেন সেখানকার মেয়েদের 
সাজবার ধরন-ধারণ। এতে বোঝা! যায় জগাখিচুড়ি-মার্কা বিদেশী 
পোশাক ভারতে বেশিদিন চলেনি। তার অর্থ এই নয় যে ভারতীয় 
নারীরা ইউরোপীয় পোৌশাককে গ্রহণ করেননি । ভারতীয় নারীর! 
চিরদিনই সবরকমের পোশাককে সমাদর করেছেন, কিন্তু আত্মস্থ করে 
নিয়ে। কখনও বা একটু পরিবর্তন করে নিয়ে। একেবারে আধুনিক 
যুগে আসার আগে ভারতীয় মেয়েরা কয়েকবার সাজবদল করেছেন। 
এখনকার মতো সে যুগে তারা বিদেশী পোশাককে সহজভাবে গ্রহণ 
করতে পারেননি । জ্ঞানদানন্দিনী পারসী মহিলাদের সাজটি নিয়ে 
এলেন বাঙালীর অন্দরমহলে। তার শাড়ি পরার ধরনটির নাম হল 

“বোস্বাইদস্তর । এতে শাড়ির অনেকটা অংশ থাকত হাতের ওপর, 
সেই হাতে কোন কাজ করা যেত না, শাড়ি ধরেই থাকতে হত। 
তাছাড়। বোম্বাইদস্তরের কুঁচি দেওয়া অংশটি থাকত পেছন দিকে। 
আচলও থাকত ডান কাধে । জ্ঞানদানন্দিনী সে আচলটি আনলেন 
বাঁ দিকে । কলকাতায় এসে পত্রিকায় বিজ্ঞাপন দিলেন নতুন 
ধরনের শাড়ি পরা শেখাবেন বলে। আগ্রহ নিয়ে অনেকে এলেন 
এবং বোস্বাইদস্তর নাম বদলে হল “ঠাকুরবাঁড়ির শাড়ি” । বল! বাহুল্য 
শিক্ষিত সমাজে এই রীতির আদর হওয়ায় এই ধরনটির আবার নতুন 
নাম হল ব্রাঙ্ষিকা শাড়ি। 

এ সময়কার পালাবদলের ছু-একটি অনবগ্ ছবি ধরে রেখেছেন 
শরৎকুমারী চৌধুবানী। তিনি কলকাতায় এসেছিলেন লাহোর থেকে 
বধূ হয়ে। তার ফলে পার্থক্যটি তার চোখে ধরা পড়েছিল। তিনি 
লিখেছেন, “আজকাল মেয়েদের মধ্যে এমন একটা খিচুড়ি পাকিয়েছে 
যে, একরকম পোশাকের কি একরকম কথাবার্তার মেয়ে তিন-চারিটি 
এক মজলিসে দেখতে পাওয়া! ভার । যুবতীদের মধ্যে যে কত রকম- 
বিরকমের পোশাক উঠেছে, সে আর লিখে ওঠা যায় না-- প্রায়ই 
কারও সঙ্গে কারও মেলে না -_ন1 সাজগোজেই মেলে, না পোশাকেই 
মেলে । মধ্যবয়স্কীদের মধ্যে বরং তার চেয়ে একটু মিল পাওয়া যায়। 
যুবতীদের দেখলে বোধহয় চেনা যায় না যে, তারা একজাতীয় স্ত্রীলোক।” 
শরৎকুমারী একথা লিখেছেন ১৮৮১ সালে । দেখা যাচ্ছে, যুগ পরি- 
বর্তনের হাওয়া সবসময়ই অল্পবিস্তর একরকম । একথা বোধহয় 
এখনকার মেয়ে মজলিস সম্বদ্ধেও প্রয়োগ করা যায়। ছুঃখের বিষয় 
গত শতকের সাজপোশাকের মূত্তি বা ছবি কোনটাই সুলভ নয়। 
কিছু ফটো পাওয়া যায় কিন্ত একত্রে সংগৃহীত হয়নি, সেসব রয়েছে 

পারিবারিক আলবামে। শরৎকুমারী এই সময়কার খিচুড়ি পোশাকের 
যথাযথ বর্ণনা দিয়েছেন, “তারা সব এক-একটা বিশ্রী ধরনের পাতলা 
ওড়ন। মাথায় দিয়েছে'*-তার ভিতরে একজন একজন কোমর থেকে 
বোধহয়, এক হাত ওসারের একট। মোট! কাপড় পরেছে - একজন 
হাটু পর্ষস্ত--আর একজন বেশ পা' পর্বস্ত পরেছে । যেমন বাঙালীর 
মেয়েরা শাড়ি পরে, তেমনি করে পরে আচলট! কাধে ফেলে একটা 
করে কোমরবন্ধ পরেছে ।-*-ওড়নাগুলো খুব পাতল৷ ও তাই দিয়ে মুখে 
ঘোমটা দিয়েছে - ওড়নার ওসার এক হাত হবে, এতে যদি দাড়ি 
পর্ষস্ত ঘোমট! দেয়, তা হলেই কাজেই সমস্ত পিঠটা বেরিয়ে থাকে 
- তাদেরও তাই হয়েছিল। বেশ বোঝ! যায় এই মহিলার। ছিলেন 
প্রাচীনপন্থী পরিবারগুলির প্রতিনিধি । এই বিবাহসভায় শরৎকুমারী 
দেবী আরো দেখেছিলেন, “কারও গায়ে জামা আছে--কারও গায়ে 
নেই । _কেহ বা পুরুষদের মত চায়না কোট পরেছে, কেহ বা 
ছেলেদের মত ঢলঢলে জামা পরেছে । কারও বা বেশ ভাল মেয়েলি 
জামা । এদেরই মধ্যে শরৎকুমারীর দৃষ্টি আকর্ষণ করেছিল একটি 
মেয়ে, “একখানি বেশ ঢাকাই শাড়ি পরেছে, আর তার উপর একটা 
সাটিনের গাউন পরেছে _-তাও আবার উল্টো _ অর্থাৎ সুমুখ দিকটা 
পিছন দিকে রয়েছে _ পিছনটা নুমুখ দিকে দিয়েছে । এ কোন্‌ দেশী 
পোশাক বল দেখি? পায়ে জুতো৷ মোজা তো৷ নেই-ই। রাজ্যের গয়ন। 
পরানো -মাথায় খোপা বাঁধা, শাড়ি পরা সবই আছে । 
জ্ঞানদানন্দিনী দেবীর পরে ধার৷ শাড়ি পরার নতুন ধরন নিয়ে 
এলেন তারা হলেন কুচবিহারের মহারানী সুনীতি দেবী ও তার ছোট 
বোন ময়ুরভঞ্জের মহারানী স্থচারু দেবী । তার! হিন্দুস্থানী ধরনে 
শাড়ি পরার ধরনটি ফিরিয়ে আনলেন তাদের শ্বশুরবাড়ির পারিবারিক 

এতিস্যবলে। উত্তর ভারতে অবাঙালী মহিলার! এখনও এভাবে 
শাড়ি পরেন। বস্তুত এই ধরনটি এসেছিল মুঘলযুগের শেষে কাংড়া 
চিত্র অনুযায়ী ওড়নাব আকাব বৃদ্ধি পাওয়ায় । এই ঢঙটি সত্যিই 
খুব সুন্দর এবং দামী শাড়ি, বিশেষ করে বেনারসী-বালুচরী জাতীয় 
শাড়ি পরার পক্ষে উপযোগী, কারণ এতে আচলটি ছড়িয়ে থাকে 
বুকের ওপর, কারুকাজটি সম্পূর্ণ চোখে পড়ে । এমনও হতে পারে, 
ভারতীয় শাড়িতে আচল যোগ করা হয়েছিল এই শাড়ি পরার 
ধরনটিকে মনে রেখেই । বস্ত্রশিল্প তথ। শিল্পকচির এই বৈশিষ্ট্য গড়ে 
উঠেছিল ভারতীয় নারীর দেহসজ্জার জন্যে । আগেই বলেছি, শাড়ি 
ৰা ওড়নায় পাড় ও আচল যোগ করেই ভারতীয় পোশাক অনন্ত 
লাভ করেছে। পৃথিবীব আর কোন দেশের নারীর পোশাকে এই 
বৈশিষ্ট্য নেই। বাঙালী মেয়েরা সুনীতি দেবী ও স্ুকচি দেবীর 
শাড়ির ধরনও পুরোপুরি গ্রহণ করলেন না, তারা আচলটিকে 
জ্কানদানন্দিনী দেবীর মতো ঝা দিকে রাখাই সাব্যস্ত করলেন। এই 
ধরনটির চল্‌ ছিল দক্ষিণ ভারতে ও উভিষ্যায়। বাঁডালীবা এটিকেই 
গ্রহণ করলেন এবং নাম দিলেন মাদ্রাজী ধরন। যদিও এই আধুনিক 
ধরনটির জন্যে সব অঞ্চলের নারীরই কিছু না কিছু দান আছে এবং 
সেজন্যেই সকলে গ্রহণ করেছে । এখন এই ধরনে শাড়ি পরে 
সকলেই। সর্বভারতীয় স্তরে এর জনপ্রিয়তার আর একটি কারণ 
বোধহয় এই ধরনটি সবার পক্ষে সহজ ও কাজকর্ম করার পক্ষে অত্যন্ত 
উপযোগী । অবশ্য সারা ভারতে আরো অনেকরকম শাড়ি এবং শাড়ি 
পরার ঢঙ প্রচলিত আছে, সে প্রসঙ্গে পরে আসছি । তার আগে 
বলে নিই, ভিক্টোরিয়ান প্রভাবে এবং ব্রাহ্মসমাজের চেষ্টায় এদেশের 
সাজপোশাকে বা বলা চলে রুচিবোধের কিভাবে পরিবর্তন এল । 

আমরা একে ভিক্টোরিয়ান প্রভাব বলেই উল্লেখ করব, কারণ 
ইউরোপে, বিশেষ করে ঈংলণ্ডে এই সময়টি অত্যন্ত শালীনতাবোধের 
জন্য প্রসিদ্ধ। শিক্ষিত ভারতীয়রা এদের দ্বারাই সবচেয়ে বেশি 
প্রভাবিত হন এবং এদেশীয়দের, বিশেষ করে বাঙালীদের সাজপোশাকে 
দেখা যায় শুভ্র এবং নিরাভরণ সঙ্জার প্রতি আগ্রহ । বলা বাহুল্য 
ব্রাহ্মলমাজ অগ্রণী ছিলেন। তাদের পরিবারের নারীরাই লেখাপড়া 
জানতেন, প্রকাশ্যে বেরোতেন। বিকেলবেলা সপরিবারে বেড়াতে 
যায়! এবং চায়ের আসরে যোগ দেওয়ার মতো ছুটি প্রধান ঘটনাও 
এল আমাদের জীবনে, ইংরেজের অনুকরণে । আজকের নগর-জীবনে 
বিশেষত কলকাতায় এ রীতি আর নেই, কিন্তু অন্যান্য রাজ্যে ধনী ও 
উচ্চপদস্থ সরকারী কর্মচারীদের মধ্যে এ প্রথা আরে। অব্যাহত আছে। 
যাইহোক এসব আসরে প্রথমদিকে যোগ দিতেন ব্রান্মিকারাই । 
তারা শিক্ষিতা এবং অতিমাত্রায় সচেতন হওয়ার জন্য পোশাকে- 
পরিচ্ছদে যথাসম্ভব শুচিম্মিত এবং সহজ ভাব আনতে চেষ্টা করেন । 
এদের পোশাকে শুভ্রতা বেশি । কালে পাড়, সাদা! খোলের শাড়ি, 
সঙ্গে মানানসই জ্যাকেট ও ব্রাউজ এবং প্রয়োজনে একখানি চাদর _ 
এই ছিল তাদের পোশাক । কোনরকম প্রসাধন তার! ব্যবহার 
করতেন না, চুল বাঁধতেন এলো খোপার মতে। জড়িয়ে কিংবা লম্বা 
একহার] বিন্ুনি ছলিয়ে। গয়নাও পরতেন না, পরলে বড়জোর 
ত-গাছি বালা, কানে টপ এবং গলায় পেন্ডেন্ট । জ্বানদানন্দিনী 
তার মেয়ে ইন্দিরাকে কান বেঁধাতেই দেননি । বলা চলে এই বিনা 
সাজে নিজেকে সাজিয়ে নেবার প্রচলন শুরু হল এ সময় থেকেই। 
এবং এরপর থেকে আমরা ভারতীয়দের সাজসজ্জার ক্ষেত্রে ছুটি 
রীতিরই কম-বেশি প্রাধান্য দেখতে পাব। 

অপরদিকে দেখা গেল, উচ্চবিত্ত শিক্ষিত সম্প্রদায়ের ঘরে আর 
একটি পালার মহড়া চলছে । এখানেও ভিক্টোরিয়ান প্রভাব যে নেই 
তা নয়, তবে সাজে এসেছে পশ্চিমী প্রভাব। এরাই যথার্থ আধুনিক' 
এবং আজও আধুনিকাদের প্রতিনিধি। এরা পরতেন রঙিন সিক্ষের 
পাড় বসানো দামী শাড়ি, লেস এবং ফার বসানে৷ ব্লাউজ, জ্যাকেট, 
ফ্রিল দেওয়া ফ্রক, হাই-হিল জুতো, সঙ্গে পরিমিত অলঙ্কার _ হার, 
বালা, হুল, আংটি এবং ব্রোচ। সর্বত্রই সাজপোশাক দিয়ে বূপ- 
রচনায় একটি ব্যক্তিত্ব আরোপের প্রয়াস দেখা গেল এই পর্বে। যা 
ইতিপুর্বের সাজসজ্জায় অজ্ঞাত ছিল। সাজের সঙ্গে ব্যবহার, হাসি, 
চোখের ভাষা, ভঙ্গি, কথা বলার ধরন, ধ্াড়াবার কৌশল, বসবার 
স্টাইল সবই রূপচর্চার অস্তৃভূর্তি হল। সেই সঙ্গে এরা বর্জন করলেন 
যা কিছু পুরনে। রীতি, আলতা পরা টিপ পরা ও আনুষঙ্গিক যাবতীয় 
বস্ত। এগুলিকে ধরে নেওয়া হল, নিজেকে অপরের চোখের সামনে 
তুলে ধরার উপাদান হিসেবে । বহু অলঙ্কার পরিত্যক্ত হল, পেশাদার 
নর্তকী এবং গায়িকার। ব্যবহার করেন বলে। 

বলা বাহুল্য অন্য সময় হলে এই উচ্চবিত্ত সম্প্রদায়ের আধুনিকারাই 
সমাজের সমস্ত নারীর অনুকরণীয় হয়ে উঠতেন। রাজপরিবারের 
মেয়েরাও এইভাবে সাজসজ্জা করতেন এবং সাধারণ মানুষ তাদের 
প্রতি আগ্রহ বোধ করত। বহুদিন পধস্ত। যদিও মেয়েদের 
পোশাকের “ফ্যাশান” যতই থাকুক, কাটছাট খুব ভাল হত না, 
রবীন্দ্রনাথের মতে, দরজির! খেলে। লেস, নেটের টুকরো প্রভৃতি দিয়ে 
জামা তৈরি করত এবং ফ্যাশান বলেই সেগুলো চলত। এর ঠিক 
আগে ছিল সাদাসিধে জামা, মাপ ন! থাকায় সেগুলিও জিনিসপত্রের 
ঢাকনির মতো! দেখাত। এ সময়কার পোশাকের মধ্যে উল্লেখযোগ্য 

বন্ত হল ব্লাউজ, জ্যাকেট প্রভৃতি পোশাক । শাড়ি ভারতীয়দের 
জীবনে ছিল, এমনকি কীচুলি বস্তটিও ছিল, যা একই সঙ্গে ব্লাউজ 
ও ব্রেসিয়ারের কাজ করত। বাংলায় যখন কীচুলি পরার চল্‌ ছিল 
তখন তাতে সুশ্স্স স্থতোর কাজ করা হত-_ 
“কিবা শোভা তার কাচলি করিল অন্ুপান। 
ছ'স।রি কদম্বগাছ ফুলের বাগান ॥--" 

এসব পংক্তি থেকে কাজ করা কাচুলির কথা জানতে পারি। 
রাজস্থানে, বিশেষ করে গুজরাটের কচ্চে এখনও কাজ করা কাচুলির 
ব্যবহার দেখ! যায়। পরে, কাচুলির বদলে এসেছে কুর্তা -রাজস্থানে 
এই কুর্তা জ্যাকেটের সমতুল্য, হাটু পর্যন্ত লম্বা নয়, কোমর পর্যস্ত 
ঝুল, তাতে থাকে ন্ুতো, জরি, সলমা, চুমকির কাজ এবং এছাড়া 
তাতে বসানে। হয় ছোট্ট ছোট্ট আয়নার মতো কাচ। বাঙালী মেয়েরা 
পারসী মেয়েদের মতো ব্লাউজ-জ্যাকেট ব্যবহার করতে ভালবাসতেন। 
সাধারণত কয়েকটি ডিজাইন ব। কাট্‌ এ সময় চোখে পড়ে- 

১) ফুলহাতা! ব্লাউজ, গলা ছোট এবং গোল। অনেক সময় 

হাতে-গলায় পাড় বসানো কিংবা রঙিন ফার ও নেট। 
২) থি.-কোয়ার্টার হাতা, ঝালর বা লেস বসানো, গোল গলা 
কিংবা গলাবন্ধ কলারওয়াল। জ্যাকেট । 

৩) ব্লাউজের হাত কন্ুুইয়ের ওপরে, লেস বা ঝালর ব1জরির পাড়। 

৪) স্ত্রিভলেস ব্লাউজ, লেস বসানে! এবং লেস ছাড় তুইই ছিল। 

৫) ছোট হাতা, কিছুটা ফোলানে৷ বা ঘটি হাতা রাউজ। ইত্যাদি। 

একটু লক্ষ্য করলে বোঝা যাবে আজকের দিনেও এই নিয়মই 
চলছে, তবে পরিশীলিত ভাবে । হাতে না! হোক এখনকার ব্লাউজের 
গলা হয় নানারকম, চৌকো, বোটসেপ, ছ”কোনা, ইউসেপ, এয়ার 

হোস্টেস, শক্ত কলার ইত্যাদি । মাঝখানে হাতে-গলায় সক বর্ডার 
বা! পাইপিন খুব দেখা যেত। কনট্রাস্ট কালারের পাইপিন এখনও 
আছে। আগেকার দিনের কোট, সোয়েটার কি শার্টের কলারের 
মতো! কলার দেওয়া ব্লাউজ এখন আর কেউ পরে না, যেমন ছুর্লভ 
হয়ে উঠেছে পুরো হাতা বাউজ। কম-বেশি ভারতের সর্বত্রই এই 
রাউজের ব্যবহার হয়, রাজস্থান-গুজরাটে কুর্তা-কাচুলি এখনও আছে 
এবং ত1 শাড়ি ও ঘাগরার সঙ্গে পর! হয়, অন্যত্র শাড়ির সঙ্গে রাউজ 
অপরিহার্য । এক সময়, মেয়েদের হাতাহীন বা স্িভলেস ব্লাউজ 
পরাকে সাধারণ মানুষ ঈষৎ নিন্দার চোখে দেখতেন, এ ব্রাউজ 
পরতেন শুধু ধনী ঘরের অভিজাত এবং উগ্রাধুনিক। কন্যার! । কেউ 
কেউ তাদের এই প্রবণতার মধ্যে আবিষ্কার করেছেন প্রাচীন আধ- 
নারীদের প্রভাব, ধারা উধ্ব্ণঙ্গ অনাবৃত রাখতেন। এখন সকলেই 
এ ব্যাপারে উদার হয়েছেন । 

ভারতে এখন মহিলাদের পোশাক হিসেবে শাড়ি প্রধান। 
ভাবাই যায় না, কয়েক শো বছর আগে শাড়ির অস্তিত্ব ছিল না? 
সে নিয়ে এখনও লোকের মনে সংশয় রয়েছে। শাড়ি পরা হয় 
প্রাদেশিক রুচি ও রীতি অনুযায়ী । বাঙালীরা পরেন আটপৌরে 
ধরনে, বা কাধে আলগা আচল ফেলে, সাওতাল-কন্তার1 এই াচলটি 
জড়িয়ে নেয় কোমরে আটপ্সাট করে । বিহার, উত্তরপ্রদেশ, রাজস্থান, 
গুজরাট প্রভৃতি স্থানের মেয়েরা শাড়ি পরেন ডানদিকে সামনে 
আচল ছড়িয়ে, এর নাম গুজরাটীতে সিধাপাল্লা, কম-বেশি একরকম 
হলেও এই ধরনের শাড়ির জাচলের উদ্বৃত্ত অংশ পিঠের দিকে 
কোথাও কম, কোথাও বেশি ছড়িয়ে থাকে । এখানে শাড়ির সঙ্গে 
ওড়নার সাদৃশ্য বেশি। দক্ষিণ ভারতে বিস্তীর্ণ অঞ্চলে কাছ। দিয়ে 

শাড়ি পরা হয়, তামিলনাড়ুতে এই ধরনের শাড়ি পরাব নাম মডিসারু। 
মহারাষ্্ীয়ানরা সকলেই কাছ! দিয়ে শাঁড়ি পরেন, এদের শাড়ির 
নিচের অংশে থাকে কাছা এবং ওপরে আচল । আমরা যাকে 
মাদ্রাজী ধরনের শাড়ি পরা বলি, সেই আচল। উড়িয্যার মেয়ের! 
শাড়ি পরেন নিচের দ্রিকট। বাঙালী আটপৌরে ধরনে, ওপরে আচল 
নেন মাদ্রাজী ধরনে । অন্ধের মেয়েদের শাড়ির নিচের দিকে সামনে 
কৌচা থাকে আবার পেছনে কাছা ; উপরন্ত মাদ্রাজী ধরনের আচল। 
এদের শাড়ির মাপও অনেক বড়, আঠেরো! হাতের কম নয়। তামিল 
ব্রাহ্মণ আয়ার ও আয়েঙ্গার মহিলাদের শাড়ি পরায় বিস্তর ফারাক _ 
আয়েঙ্গার শাড়িতে এমনভাবে কাছ] দেওয়া হবে যে দেখে মনে হয় 
পাজামার ওপর শাড়ি জড়ানো! হল। আয়ারদের ডান পায়ে কাপড় 
জড়ানে। থাকে, ব। পায়ে কৌোচার মতো ভাজ চোখে পড়ে। আয়ার- 
শাড়ির আচল ডানদিক দিয়ে ঝোলানো, তা বলে সিধাপাল্লার মতো 
নয়, মাদ্রাজী ধরনে টেনে এনে সেটা জড়ানো হয় গাছকোমর ধরনে। 
আয়েঙ্গার-শাড়ির আচল বা দিকে এক প্যাচ মাদ্রাজ ধরনে দ্বুরে 
এসে বাঙালী আটপৌরে ধরনে আলগা ভাবে বা কাধে পড়েছে। 
কেরলের নান্থুত্রি, মেনন ও নায়াররাও কাছ দেন, তবে বাইরে থেকে 
দেখা যায় না। তার প্রথমে হাত-পাঁচেক লম্বা ছ-হাত লম্বা কাপড় 
কৌগীনের মতো পরে তার ওপর পাঁচ-ছয় হাত লম্বা শাড়ি লুঙ্গির 
মতে। করে পরেন। কুর্গের মেয়েদের শাড়ি পরার ধরনও কতকটা 
লুঙ্গির মতোই, এর! আচলটা কাধে তোলেন না, ছ বান্থর নিচে দিয়ে 
বুক বেষ্টন করে কোমরে জড়িয়ে নেন, বল! বাহুল্য ঘোমটা দেন না। 
আসামের রিয়া-মেখলাও ছোট শাড়ি ও চাদর ছাড় কিছু নয়, এসব 
অঞ্চলে বমি প্রভাবে লুঙি ধরনের কাপড় পরার চল্‌ বেশি । 

এ প্রসঙ্গে ঘোমটার কথাটা বলে নিই । ভারতীয় সাজের গোড়া 
থেকেই অবগু্ন একটা বড় ভূমিকা পালন করে এসেছে। তামিল, 
বাঙালী ও ওড়িয়া মহিলার! বহুদিন সেলাই কর। কাপড় পরতেন না 
তাই উত্তরপ্রদেশ, বিহার অঞ্চলে যখন কামিজ, কুর্তা, কাচুলি 
প্রভৃতির চল্‌ ছিল তখনও এ'র৷ তার পরিবর্তে ব্যবহার করতেন চাদর। 
উত্তর ভারতে কেউ চাদরের, কেউ ওড়নার, কেউ জীচলের ঘোমট। 
টানতেন। দক্ষিণে সে বালাই ছিল না। তারা সবাই মাথায় দিতেন 
ফুল এবং পথ চলতেন একটি ছাতা মাথায় দিয়ে । বাইরে বেরোবার 
সময় বাঙালী মেয়ের! পড়লেন মুশকিলে, কারণ যে-পারসীদের মতো 
শাড়ি পরার ধরন তার! গ্রহণ করেছিলেন তার ঘোমটা দিতেন ন]। 
বস্তত পারসীদের পোশাকে বিশেষ কোন বেশিষ্ট্য ছিল না, তারা 
গুজরাটী ধরনে শাড়ি পরতেন, শুধু সিধা পাল্লার মত আচলটি সামনে 
না ছড়িয়ে ডান কাঁধে ফেলতেন মাদ্রাজী ধরনে । পারসীরা যখন 
ভারতবর্ষে আসেন তখন তারা নিজেদের ধর্ম ও সংস্কৃতি নিয়ে নিশ্চয় 
এসেছিলেন কিন্তু এদেশে আশ্রয় নেবার সময় তাদের গ্রহণ করতে 
হয়েছিল ছুটি শর্ত-_ এদেশের পোশাক তারা পরবেন এবং এদেশের 
ভাষায় তারা কথা কইবেন। গুজরাটরাজের এ শর্ত পারসীর' 
সুষ্ঠুভাবে পালন করেন। 

যাইহোক, এখনকার মেয়েরা যেভাবে শাড়ির আচলটি মাথায় 
দিয়ে ছোট্ট ও মনোরম ঘোমট! তৈরি করে ফেলেন, সেটির প্রবর্তক 
জ্ঞানদানন্দিনী দেবীর কন্যা ইন্দিরা দেবী । তার আগে, গাউনের সঙ্গে 
ওড়না জোড়া দেওয়া ছাড়াও মেয়েরা শুরু করেছিলেন টুপি পরতে। 
মুঘল হারেমে ও দেশীয় রাজাদের হারেমে টুপির চল্‌ তো! ছিলই 
ঠাকুরবাড়ির মেয়েরাও টুপি পরতেন, আমরা ন্থুষমা দেবীকে টুপি 

পরে আমেরিকায় বক্তৃতা দিতে যেতে দেখেছি। সুনীতি দেবী 
স্পেনের মনট্রিল৷ জাতীয় ছোট টুপির সঙ্গে জুড়ে দিতেন একটা 
তিনকোন। পাতলা রুমালের মতো। কাপড়, সেটা লেজের মতো ঝুলত 
টুপির পেছনে । এখন সবই গেছে । 

এবার আসা যাক শাড়ি ছাড়া অন্যান্য ভারতীয় পোশাকের 
কথায়। রাজস্থান ছাড়াও পাঞ্জাব, কাশ্মীর, হরিয়ানা, উত্তরপ্রদেশের 
বিস্তীর্ণ অঞ্চলের মেয়েদের পোশাক ছিল সেলাই করা অর্থাৎ শাড়ি 
নয়। জন্মু-কাশ্মীরের মেয়ের! নিম্বাঙ্গে পরে সালোয়ার ও পায়জামা । 
এক সময় সেখানে স্থুতন-ও পর! চলত, এখন তাঁর চল্‌ প্রায় নেই । 
উধ্ব্পঙ্গে পরে কামিজ ও কুর্তা । এছাড়া ফেরন নামে একটি টিলে 
জামাও আছে। শীতের দেশ বলে মাথা ঢাকবার জন্যে আছে 
“কালপুশ' বা লাল টুপি, সঙ্গে জুজ, পুছ, তরঙ্গ প্রভৃতি আচ্ছাদন 
ব্যবহার করা যায়। 

পাঞ্জাব-হরিয়ানার পোশাক সালোয়ার-কামিজ ও দৌপান্টা_ 
এটি এখন সর্বভারতীয় পোশাকের মধাদ1 লাভ করেছে, অল্পবয়সী 
সব মেয়েই এ জাতীয় পোশাক পছন্দ করে। পোশাকটির সৌন্দর্য, 
কমনীয়তা ও স্মার্টনেশ জনপ্রিয়তার মূল কারণ। উত্তরপ্রদেশের 
মধ্যে লক্ষৌয়ের মেয়েদের সাজ ছিল একটু অন্যরকমের। তারা 
রাজস্থানী ঘাগরা ও ইরানী পাজামার মিশ্রণে তৈরি করেছিল গরারা 
_'তাতে থাকত প্রচুর কুঁচি _-এক-একটা তৈরি করতে ছত্রিশ থেকে 
চল্লিশ গজ কাপড় লাগত। পরে এর ঘের কমতে কমতে ছয় গজে 
এসে ফ্রাড়ায়। এর সঙ্গে লক্ষৌয়ের মেয়েরা পরতেন অপেক্ষাকৃত 
জাটসাট পাঞ্জাবি। পরে এর! পুরুষের মতে চুড়িদারের সঙ্গে হাটু 
পর্যস্ত ঝোলা টিলে কামিজ ব্যবহার করতেন, সঙ্গে ওড়না বা দোপাট্রা 

থাকত। এ পোশাকটিও এখন বেশ জনপ্রিয়। গুণও আছে-- 
কটিদেশের অপেক্ষাকৃত স্থলতা দৃষ্টিগ্রাহা থাকে না । এখনকার মেয়েরা 
এই পোশাকের সঙ্গে ওড়না নেয় না, বছরখানেক হল একটুকরো! 
কাপড় কাধে সেলাই করে একপাশে জুড়ে দেওয়া হচ্ছে চাদর বা 
ওড়নার মতো! করে । কামিজ বা পাঞ্জাবি প্রথমে ছিল পুরো হাতা, 
মণিবন্ধে বোতাম দেওয়। । এখন ব্লাউজের মতোই কন্ুই পর্ষস্ত হাতার 
ঝুল। বোতাম সামনে বা পেছনে বা কাধে । সামনে যাদের বোতাম 
বুকের কাছে তাদের স্থৃতোর কাজ করার অবকাশ রয়েছে, বিশেষ 
করে লক্ষৌৌ চিকনের কাজ এতে সুন্দর মানায়। 

আবার পূর্ব প্রসঙ্গে ফিরে আসি অর্থাৎ উনিশ শতকীয় নারীদের 
সাজসজ্জার ক্ষেত্রে। আগেই বলেছি, উচ্চবিত্ত এবং শাসক সম্প্রদায়ের 
অন্থুকরণ করে সাধারণ মানুষ। বিশ শতকে এসে কিন্তু নারীর৷ 
শুধুমাত্র উচ্চবিত্ত সম্প্রদায়ের অনুকরণ করলেন না। এখন তাদের 
সামনে তিনটি আদর্শ _১) বিগত দিনের এশ্বর্ষের আড়ম্বর। চোখ 
ধাধানে! দামী শাড়ি ও অজভ্্ গয়না । ২) উচ্চবিত্ত সম্প্রদায়ের 
নারীদের পশ্চিম-ঘে' ষা সাজ। সিক্কের জরি পাড় শাড়ি, হাতাহীন 
ব্লাউজ, নির্বাচিত মূল্যবান অলঙ্কার, হাই-হিল জুতো, নানারকম খোপা, 
স্থরুচিসম্মত প্রসাধন। ৩) শিক্ষিতা নারীদের যথাসম্ভব সাদাসিধে 
সাজ ও ব্যক্তিত্ব। এ'রা শাড়ি পরতেন সাদা এবং মোটা কাপড়ের, 
পরে পরতেন খদ্ধর। সঙ্গে ব্লাউজ, শেমিজ, পেটিকোট কিন্তু লেস 
জরির বাহুল্য বর্জন করে। প্রসাধনকে এরা পুরোপুরি বর্জন করে- 
ছিলেন, অলঙ্কারকেও যথাসম্ভব । সাধারণ এবং রক্ষণশীল মানুষেরা 
এদের পছন্দ করতেন বেশি এবং একসময় সাহিত্যে নানাভাবে 
এ'দের উচ্চ প্রশংসা করা হত। “শেষের কবিতার লাবণ্য ও কেতকীকে 

মনে পড়লেই বোঝা যায় লাবণ্য তৃতীয় ও কেতকী বা কেটী দ্বিতীয় 
শ্রেণীর সমাজের প্রতিনিধি । প্রথম শ্রেণীর আদর্শটিও যে পরিত্যক্ত 
হল তা নয়। ন্ুবর্ণবণিক সমাজ এবং বহু সাবেকী পরিবার কিছুটা 
অদলবদল করে প্রথমটিকে গ্রহণ করলেন। আধুনিকা ও শিক্ষিতারা 
তার বিরুদ্ধে যুদ্ধ ঘোষণ1 করলেন বইকি ! বেগম রোকেয়া সাখাওয়াৎ 
হোসেন আক্রমণ করলেন আয়তি চিহ্ৃগুলিকে। 

এক-এক রাজ্যে বা এক-এক সমাজে আয়তির চিহ্ন এক-এক 
রকম। হিন্দু মেয়েদের অধিকাংশই সি'ছুর পরে । এছাড়া বাঙালীর। 
পরে লোহ] বা সোনা-বাধানেো। নোয়া, তামিল মেয়েদের বিয়ের সময় 
বর কোথাও আংটি, কোথাও বা মল পরিয়ে দেয়, সেটাই তাদের 
আয়তির চিহ্নু। এছাড়া কোথাও আয়তিদের পরতে হয় ছ' নাকে 
নাকছাবি, কোথাও বা এক নাকে । মারাঠী মেয়ের পরেন মঙ্গলম্বত্র, 
কালো পুতির মন্ত্রপৃত মাল! সোনায় গেঁথে তৈরি হয় মঙ্গলস্ত্র, 
রাজস্থানের মেয়ের কপালে পরেন চ্যাপট! লাষ্র'র মতো! টিকলি। 
এছাড়া কোথাও নথ, কোথাও নোলক, কোথাও চুড়ি, কোথাও 
কানের ওপরে পর1 মাকড়ি সধবার চিহ্ন। অনেকেই একে নারীর 
সৌভাগ্যচিহ্ধ মনে করেন, কারণ বিধবা ও কুমারীর এই সৌভাগ্যচিহ 
ধারণের অধিকার নেই। বেগম রোকেয়ার মতে, এগুলি আসলে 
অলঙ্কার নয় - অতীতের বন্দীদশার চিহ্ন, বিশেষ করে সৌভাগ্যচিহু- 
রূপে ধারণীয় অলঙ্কারগুলি তো নিশ্চয়ই _ 

'কারাগাবের বন্দিগণ পায়ে লৌহনিমিত বেড়ী পরে, আমাদের 
স্বর্ণ-রৌপ্যের বেড়ী, অর্থাৎ মল পরি। উহাদের হাঁতকড়ি লৌহ- 
নিমিত, আমাদের হাতকড়ি ব্বর্ণ বা রৌপ্যনিগিত চুড়ি। বল! বাহুল্য 
লোহার বালাও বাদ দেওয়া হয় না। কুকুরের গলে যে গলাবন্ধ দেখি 

উহারই অনুকরণে বোধহয় আমাদের জড়োয়৷ চিক নিমিত হইয়াছে । 
অশ্ব হস্তী প্রভৃতি পশু লৌহশৃঙ্খলে আবদ্ধ থাকে, সেইরূপ আমরা 
স্ব্ণশৃঙ্খলে ক শোভিত করিয়া মনে করি, “হার পরিয়াছি?। গো- 
স্বামী বলদের নাসিক! বিদ্ধ করিয়া “নাকাদড়ি' পরায়। এদেশে 
আমাদের স্বামী আমাদের নাকে নোলক পরাইয়াছেন। এ নোলক 
হইতেছে স্বামীর অস্তিত্বের ( সধবার ) নিদর্শন ! 

বেগম রোকেয়ার মতো বিরাগের দৃষ্টিতে না হলেও ইন্দিরা দেবী 
চৌধুরানী তার স্বামীর কাছ থেকে প্রথম পাওয়। উপহারটি (হাতে 
পরবার শিকল ) সম্বন্ধে একই মন্তব্য করেছেন সরসভাবে। যুগরুচি 
পরিবর্তনের ফলে কলসীর কানার মতো! বাউটি, গলায় একঝুড়ি 
স্থুতোয় গাথা! সোনার টিল, ত্রিকোণ, চতুৃক্ষোণ, লম্বা-চওড়া পদার্থ 
দিয়ে তৈরি করা অলঙ্কার এবং দামী ও ভারী শাড়ি গুলবাহার, 
বেনারসী, পঞ্চমপেড়ে, বালুচরী পরাও ক্রমে কমে গেল । 

প্রাত্যহিক কর্মক্ষেত্রে বেরিয়েই মেয়েরা ক্রমশ বুঝতে পারছিলেন 
গয়না স্ত্রীধন হলেও তা সব সময় ব্যবহার করা চলে কোন কাজ না 
করে বাড়িতে বসে থাকলে তবেই। প্রাক-ম্বাধীনত পর্বে নারীর' 
খন্ধর পরলেন, কাচের চুড়ি, বিলিতি শাড়ি, প্রসাধন সবই ত্যাগ 
করলেন, সবাই নয় অনেকে । তার ফলে দীর্ঘদিন ধরে তৃতীয় 
পর্যায়ের সাজের ধারাটি বজায় রইল, তবে একভাবে নয়। কিছু 
পরিবর্তনের মধ্যে দিয়ে আবার তা৷ ফিরিয়ে আনলেন সরল। দেবী । 
জোড়ান্াকোর ঠাকুরবাঁড়িতে নানারকম সাজসজ্জার প্রচলন ছিল। 
সাবেকী ধারাটি বর্জন করে জ্ঞানদানন্দিনী নতুন রীতি এনেছিলেন । 
তবে সাবেকী সাজেও সৌন্দর্য বজায় রাখতে জানতেন এ বাঁড়ির 
মেয়েরা । পাঁচ নং বাড়ির মেয়েদের একজন, রবীন্দ্রনাথের পুত্রবধূ 

প্রতিমা লিখেছেন, "প্রতি উৎসবেই মেয়েদের তখন বিশেষ সাজ ছিল। 
বাসম্ভতী রঙে ছোপানে। কালোপেড়ে শাড়ি, মাথায় ফুলের মালা, 
কপালে খয়েরের টিপ- এই ছিল বসন্ত পঞ্চমীর সাজ । ছুর্গোৎসবে 
ছিল রঙ-বেরঙের উজ্জল শাড়ি, ফুলের গয়না, চন্দন ও ফুলের 
প্রসাধন। দোল পুর্ণিমারও একটি বিশেষ সাজ ছিল, সে হল হালকা 
মনলিনের শাড়ি, ফুলের গয়না! আর আতর গোলাপের গন্ধমাখ। 
মাল।। দোলের দিন সাদা! মসলিন পরার উদ্দেশ্য ছিল যে আবিরের 
লাল রঙ সাদ! ফুরফুরে শাড়িতে রঙিন বুটি ছড়িয়ে দেবে।” এ'রা 
দিনের বেলা সোনার গয়না, রাতে হীরে-জহরতের জড়োয়া গয়না ও 
বিকেলে মুক্তোর গয়না পরতেন। এই শিল্পরুচি সবার ছিল না, তবু 
উনিশ শতকের শেষে ব! বিশ শতকের গোড়ায় শিক্ষিত ও অভিজাত 
পরিবারগুলিতে যে শিল্পসম্মত আবরণ-আভরণের পুনরুজ্জীবন শুরু 
হয়ে গিয়েছিল এটি তারই উদাহরণ | এ সময় মেয়েরা বহু পুরনো ও 
নতুন ছাদে খোপা বাধতেন । “বেনেবাগান* “মন ভোলানো” 'ফাশ 
জাল”, “কলকা?+, “বিবিয়ানা” প্রভৃতি ছাদের সঙ্গে সঙ্গে উঠল বি. এ 
পাশ খোঁপা, প্রেমর্টাদ রায়র্টাদ খোপা, ফুল আলবার্ট খোপা, ফিরিঙ্গি 
খোপা, বেনে খোপা ইত্যাদি । যাইহোক, ব্রান্ষিকারা যা বর্জন 
করেছিলেন দেশীয় সংস্কৃতি বলে, আবার তাকেই ফিরিয়ে আনলেন 
সরল! দেবী, কপালে টিপ পরা, পায়ে আলতা পরা সবই । প্রাক- 
স্বাধীনতা পর্যস্ত এভাবেই আমাদের সাজসজ্জার পালাবদল ঘটেছে 
বারবার । 

নারীসমাজে জুতো পরার অভ্যাস ছিল না, যদিও মধ্যযুগের 
মদনিকাকে আমরা হিল-তোল! হাওয়াই চটির মতো! জুতো পরতে 
দেখেছি। কিন্তু আধুনিকতা আসার আগে মেয়েরা! মোটেই জুতো 

পরতেন না। এমনকি বেখুন কলেজে ধার! পড়তে যেতেন তাদের 
মধ্যেও অধিকাংশই জুতো পরতেন না। অথচ মুঘলযুগেও সব 
নারীকেই আমর মখমল ও জরির পাছ্ুকা ব্যবহার করতে দেখেছি, 
সেই জুতো এখনও লক্ষৌ-রাজস্থানে ছড়িয়ে আছে। বাঙালী 
মেয়েদের পায়ে জুতো৷ দেখে একসময় অনেকেই সমালোচনায় মুখর 
হয়ে ওঠেন। প্রিয়নাথ শাস্ত্র স্ত্রী ইন্দিরা যখন বধূ হয়ে গ্রামে 
শ্বশুরবাড়ি যাচ্ছিলেন পালকি করে, তখন উৎস্থক বালক-বালিকারা 
ছুটে এল তাকে দেখতে । ইন্দিরা লিখেছেন, “আমার পরনে লাল 
কাপড় দেখিয়। বলিল -এই কনে যাইছেছে। আর একজন আমার 
পায়ে জুতা দেখিয়া বলিল- ওরে কনে নয় রে, দেখছিস না পায়ে 
জুতো। আছে, ও বর। জুতো পরা মেয়ে তাদের কখনও চোখে 
পড়েনি। ব্রান্ষিকারা প্রথম যখন নিয়ম ভাঙবার জন্যে কুলবধূর 
পর্দা অগ্রাহ্া করে প্রকাশ্ট পথে বেরিয়েছিলেন গাউন ও জুতো! পরে, 
তখন অনভ্যস্ত বলে কেউ-কেউ জুতোট দড়ি দিয়ে পায়ের সঙ্গে 
বেঁধে নিয়েছিলেন। পরে মেয়ের অভ্যস্ত হলেন। বিলিতি হিল- 
তোলা জুতোর সঙ্গে চটি বা চগ্পল শাড়িধারিণীদের বেশি পছন্দ হল। 
ইংলিশ-হিলের চেয়ে চীনা-হিল ভারতীয় নারীর পক্ষে বেশি উপযোগী 
মনে হলেও ছুটোই আছে আজও, সেইসঙ্গে ফ্ল্যাট-চটি। গরম 
আবহাওয়ায় পুরো পা ঢাকা জুতো বিশেষ জনপ্রিয় হয়নি, শুধু টিকে 
আছে। 


ভারত স্বাধীন হবার পর আমাদের দেশের অর্থনীতি অনেকখানি 
প্রভাব বিস্তার করেছে আমাদের সাজপোশাকের ক্ষেত্রে । অতিরিক্ত 
মূল্যবৃদ্ধির জন্যে জরির কাজ যেমন বন্ধ হল তেমনি বন্ধ হল শিল্পীদের 

কাজ। এ অবশ্য নতুন নয়। শাসক ইংরেজ বস্ত্রশিল্পের ব্যবসায় 
লাভবান হবার জন্যে দেশীয় শিল্পগুলিকে ধ্বংস করেছিল। হারিয়ে 
গেল বহুদিনের অসাধারণ দক্ষতা ও হাতের কাজ । ভারতীয় শিলের 
ক্ষেত্রে বংশান্ক্রমিক ধারাকে বজায় রাখ! হত। নিজন্ব ঘরানার 
কৌশল কেউ অপরকে শেখাতেন না। ফলে বহু কৌশল শিল্পীর 
সঙ্গে সঙ্গে চিরকালের মতো হারিয়ে গেল। বালুচর গ্রামে আর 
একটিও বালুচরী বয়নকারী তাতশিল্লী নেই । সমগ্র গুজরাটে পাটোলা 
শাড়ি বোনে একটিমাত্র সালভে পরিবাব। অবধ জামদানীর কলা- 
কৌশল লুপ্তপ্রায়। মসলিন, বারকাঠিমের শাড়ি, কলাবতী শাড়ি 
এখন কিংবদন্তী । এভাবেই বনু শাড়ির বয়ন-কৌশল একেবারে 
হারিয়ে যায়। এবং স্বাধীন ভারতে বয়ন সংস্থার চেষ্টায় পুরনো 
ধারাগুলির পুনরুজ্জীবন শুরু হয়েছে ১৯৬০ সাল নাগাদ । 

ভারত স্বাধীন হবার পরেও বিদেশী পোশাকের ওপর আমাদের 
আগ্রহ ক্রমশই বাড়ছে। পুরুষের পোশাকের ক্ষেত্রে প্যাপ্ট-শার্ট- 
কোট এখন সর্বভারতীয় পোশাক । দেশীয় ধুতি প্রায় নির্বাসিত ব। 
বৃদ্ধ ও গ্রাম্য পুরুষদের পোশাকে পধবসিত। ভারতীয় নারীরা কিন্ত 
এত সহজে বিদেশী পোশাককে গ্রহণ করেননি । তাদের অসামান্ত 
সৌন্দর্ধবোধ ও চিরাচরিত ধারার প্রবহমানতা৷ বুঝিয়ে দিয়োছে 
পশ্চিমের পুরোপুরি অনুকরণ তাদের মানায় না। কথাটা হয়ত 
আধুনিক জিন্সের যুগে অচল। এখনকার তরুণ-তরুণীরা জিন্সের 
ভক্ত- একই পরনের পোশাক অনেকে পরে। তার সঙ্গে গেজি। 
জিন্সের নীল রঙ জায়গায় জায়গায় সাদা হয়ে গেছে। সেটাই 
ফ্যাশান। শোনা গেছে, প্যাণ্ট তৈরি করার সময় টেলরকে ( এদের 
দরজি বল! চলবে ন]) নির্দেশ দেওয়া হয় প্যাণ্টটি যেন বহ্ু-ব্যবহ্ৃত 

দেখায়। এই জিন্সের আগে বেলবটস্ও মাত্রাতিরিক্ত জনপ্রিয়তা 
পেয়েছিল। এখন চোখে পড়ে না। কিন্তু রিয়া-মেখলা, ঘাগরা- 
কুর্তা, সালোয়ার-কামিজ কোনটাই একেবারে যায়নি। শাড়ি তো 
আছেই । এর কারণ কি? 

কাবণ ভারতীয় মেয়েদের জানা আছে কী তাদের মানায় আর 
কী মানায় না। ইউবোপীয় পোশাক বিশ্বের সব দেশেই জনপ্রিয়, 
এশিয়ার বহু দেশ, চীন-জাপান প্রমুখ সকলেই বিদেশী পোশাককে 
আপন কবে নিয়েছেন। বিদেশী স্কার্ট, ফ্রক, রাউজ, গাউন সেখানকার 
নারীর! সাদরে গ্রহণ করেছেন। এই পোশাক ব্যবহাব করা সহজ, 
চটপট কাজ করা যায়, এবং দেখায়ও স্মার্ট। হাট-হিল পরে চললেই 
একটি মেয়ের হাটার ধরন নিমেষে বদলে যায়। টিলেঢালা ভাবের 
বদলে আসে সতেজ ঝলমলে ভাব। কেশ পরিচর্যার হাত থেকে 
অনেকটা রক্ষা পাওয়া যায় ছোট ছোট করে চুল ছাটলে। এট! গরমের 
দেশে আরামদায়কও। তবু ভারতের পূর্ণবয়স্কা নারীর গাউন পরার 
কথা ভাবেন না, ফ্রক সীমাবদ্ধ আছে কিশোরীদের মধ্যে । মিনি- 
মিডি-ম্যাক্সিও তাই । ভারতীয় নারীর অবয়ব পশ্চিমের মেয়েদের 
মতো। সোজা ও সমান নয়, তাদের শরীরের মনোরম বাঁকে আছে 
ঢেউ। এই ঢেউ বিদেশী পোশাকে বেমানান, বিসদৃশ, কখনও বা 
স্থুলভাবে পীড়া দেয় রুচিকে। ঠিক একই কারণে শাড়ি পরলে 
মেমসাহেবদের মানায় না। ভারতের মেয়েরা তাদের বপের এই 
বৈশিষ্ট্যকে মেনে নিয়েছেন বলেই নতুনের মধ্যেও শাশ্বত ফিরে 
এসেছে বারবার। এর কোন বিকল্প নেই। সাজসজ্জার জগতে 
পুরনো ফ্যাশান বারবার ফিরে আসে, বিদেশের মতো এবেল। এসে 
ওবেলা চলে যাবার ফ্যাশান আমাদের দেশে চলে না। সীমান্বর্গের 

ইন্দ্রাণী হয়ে যে কল্যাণী মর্ত্যে স্বর্গ রচনা! করে তার ছু" হাতে নিরেট 
রোদ বাঁধা পড়ে এখনও । এখনকার রূপসীরাও একথা ক্রমে বুঝতে 
পারছেন বলে মাফিন দেশের 'পাঙ্ক”দের অনুকরণ না করে সনাতন 
ভারতীয় এঁতিহের খোজ করছেন। আসলে শাশ্বত ভারতেই 
সৌন্দর্য রহস্তের চাবিকাঠি লুকনো ছিল। ছিল মোহিনী আড়াল, 
ছিল লজ্জার মতো কমনীয় ভূষণ। 

ঠিক এই মুহুর্তের কথা যদি বলতে হয়, তাহলে বলব -_ভারতীয় 
নারীর সাজস্ভ য় একদিকে এসেছে ম্বাভাবিকতা, অপরদিকে আছে 
এভিস্য। প্রথমটি যুগোপযোগী । নারী আজ বন ক্ষেত্রে পুকষের 
সহকর্মী_ একসঙ্গে কাজ করছে, ঘণ্টার পর ঘন্টা ধরে প্রসাধন করার 
সময় কই? সাদাসিধে পোশাক, সামান্য রুচির পরিচয় চুলের 
কাটিংয়ে, চোখের তারায়, বাহুল্য নেই। তার মূল্যও তো৷ কম নয়। 
যে মেয়ে শাড়ি পরছে সেও একটা বেণী ছুলিয়ে চলেছে কলেজে, 
কর্মস্থলে । কুঁচিয়ে পরা শাড়ি, আীচলে পিন কিংবা পিঠ ঢাক! দিয়ে 
সামনে টানা, মুখে সামান্য প্রসাধন আইলাইনারের স্পর্শ, লিপ- 
স্তিকের ছোঁয়া, ছোট্ট টিপ, নিটোল হাতে একটি বালা, একটি ঘড়ি 
তাও মন্দ নয়। 

অপরদিকে বাড়ছে সাবেকী জিনিসের চাহিদা । অভিজাত সমাজ 
চিরকালই অতীতকে ধরে রাখতে চান । প্রধানত তাদের উৎসাহেই 
আবার বোন! হয়েছে বালুচরী, পাটোলা, পানেতর, ঘরচোলা প্রভৃতি 
সাবেকী দামী বিয়ের সাজ। আধুনিক নকশা বেনারসী-বালুচরীতে 
চলে না, খোলেও না। তাতে প্রয়োজন সেই কলকা-বুটা কিংবা 
রাজা-বাদশা এবং সাহেবের তামাক খাওয়ার ছবি। উড়িস্যার 
বহু লুপ্তপ্রায় আদিবাসীদের ব্যবহার্ষ শাড়ির নকশার এভাবেই 

পুনরুজ্জীবন ঘটছে, এখন ভারতীয় শাড়ির গৌরব আগের মতোই ফিরে 
এসেছে । বেড়েছে এদের চাহিদা । আমাদের দেশে দামী কোটের 
চেয়ে জামেয়ার শালের আভিজাত্য অনেক বেশি । ভারতীয় নারীদের 
এই আগ্রহ ন। থাকলে অবশ্য প্রাচীন শিল্পের নবীকরণ সম্ভব হত ন]। 
পুরুষদের পোশাক মোটেই ফিরে আসেনি, নতুন হয়ে যা ফিরেছে 
তা শুধু মেয়েদেরই পোশাক, এমনকি ভারতীয় পুরুষের পোশাকও 
রূপ বদলে ফিরেছে, “ধুতি সালোয়ার” ও কামিজ হয়ে। পাজামাকে 
এমন ছাটকাট দেওয়া হয়েছে যা মালকৌচা মেরে ধুতি পরার স্মৃতি 
নিয়ে আসে, তার ওপর পিরান বা কুর্তার নকল করা পাঞ্জাবি এমন- 
কি কাধের পাট করা চাদর পর্যস্ত। যার! সালোয়ার কামিজ পরে 
তারা খুশিমনেই এ পোশাক পরছে । একই সঙ্গে পরছে পশ্চিমের 
ব্যাগি, লুজার প্রভৃতি, যেট1 যখনকার ফ্যাশান। 

আধুনিক সাজসজ্জায় বিশেষ পরিবর্তন ঘটেছে গয়নার ক্ষেত্রে । 
এখনকার মেয়ের! দামী গয়না পরে না। সোনার গয়না পরে না 
নিরাপত্তার অভাবে । তার অভাব মিটিয়েছে ইমিটেশনের গয়না _ 
ঝুটো৷ পাথর, কমদামী ধাতু, কাচ, শখ, পুতি- এসবের উপকরণ । 
পুরনো দিনের অনেক অলঙ্কারের নকল ও বিশেষ করে আদিবাসী- 
দের কিছু কিছু গয়না জনপ্রিয় হয়েছে । সঙ্গে সঙ্গে রয়েছে স্টীলের 
গয়না, ব্রেসলেট ও রিস্টলেটের অন্থুকরণ । 

প্রসাধনের জগতে অজত্র উপাদান ছড়িয়ে পড়েছে পৃথিবীর সব 
দেশেই । চলেছে প্রসাধন-প্রস্তৃতির আয়োজন । সবই কৃত্রিম এবং 
ক্রয়যোগ্য - নমো, ক্রীম, পাউডার ছিল এককালে প্রসাধনের উপকরণ । 
এখন ময়শ্চারাইজার, ফাউণ্ডেশন ক্রীম, কনডিশনার, মেকআপ, 
ফেসপ্যাক, মাসকারা, আইশ্যাডো, আইলাইনার, লিপস্টিক, লিপগ্নস, 

রুজ, গ্রিমার প্রভৃতি অজস্র নামের চোখ-ধাধানো রূপ ভারতীয় 
নারীর সাজে কোন বৈপ্লবিক পরিবর্তন আনতে পারেনি ; কর্মব্স্তত৷ 
যে তাদের প্রসাধন-বিমুখ করেনি তার প্রমাণ বিভিন্ন পত্রপত্রিকায় 
দেওয়া বিউটি টিপস ও প্রসাধনের অজত্র নতুন বিজ্ঞাপন। এই 
প্রসাধনের সংমিশ্রণে যা গড়ে ওঠে তার সঙ্গে কাংড়ার স্ুন্দরীর 
সাজের তফাত পাওয়া যায় না । মনে পড়ে ডিয়র সাহেবের কথা, 
যে সৌন্দর্য থাকা উচিত-তারই আভাস দেয় এরা । এখনকার 
ম্যাচিং পদ্ধতি হল প্রসাধনকে যতদূর সম্ভব স্বাভাবিক স্তরে নিয়ে 
যাওয়া । তাই গাযের রঙের সঙ্গে রঙ মিলিয়ে ফাউণ্ডেশন ক্রীম, 
পাউডার, লিপস্টিক, আইশ্যাডো সবই মেলে । আরেকরকম ম্যাচিং 
আছে, পোশাকের সঙ্গে প্রসাধনের । ইংরেজ মেয়েরা জুতোর সঙ্গে 
ব্যাগ ম্যাচ করে নেবেনই ! ভারতীয়রা পোশাক ছাড়াও গয়নার 
সঙ্গে প্রসাধনের রঙের সাদৃশ্য ঘটান। এক রডের পোশাক এখন 
অনেকেই পরে। শাড়ির সঙ্গে ব্লাউজ, পেটিকোটের রঙ অবশ্যই 
মেলাতে হবে » উনিশ-বিশ হলে সব মাটি। তখন খুঁজতে হবে 
কনট্রাস্ট, তাতে ভারতীয়রা সিদ্ধহস্ত, তবে তারও নিয়ম আছে। সবুজ 
শাড়ির সঙ্গে আগে লাল ও হলুদ ম্যাচ করত। এখন হলুদ চলে, 
লাল চলে না। লাল শাড়ির সঙ্গে সবুজ ব্লাউজ কোনদিনই চলে না। 
এখন চেষ্টা চলছে ছুটে। চড় রঙের কম্থিনেশন দিয়ে সমস্ত রঙট। 
বদলে দেওয়া, যেমন কমলা কামিজে কচি কলাপাতা বর্ডার, কিংব। 
হলদের সঙ্গে বেগনে, গাঢ় নীলের সঙ্গে আকাশ নীল। এখনকার 
নামীদামী মিলগুলিও কালার ম্যাচিং ও কম্থিনেশন কালার তৈরি 
করছে, তাতে মেয়েদের পরিশ্রম কমে । না খুঁজতেই হাতের কাছে 
মেলে ম্যাচ করা শাড়ি-ব্রাউজ বা প্রিণ্ট, চুড়িদার-কামিজ-ওড়না, 

স্কার্ট-ব্রাউজ। এর সঙ্গে মেয়েরা মেলায় লিপস্তিক, টিপ, নেলপালিশের 
রঙ, বিশেষ করে ছল ও আংটির পাথর, জুতো ও ব্যাগ । যখন মাথায় 
রিবন বাঁধার চল্‌ ছিল তখন বাঁধত সেই এক রঙের রিবন। সবই 
খুব কম এবং শিল্পসম্মত ভাবে । হুটো-একটা উদাহরণ দেওয়া! যেতে 
পারে- কানে ভারী গয়না থাকলে গলায় সরু চেন, গলায় ও হাতে 
বেশি অলঙ্কার থাকলে কানে শুধু টপ. কোনটাই বাহুল্য নয়, যেন 
কেউ না বলতে পারে, “মেয়েটা কি সেজেছে", তাহলেই সব মাটি। 

আধুনিক যুগে দেখ হয়, সাজসজ্জা! পুরোপুরি ঠিক হয়েছে কিনা 
এবং এজন্য নারীদের অন্তবাস সম্বন্ধে এসেছে সচেতনতা । ভারতে 
বন্ুদিন আগে থেকেই স্তনবাস বা স্তনপট্টের বাবহার ছিল, ছিল 
কাচুলি, যা নারীর বক্ষ-সৌন্দ্যকে রক্ষা করত। বিদেশ থেকে এসেছে 
বিভিন্ন ধরনের ব্রেসিয়ার, আজকের নারীর পোশাকে যা প্রায় 
অপরিহার্য । (প্রায় বললাম এইজন্য যে, আধুনিক নারীমুক্তি 
আন্দোলনে বিদেশে এই পব্রাঁকে আক্রমণ কর হয়েছে এবং বন্ধনের 
প্রতীক হিসেবে পুড়িয়ে ফেল! হয়েছিল। বিদেশিনীদের অনেকেই 
পোশাকের তালিক থেকে প্রা বর্জন করেন। আমাদের দেশে 
এজাতীয় প্রবণতা নেই । সত্যি কথা বলতে কি, মুক্তি আন্দোলনের 
সঙ্গে পোশাকের কোন যোগও নেই। ব্রা সৌন্দর্য রক্ষা করতেও 
সাহায্য করে থাকে। 

আধুনিক বিউটি টিপসগুলি থেকে বোঝা যায়, তাৎক্ষণিক 
সৌন্দর্যস্থষ্টির বদলে সার্বিকভাবে সৌন্দর্যরক্ষার ওপর মেয়েরা বেশি 
জোর দিয়েছেন। তাই বদলেছে বূপচর্চার রীতিনীতি । আগেকার 
দিনে মেয়েদের সাজসজ্জার আদর্শ কীভাবে নির্ণীত হত ঠিক জানা 
নেই। ধরে নেওয়া যেতে পারে প্রাচীন ভারতে দেবদাসীর1 ছিলেন 

সেই আদর্শ এবং অবশ্যই রাণী ও রাজকন্যার] । যুঘলযুগে রাজা- 
বাদশাহের অন্তঃপুরের নকল করতেন আমীর-«মরাহ-আমলা প্রমুখ 
অভিজাত সমাজ। আধুনিক যুগে সাজপোশাকের জগতে নতুনত্ব 
নিয়ে আসেন চিত্রজগতের রূপসীরা । তাদের শাড়ি পরার ধরন, 
রাজের কাট, চুলের স্টাইল নবল করেন মেয়েরা । এখন শাড়ির 
বদলে এসেছে অন্যান্য পোশান, সবই চলচ্চিত্রের দৌলতে। প্যারিসের 
অভিজাত পোশাক-নির্মাতার সংস্থা থেকে রূপ বদলাতে বদলাতে 
চলে আসে মেটিয়াবুহজের দরজির ঘরে । বোম্বাই-এ এই অনুকরণ 
আরো বেশি হয়। শিশু ও কিশোরীদের পোশাক থেকে শাড়ি বাদ 
গেছে বহুদিন, এখন বড়রাঁও বাদ দেবার কথা ভাবে । এই অনুকরণে 
বিপত্তি যে আসে না তা নয়, অন্ধ অনুকরণ সবসময়ই বিপজ্জনক | ষে 
মুখে যে হেয়ার-সেটিং মানায় না, অন্ুকরণের ফলে তা সৌন্দর্য বাড়ায় 
না, বরং স্বাভাবিক শ্ত্রীকে নষ্ট করে। সুখের বিষয়, বিউটিশিয়ানরা 
আজকাল নারীদের উপদেশ দিচ্ছেন, নিজের মুখের নিজন্ব সৌন্ৰ্ধটি 
আগে খুঁজে বার করে নিয়ে তবে চুল কাটতে বা বিশেষভাবে 
সাজসজ্জা করাতে। 

রূপসজ্জা ও প্রসাধনে কিশোরীদের আগ্রহই সবচেয়ে বেশি 
এবং একান্ত স্বাভাবিক । কিন্তু তাদের বেশি সাজলে মানায় না। 
আজকাল কিশোরীদের সাজের মধ্যে চুলই প্রধান, সুন্দরভাবে কাট- 
ছাট করা চুল সে ইউ সেফ, বয়েজ কাট, বব. ছাট ছাড়াও অনেক 
রকম হয়--তার উপযুক্ত পরিচর্ষ৷ তাদের সুন্দর করে। অধিকাংশই 
চুল খুলে রাখে, চলচ্চিত্রেও তাই দেখা যাচ্ছে । অবশ্য এসব প্রভাব 
বেশিদিন থাকে না, প্রায়ই বদলায়। বদলাক। সাজসঙ্জা তো 
বদলাবেই। বদলাবে যুগের রুচি । তারই মধ্য দিয়ে ভারত-স্ুন্দরীর৷ 

নিজেদের সুন্দরী করে তুলবেন। তারা জানেন তাদের দেহের 
সৌন্দর্য কোথায়, আর চোখের আড়ালে রাখতে হবে কোন্‌ অংশকে । 
সাজসজ্জার স্বচারু-শোভনতায় কেমন করে পেতে হবে শ্রদ্ধার 
আসন। কীভাবে আরোপিত হবে মনোরম ব্যক্তিত্ব, যা নারীকে 
যথার্থ মর্যাদা দেবে, ভোগেব আবর্তে পুতুলের মতে] ভাসিয়ে দেবে 
না। এখন শুধু চেষ্টা-কী করে কত দ্রুত সম্ভব নিজেকে সুন্দর ও 
সুসজ্জিত করে তোল যায়, এই সাজসজ্জা একান্ত ভাবে নিজের 
জন্যে, নিজের চেহারায় বাঞ্চিত ব্যক্তিত্ব আরোপ করবার জন্যে । 
প্রয়াত প্রধানমন্ত্রী ইন্দির৷ গান্ধী জানতেন ভারতীয় নারীর এই 
শিল্পবোধ ও রুচিসম্মত আবরণ-আভরণ নির্বাচনেব কথা । তার 
প্রখর ব্যক্তিত্ব অসাধারণ শ্রীময়ী হয়ে উঠত উপযুক্ত পোশাক ও 
প্রসাধনে। তার পৃষ্ঠপোষকতা ও আত্তরিক উৎসাহে ভারতীয় 
পোশাক-প্রসাধন-শিল্পরুচির অনেকখানি পুনরুদ্ধার সম্ভব হয়েছে। 
দেশের উইভার সাভিস সেন্টারগুলি পঞ্চাশের দশকের শেষে স্থাপিত 
হলেও তাতবস্ত্রকে সর্বসাধারণের প্রিয় ও উৎকৃষ্ট মানে উন্নীত করতে 
সক্ষম হয়েছিল ইন্দির৷ গান্ধীর শাসনকালেই। এখনকার আধুনিকারা 
উৎকৃষ্ট মানের তাতের শাড়ি পরে যে কোন সভা এমনকি বিয়ে- 
বাড়িতেও গিয়ে থাকেন । অথচ বছর কয়েক আগেও বিদেশী সিক্ক 
ব৷ দামী জর্জেট ও কৃত্রিম তন্তর শাড়ি সকলের মনোহরণ করেছিল । 
এখনও যে কৃত্রিম তত্তর আদর নেই তা! নয়, ব্যবহার করা সহজ ও 
অপেক্ষাকৃত কম দাম বলে দৈনন্দিন জীবনে, বিশেষ করে কর্মক্ষেত্রে 
যাবার সময় ভারতীয় মেয়েরা এসব শাড়ি ব্যবহার করেন ঠিকই, 
যেমন পরেন ছাপা বা! প্রিন্টেড শাড়ি কিন্তু অভিজাত শাড়ি হিসেবে 
গণ্য করেন সিক্ক, জরি ও দামী স্ৃতির শাড়িকেই । এর ফলে অনেক 

লুপ্তপ্রায় বস্ত্রশিল্পের পুনরুদ্ধার ঘটছে এবং সাদরে অনেক বেশি দাম 
দিয়ে ভারতের রুচিসম্পন্ন নারীরাই তা৷ সংগ্রহ করছেন । 

প্রসাধনের ক্ষেত্রেও এই পরিবর্তন এসেছে । ভারতের সব নারীই 
অল্পবিস্তর ঝু কেছেন আয়ুর্বেদিক বা ভেষজ থেকে প্রস্তুত কর! প্রসাধন 
সামগ্রীর দিকে । এগুলির দামও অপেক্ষাকৃত বেশি। আগেকার 
মতো! খল-নুড়ি কিংবা শিল-নোড়াতে নিজের! বেটে নিয়ে ব্যবহার 
করা অধিকাংশের পক্ষে সম্ভব নয় বলে প্রসাধন-নির্মাতারাই এই 
কাজ করে দিচ্ছেন। নানারকম ক্রীমের বদলে হলুদ-তুলসী-চন্দন 
প্রভৃতির নির্যাস দিয়ে ক্রীম তৈরি করা হচ্ছে । বণপ্রসাদকরূপে 
বেসন-সর-লেবু-শসা-মুলতানী মাটি সবই আবার ফিরে এসেছে ফেস 
প্যাক হয়ে। কেশ পরিচর্ধীয় রিঠে কিংবা মেহেদি কিংবা জৈতুন। 
বহু বিউটি পারলারে এখন বাপচ্1 ও দেহশ্রী বজায় রাখার ভেষজ- 
চিকিৎসা হচ্ছে। তার সঙ্গে যে আধুনিক পদ্ধতিগুলি বাতিল হয়ে 
গেছে তা নয়। তবু দেখা যাচ্ছে ভারতীয়রা দেখতে পাচ্ছেন 
আমাদের প্রসাধন পদ্ধতিতেই ছিল প্রকৃত সৌন্দর্য লাভের সহজাত 
গুণ। সার বিশ্বই এখন ঝুঁকেছে ভারতীয় প্রসাধনকলার বৈশিষ্টা 
আবিষ্কারে। একবার জয়সলমীরে এক মাফিন যুবতীকে দেখেছিলাম, 
সে ফণিমনসা-জাতীয় গাছ থেকে সংগ্রহ করছিল পাতার মাঝখানকার 
ঘন সাদ! করীমের মতো জলীয় অংশ, সযত্বে জমিয়ে রাখছিল একটি 
শৃম্ কাচের পাত্রে। জিগ্যেস করায় জানাল, এই ক্রীম সে মুখে 
মাখবে, বিশ্বের সবচেয়ে দামী ক্রীমের চেয়েও এই ক্রীম ভাল এবং 
বল! বাহুল্য তাদের দেশে দুর্লভ । তাই সে সংগ্রহ করে নিয়ে যাচ্ছে । 

সাজসজ্জার অঙ্গ হিসেবে আরো কয়েকটি ব্যাপারের ওপর 
আধুনিকারা নজর দিচ্ছেন, যেমন ব্যায়াম ও সুষম খাছ্য- শারীরিক 

সৌন্দধের প্রকৃত রহস্ত স্বাস্থ্য ভাল থাকলে তবেই বজায় থাকে, এই 
হচ্ছে এখনকার অভিমত। বলা বাহুল্য তার রূপচর্চার ক্ষেত্রে 
পশ্চিমের মতো! দেহসৌষ্ঠবের পূজারী । প্রাচীন ভারতেও তাই 
ছিল, মুঘলযুগেও সুন্দরীরা সকলেই ছিলেন অপরূপ দেহলাবণ্যের 
অধিকারিণী। ব্যতিক্রম দেখা গিয়েছিল আধুনিক যুগ আসার অব্যবহিত 
আগে। রূপচর্চার ক্ষেত্রে এই সময়টি উজ্জ্বল নয়। সবসময়ই তন্বীর 
জয়গান শোন] গিয়েছে, যদিও ভারতীয়ারা জানতেন অতিরিক্ত 
স্লিম ফিগারের অধিকারিণী দীর্ঘদিন যৌবনকে ধরে রাখতে পারেন 
না। বয়োবৃদ্ধির সঙ্গে সঙ্গে তাদের দেহ অতিমাত্রায় কর্কশ হয়ে পড়ে, 
সেজন্যে ভারতীয়ারা৷ ইউরোগীয়ান মেয়েদের মতো! তন্বী হবার চেষ্টা 
করেনি । বস্তুত, আবরণে-আভরণে, সাজসজ্জ। ও প্রসাধনে ভারতীয় 
নারী যে কোন নতুন ধারাকে মিশিয়ে দিতে পারে । বিদেশী যে 
কোন পোশাক-অলঙ্কার বা প্রসাধনের মূল বৈশিষ্ট্যকে গ্রহণ করে 
তাকে মিলিয়ে দেওয়। হয় সনাতন আ্োতের সঙ্গে । যে সাজ বা 
প্রনাধন এই ধারার সঙ্গে খাপ খায় না, সে পরিত্যক্ত হয়। যেটি 
খাপ খায় সেটি থেকে যায় ভারতের রূপসাধনার অঙ্গ হয়ে । অতি- 
আধুনিকাঁও বিয়ের দিন সাজতে চায় আগেকার দিনের মতো! করে। 
তাতে থাকে বিদেশী প্রসাধন, বিদেশী অঙ্গরাগ, কিন্তু শাড়ি বা 
আনুষঙ্গিক বিবাহসজ্জাটি তৈরি হয় পুরনো আদলে । পুরনো সাজই 
নতুন জীবনে প্রবেশের দিন নতুন হয়ে ওঠে । আর এখানেই লুকিয়ে 
আছে ভারতীয় নারীর সাজলজ্জার শেষ কথা । 


